എന്‍റെ ഇടം: 2016\nലാൻഡ് ക്രൂയിസറുകൾ, ഹമ്മറുകൾ..\nദുഖാൻ റോട്ടിലൂടെ അവയ്ക്കും മുമ്പേ പായുന്നുണ്ട്\nപതിയെ ആണെങ്കിലും ട്രക്ക് നിറയെ മോഹങ്ങളും നിറച്ച്\nവലതു ഓരം പറ്റി വേറെയും ജീവിതങ്ങൾ..\nമണ്ണോടൊട്ടി കിടക്കുന്നുണ്ട് ചിലർ.\nമണ്ണിൽ നിന്നും വന്നവർ..\nരണ്ട് പിക്കപ്പ്, ഒരു നിസാൻ പാത്ത് ഫൈൻഡർ\nതിളക്കമിനിയും നഷ്ടപ്പെടാത്തൊരു ക്രൂയിസർ..\nഎല്ലാം മറന്നുള്ള പാച്ചിലിനിടയിലെപ്പൊഴോ\nകാലമോ കാലനോ സഡൻ ബ്രേക്കിട്ടതാവണം!\nവണ്ടിയൊതുക്കി ഞാൻ ഒന്നിനടുത്ത് ചെന്നു\nഉള്ളിലൊരുത്തന്റെ പ്രേതം ചതഞ്ഞിരിക്കുന്നു.\nഭൂമി വിട്ടിനിയും പോവാനാവായിട്ടുണ്ടാവില്ല.\nസ്വപ്നങ്ങളും മോഹങ്ങളും കുത്തിനിറച്ച്\nലഗേജിന്റെ വെയ്റ്റ് അനുവദിക്കപ്പെട്ടതിലും കൂടിപ്പോയത്രേ..\nഅവനവന്റെ കഥ പറയാനുള്ള ശ്രമത്തിലാണ്.\nഭലാ ഹുവാ മേരീ...\nഖൽബിൽ നിന്നിനിയും പിടി വിടാതെ\nപാതക്കിരുവശവും മണ്ണൊട്ടിയവരുടെ കണ്ണുനീരാവണം\nകാലം സഡൻ ബ്രേക്കിടും വരെ പായട്ടെ..\nLabels: ആനുകാലികം, ജീവിതങ്ങള്, ഫാസ്റ്റ് ട്രാക്ക്\nതെങ്ങിനോട് വിട പറയുന്ന തിരക്കിലാവണം.\nമുളങ്കാട്ടിൽ കാറ്റ് താളമിടുമ്പോള്\nകരിയിലകൾ സൂഫീ നൃത്തച്ചുവടുകളിലാവും.\nആരും കാണാതെ പരേതരെല്ലാം എഴുന്നേറ്റ് വന്ന്\nഓളങ്ങളിൽ മുങ്ങി നിവരുന്നതും\nഞാനെന്‍റെ കണ്ണോണ്ട് കണ്ടിട്ടുണ്ട്.\nമുലകുടിക്കിടെ തെങ്ങിൻ മാറിൽ നിന്നടർന്ന് വീണൊരു\nതങ്കക്കുടത്തിനെ വാരിയെടുത്ത് മുത്താനാവാതെ\nമാതൃ ഹൃദയം തേങ്ങുന്നുണ്ടാവും.\nവൃശ്ചികക്കാറ്റടിക്കുമ്പോഴുള്ള ആ മൂളല്\nചങ്ക് പൊട്ടിയുള്ള തെങ്ങുകളുടെ തേങ്ങലാണത്രെ.\nആടിയാടി പരസ്പരം പുണരും.\nഒരു വര്ഷത്തെ കാത്തിരിപ്പ്, ഒരു 'കിസ്സ് ഓഫ് ലൗ',\nഅതെ അതൊരു ചുംബന സമരമാണ്.\nതങ്ങളെ അകറ്റി നിര്ത്തിയവരോടുള്ള\nചിറിയും തൊലിയുമൊക്കെ പൊട്ടുന്നുണ്ട്.\nവാസലിൻ തേച്ചു നോക്കട്ടെ..\nLabels: ഓര്‍മ്മ, വൃശ്ചികക്കാറ്റ്


'ഞമ്മള്‍ടെ കൂടെ നിന്നാല് മതേതരം, അല്ലെങ്കില് വര്‍ഗീയം'; വിദേഷ്വപരാമര്‍ശവുമായി പിസി ജോര്‍ജ് | Reporter Live\n‘ഞമ്മള്‍ടെ കൂടെ നിന്നാല് മതേതരം, അല്ലെങ്കില് വര്‍ഗീയം’; വിദേഷ്വപരാമര്‍ശവുമായി പിസി ജോര്‍ജ്\nBy : റിപ്പോർട്ടർ നെറ്റ്‌വർക്ക് February 28, 2021 3:14 pm2minutes Read\nമുസ്ലീംവിഭാഗത്തിനെതിരെ വിദേഷ്വപരാമര്‍ശവുമായി പൂഞ്ഞാര് എംഎല്‍എ പിസി ജോര്‍ജ്. രാമക്ഷേത്ര നിര്‍മ്മാണത്തിന് പൈസ കൊടുത്തപ്പോള് തന്നെ ചിലര് വര്‍ഗീയവാദിയാക്കിയെന്നും ‘ഞമ്മള്‍ടെ മാത്രം കൂടെ നിന്നാല് മതേതരം, അല്ലെങ്കില് വര്‍ഗ്ഗീയം’ എന്ന സാഹചര്യമാണുള്ളതെന്ന് പിസി ജോര്‍ജ് പറഞ്ഞു.\nപിസി ജോര്‍ജിന്റെ വാക്കുകള്:\nപോപ്പുലര് ഫ്രണ്ട് വേദികളിലും മുസ്ലിം വേദികളിലും ഞാന് പ്രസംഗിച്ചപ്പോള് ഒരു ഹൈന്ദവനും ക്രൈസ്തവനും എന്നെ സുടാപ്പി ആക്കിയില്ല. റോഡ് വീതി കൂട്ടാന് അരുവിത്തുറ പള്ളിയുടെ മതില് ബലമായി പൊളിച്ചപ്പോള് പോലും ഒരു അരുവിത്തുറക്കാരനും എന്നെ ഊര് വിലക്കിയില്ല. ഒരുപാട് ആരാധനാലയങ്ങള് പണിയാന് സംഭാവന കൊടുത്തപ്പോള് ആരും ഒന്നും പറഞ്ഞില്ല.\nപക്ഷെ, നരേന്ദ്ര മോദിയുടെ ചിത്രം ആലേഖനം ചെയ്ത ടി ഷര്‍ട്ട് ഉയര്‍ത്തി കാട്ടിയപ്പോള് ഞാന് ‘ചിലര്‍ക്ക് ‘ വെറുക്കപെട്ടവനായി .\nസീത ദേവിയുടെ നഗ്‌ന ചിത്രം വരച്ച എം എഫ് ഹുസൈന് അവാര്‍ഡ് കൊടുത്തപ്പോള് വിമര്‍ശനം ഉന്നയിച്ചപ്പോളും എന്നെ ‘ചിലര് ‘ ആക്രമിച്ചു. ശബരിമലയില് ആചാര സംരക്ഷണത്തിന് മുന്നില് നിന്ന് പട നയിച്ചപ്പോള് എന്നെ ‘ ചിലര് ‘ആര് എസ് എസ് ആയി ചിത്രീകരിച്ചു. ശബരിമല വിഷയത്തിന്റെ പേരില് കെ സുരേന്ദ്രന് പിന്തുണ കൊടുത്തപ്പോള് എന്നെ ഊര് വിലക്കാന് ഒരു പ്രദേശത്തെ മഹല്ലുകളില് ഫത്വ പുറപ്പെടുവിച്ചു.\n(എന്നെ ഞാന് ഒരുപാട് സ്‌നേഹിച്ച ഒരു സമൂഹം ചിലര് പരത്തിയ തെറ്റിദ്ധാരണയുടെ പുറത്തു ഒരുപാട് കയറി ചൊറിഞ്ഞപ്പോള് ഞാനും ഒന്ന് മാന്തി . അതില് പിന്നീട് ഖേദം പ്രകടിപ്പിക്കുകയും ചെയ്തു. )\nരാമക്ഷേത്ര നിര്‍മ്മാണത്തിന് പൈസ കൊടുത്തപ്പോള് വീണ്ടും ഞാന് ‘ ചിലര്‍ക്ക് ‘ വര്‍ഗ്ഗീയ വാദിയായി. ‘ഞമ്മള്‍ടെ’ മാത്രം കൂടെ നിന്നാല് മതേതരം അല്ലെങ്കില് വര്‍ഗ്ഗീയം. അതിനു കുട പിടിക്കാന് വോട്ട് ബാങ്ക് പേടിയുള്ള അഭിനവ ‘മൈ’ക്കുട്ടിമാരെയും ‘കുന്ന’ പ്പള്ളിക്കാരെയും കിട്ടും പൂഞ്ഞാറുകാരന് പ്ലാത്തോട്ടത്തില് ചാക്കോ മകന് ജോര്‍ജിനെ കിട്ടില്ല.


ബാങ്കുകള്‍ക്കും ബാങ്കിങ് ഇതര ധനകാര്യ സ്ഥാപനങ്ങള്‍ക്കും മുന്നറിയിപ്പുമായി ആര്.ബി.ഐ |\nന്യൂഡല്‍ഹി: ബാങ്കുകളും ബാങ്കിങ് ഇതര ധനകാര്യ സ്ഥാപനങ്ങളും ഭരണപരമായ കാര്യങ്ങള് കൂടുതല് ശക്തിപ്പെടുത്തണമെന്ന് ആര്.ബി.ഐ ഗവര്‍ണര് ശക്തികാന്ത ദാസ്. വിര്‍ച്വല് യോഗത്തില് സംസാരിക്കുേമ്ബാഴാണ് ശക്തികാന്ത ദാസ് ഇന്ത്യന് സമ്ബദ്വ്യവസ്ഥയെ കുറിച്ച് പ്രസ്താവന നടത്തിയത്. നല്ല ഭരണ സംവിധാനവും റിസ്ക് മാനേജ്മെന്‍റും ബാങ്കുകളുടേയും ബാങ്കിങ് ഇതര ധനകാര്യസ്ഥാപനങ്ങളുടേയും മികച്ച പ്രവര്‍ത്തനത്തിന് ആവശ്യമാണെന്ന് ശക്തികാന്ത ദാസ് വ്യക്തമാക്കി.\nധനകാര്യ സ്ഥാപനങ്ങളെ ശക്തിപ്പെടുത്താനാണ് ആര്.ബി.ഐ ശ്രമം. സാമ്ബത്തിക സുസ്ഥിരത കൈവരിക്കുന്നതിനായി പ്രതിരോധ സംവിധാനമുണ്ടാക്കുകയാണ് ഇപ്പോഴത്തെ പ്രധാന ലക്ഷ്യം. പുതിയ സാങ്കേതിക വിദ്യകളുടെ സഹായത്തോടെ ബാങ്കുകളിലെ പ്രതിസന്ധി മറികടക്കാനാണ് ശ്രമമെന്ന് ആര്.ബി.ഐ ഗവര്‍ണര് പറഞ്ഞു.\nബാങ്കുകളില് ശക്തമായ ഇേന്‍റണല് ഓഡിറ്റ് വേണം. ബാങ്കിങ് ഇതര ധനകാര്യ സ്ഥാപനങ്ങള്‍ക്കുള്ള മാര്‍ഗനിര്‍ദേശം ഉടന് പുറത്തിറക്കും. സമ്ബദ്വ്യവസ്ഥയുടെ തിരിച്ചുവരവ് പ്രകടമാണ്. ബാങ്കുകളിലെ മൂലധനസമാഹരണത്തിനും ആര്.ബി.ഐ പ്രാധാന്യം നല്‍കുന്നുണ്ടെന്ന് ശക്തികാന്ത ദാസ് പറഞ്ഞു.\nNext വീണ്ടും സ്വര്‍ണവില ഉയര്‍ന്നു


കേരളത്തില് ഇന്ന് 16,229 പേര്‍ക്ക് കോവിഡ്-19 സ്ഥിരീകരിച്ചു; 25,860 പേര് രോഗമുക്തി നേടി – News Bengaluru\nകേരളത്തില് ഇന്ന് 16,229 പേര്‍ക്ക് കോവിഡ്-19 സ്ഥിരീകരിച്ചു; 25,860 പേര് രോഗമുക്തി നേടി\nBy news desk\t Last updated Jun 4, 2021 0\nഇന്ന് ഒരു പുതിയ ഹോട്ട് സ്പോട്ടാണുള്ളത്. ഒരു പ്രദേശത്തേയും ഹോട്ട് സ്പോട്ടില് നിന്നും ഒഴിവാക്കിയിട്ടില്ല. നിലവില് ആകെ 872 ഹോട്ട് സ്പോട്ടുകളാണുള്ളത്.\nപുതിയ നികുതി നിർദേശങ്ങളില്ല; 20,000 കോടി രൂപയുടെ രണ്ടാം കോവിഡ് പാക്കേജ് പ്രഖ്യാപിച്ച് ധനമന്ത്രി കെ. എന് ബാലഗോപാല്\n10 ലക്ഷത്തോളം രൂപ വിലമതിക്കുന്ന എംഡിഎംഎ മയക്കുമരുന്നുമായി3മലയാളികള് കര്‍ണാടകയില് അറസ്റ്റില്


19 year old Kerala girl shot dead at America - അമേരിക്കയിൽ മലയാളി പെൺകുട്ടി വെടിയേറ്റ് മരിച്ചു | Indian Express Malayalam\n19 year old kerala girl shot dead at america\nവീടിന്റെ മുകളിലെ സീലിങ് തുളച്ചെത്തിയ വെടിയുണ്ടകളേറ്റാണ് മരണമെന്നാണ് റിപ്പോർട്ട്\nUpdated: November 30, 2021 1:01:51 pm\nവാഷിങ്ടൺ : അമേരിക്കയിൽ മലയാളി പെൺകുട്ടി വെടിയേറ്റു മരിച്ചു. മാവേലിക്കര നിരണം സ്വദേശി മറിയം സൂസൻ മാത്യു (19) ആണ് മരിച്ചത്. വീട്ടിൽ ഉറങ്ങുന്നതിനിടയിലാണ് വെടിയേറ്റത്.\nവീടിന്റെ മുകളിലെ സീലിങ് തുളച്ചെത്തിയ വെടിയുണ്ടകളേറ്റാണ് മരണമെന്നാണ് റിപ്പോർട്ട്. സൂസന്റെ വീടിനു മുകളിൽ താമസിച്ചയാളാണ് വെടിവച്ചതെന്നാണ് പ്രാഥമിക വിവരം. സംഭവത്തിൽ പൊലീസ് അന്വേഷണം നടത്തുകയാണ്. കൂടുതൽ വിവരങ്ങൾ പുറത്തുവന്നിട്ടില്ല.\nനോർത്ത് നിരണം ഇടപ്പള്ളി പറമ്പിൽ വീട്ടിൽ ബോബൻ മാത്യുവിന്റെയും ബിൻസിയുടെയും മകളാണ് സൂസൻ മാത്യു. ബിമല്, ബേസില് എന്നിവരാണ് സഹോദരങ്ങള്. ബോബന് മാത്യു മലങ്കര ഓര്‍ത്തോഡോക്‌സ് സുറിയാനി സഭയുടെ അഹമ്മദാബാദ് ഭദ്രാസന കൗണ്‍സില് അംഗമാണ്. അലബാമയിൽ പൊതുദർശനത്തിനും സംസ്കാര ശുശ്രൂഷകൾക്കും ശേഷം മൃതദേഹം കേരളത്തിലേക്ക് കൊണ്ടുവരാനുള്ള നടപടികൾ നടക്കുകയാണ്.\nഒന്നര മാസത്തിനിടെ അമേരിക്കയിൽ കൊല്ലപ്പെടുന്ന മൂന്നാമത്തെ മലയാളിയാണ് സൂസൻ. കഴിഞ്ഞയാഴ്ച കോഴഞ്ചേരി സ്വദേശി സാജൻ മാത്യൂസ് വെടിയേറ്റു മരിച്ചിരുന്നു. സാജന്റെ ഉടമസ്ഥതയിലുള്ള വിക്ടോറിയ ബ്യൂട്ടി സപ്ലൈ സ്റ്റോറിൽ അതിക്രമിച്ചുകയറിയ പതിനഞ്ചുകാരൻ വെടിവയ്ക്കുകയായിരുന്നു. മോഷണശ്രമം തടയാൻ ശ്രമിച്ചപ്പോഴാണ് വെടിയേറ്റത്.\nAlso Read: പരക്കെ മഴ സാധ്യത, ഇന്ന് 12 ജില്ലകളിൽ യെല്ലോ അലർട്ട്; മുല്ലപ്പെരിയാർ ജലനിരപ്പ് 142 അടിയിൽ\nWeb Title: 19 year old kerala girl shot dead at america


ELETTIL ONLINE NEWS NIGHT 03-10-2018 - Elettil Online\nHome NEWS ROUND UP ELETTIL ONLINE NEWS NIGHT 03-10-2018\nELETTIL ONLINE NEWS NIGHT 03-10-2018\nElettil Online October 03, 2018 NEWS ROUND UP,\n1194 കന്നി 17\n1440 മുഹറം 23\n🅾 ന്യൂനമര്‍ദ്ദം ചുഴലിക്കാറ്റായി മാറുമെന്ന് കാലാവസ്ഥ നിരീക്ഷണ കേന്ദ്രം; സംസ്ഥാനത്ത് അടുത്ത രണ്ട് ദിവസം കനത്ത മഴയ്ക്ക് സാധ്യത; ഇടുക്കി പാലക്കാട്, തൃശ്ശൂര് ജില്ലകളില് റെഡ് അലര്‍ട്ട്; മത്സ്യത്തൊഴിലാളികള് കടലില് പോകരുതെന്നും നിര്‍ദ്ദേശം; മൂന്നാറില് നീലക്കുറിഞ്ഞികാണാന് ഉള്‍പ്പടെ പോകുന്നതിനും വിലക്ക്; പരിഭ്രാന്തി വേണ്ടെന്നും ജാഗ്രത പാലിക്കാനും മുഖ്യമന്ത്രി.\n🅾 ബ്രൂവറിയും ഡിസ്റ്റലറിയും അനുവദിച്ചത് സര്‍ക്കാര് നയത്തിന് എതിരല്ലെന്ന് മുഖ്യമന്ത്രി; അനുമതി നല്‍കിയത് തൊഴിലവസരങ്ങള് വര്‍ധിപ്പിക്കാനും നികുതി വരുമാന വര്‍ധനവും ലക്ഷ്യമിട്ട്; ഇവിടെ ഉല്‍പാദിപ്പിക്കുന്ന മദ്യം ബിവറേജ് കോര്‍പറേഷന് നല്‍കും; നിലവിൽ മദ്യത്തിന്റെ 8 ശതമാനവും ബിയറിന്റെ 40 ശതമാനവും പുറത്ത് നിന്നാണ് വരുന്നത്. ചെന്നിത്തലയുട ആരോപണങ്ങളെല്ലാം അടിസ്ഥാന രഹിതമെന്നും പിണറായി വിജയന്.\n🅾 കേരള പുനര്‍നിര്‍മ്മാണത്തിന് വലിയ തുക വേണ്ടിവരുമെന്ന് മുഖ്യമന്ത്രി; ലോകബാങ്കും എഡിബിയും കണക്കാക്കിയ 25050 കോടിയേക്കാള് അധിക നഷ്ടം; കുട്ടനാട് പ്രദേശത്ത് പ്രത്യേക പദ്ധതി പ്രവര്‍ത്തനത്തിന് നെതര്‍ലന്‍ഡ്‌സ് സഹായം തേടും; പണം പിരിക്കാന് മന്ത്രിമാര് 17 രാജ്യങ്ങള് സന്ദര്‍ശിക്കുമെന്നും പിണറായി വിജയന്.\n🅾 ആടിനെ പട്ടിയാക്കാന് മുഖ്യമന്ത്രിക്ക് അസാമാന്യ പ്രാവീണ്യം; കേരളത്തിനകത്തും പുറത്തുമുള്ള മദ്യരാജാക്കന്മാര്‍ക്ക് കൊടുത്ത അനുമതിയാണ് മുഖ്യമന്ത്രി വെള്ളപൂശാന് ശ്രമിക്കുന്നത്; ശ്രീചക്ര ഡിസ്റ്റിലറിക്ക് അനുമതി നല്‍കിയത് എക്‌സൈസ് ഉദ്യോഗസ്ഥരെയും മറികടന്ന്; ഡിസ്റ്റിലറികള് അനുവദിക്കാനാകില്ലെന്ന് എഴുതിയ ഫയല് ഏഴു മാസത്തിലധികം മന്ത്രിയുടെ ഓഫീസില് കിടന്നു; ഒടുവില് പ്രളയത്തെ മറയാക്കി ഉത്തരവിറക്കി: മുഖ്യമന്ത്രിക്ക് എണ്ണിപ്പറഞ്ഞ് മറുപടിയുമായി ചെന്നിത്തല.\n🅾 ഇന്ധന വില താങ്ങാനാകുന്നില്ല; സംസ്ഥാനത്ത് കഴിഞ്ഞ നാലു മാസത്തിനിടെ സര്‍വീസ് നിര്‍ത്തിയത് 794 ബസുകള്!\n🅾 നീലക്കുറിഞ്ഞി കാണാന് ആളേറെ; പ്രവേശന പാസില്ലാതെ ബുദ്ധിമുട്ടി വിനോദസഞ്ചാരികള്.രാജമലയിൽ ഒരു ദിവസം 3500 പേർക്ക് ആണ് പ്രവേശനം . ഇതിൽ 25% ടിക്കറ്റുകൾ മാത്രമാണ് കൗണ്ടർ വഴി വിൽക്കുന്നത്. ബാക്കി ഓൺലൈൻ വഴി ഉള്ള വിൽപനയാണ്\n🅾 സ്വര്‍ണ പ്രേമികള്‍ക്ക് ഇരുട്ടടി..!സ്വര്‍ണ വിലയില് വന് വര്‍ധന.ഇന്ന് പവന് ഒറ്റയടിക്ക് 320 രൂപ വർദ്ധിച്ച് പവൻ വില 23,200 ൽ എത്തി. ഈ വർഷത്തെ മൂന്നാമത്തെ ഏറ്റവും വലിയ വിലയാണിത്\n🅾 ഐവി ശശിയുടെ സഹോദരനും സിപിഐ കോഴിക്കോട് മുന് ജില്ലാ സെക്രട്ടറിയുമായ ഐവി ശശാങ്കന് (68) അന്തരിച്ചു.ഹൃദയ സംബന്ധമായ അസുഖത്തെ തുടർന്ന് ചികിൽസയിൽ ആയിരുന്നു\n🅾 ഫ്രാങ്കോ മുളക്കലിന് അഴിയെണ്ണി കഴിയേണ്ടി വരും; ജലന്ധര് ബിഷപ്പിന്റെ ജാമ്യാപേക്ഷ തള്ളി ഹൈക്കോടതി; അംഗീകരിക്കപ്പെട്ടത് മെത്രാന് പുറത്തിറങ്ങിയാല് കേസ് അട്ടിമറിക്കപ്പെടുമെന്ന പ്രോസിക്യൂഷന് വാദം; വൈരാഗ്യം മൂലം കുടുക്കിയതെന്ന ഫ്രാങ്കോയുടെ അഭിഭാഷകന്റെ നിലപാട് അംഗീകരിക്കാതെ കോടതി; ഇനി പുറത്തിറങ്ങാന് ബിഷപ്പിന് മുമ്പിലുള്ളത് ഹൈക്കോടതിയില് റിവ്യൂഹര്‍ജി നല്‍കുകയെന്ന മാര്‍ഗം; ബലാത്സംഗക്കേസില് സഭ പരസ്യപിന്തുണ കൊടുത്തിട്ടും ഫ്രാങ്കോയ്ക്ക് ജയില് വാസം തന്നെ വിധി\n🅾 ഹൈക്കോടതി ജാമ്യാപേക്ഷ തള്ളിയതോടെ ആത്മവിശ്വാസം ചോര്‍ന്ന് ബിഷപ്പ് ഫ്രാങ്കോ; വിധി അറിഞ്ഞപ്പോള് സെല്ലില് തളര്‍ന്നു കിടന്നു; അവിയലും സാമ്പാറും കൂട്ടിയുള്ള ഉച്ചയൂണ് വാങ്ങാന് പ്ലേറ്റുമായി സെല്ലിന് പുറത്തിറങ്ങിയില്ല; ഊണു വാങ്ങി നല്‍കിയത് സഹതടവുകാരന്; അഴിക്കുള്ളിലെ ജീവിതം ഒരാഴ്‌ച്ച പിന്നിടുമ്പോൾ പുറത്തിറങ്ങല് എളുപ്പമല്ലെന്ന് തിരിച്ചറിഞ്ഞു ബലാത്സംഗ കേസ് പ്രതി; പി സി ജോര്‍ജ്ജിന്റെയും സഭാനേതാക്കളുടെ പിന്തുണ തിരിച്ചടിച്ചെന്നും തിരിച്ചറിവ്.\n🅾 കോഴിക്കോട് വീണ്ടും വന് ലഹരി വേട്ട; പിടിയിലായത് എഞ്ചിനീയറിങ് ബിരുദധാരി; പ്രതിയില് നിന്ന് കണ്ടെത്തിയത് ഹാഷിഷ് അടക്കമുള്ള ലഹരി മരുന്നുകള്; വില്‍പനക്കെത്തിച്ചത് ഗോവയില് നിന്ന്.കോഴിക്കോട് വെള്ളിമാട്‌കുന്ന് ഖാൻസ് ഹൗസിൽ മുഹമ്മദ് സാക്കിബ് എന്ന 20 വയസുകാരൻ ആണ് പിടിയിൽ ആയത്.സൗത്ത് ബീച്ച് പരിസരത്ത് ലഹരി മരുന്ന് വിൽക്കാനുള്ള ശ്രമത്തിനിടെയാണ് പിടിയിൽ ആയത്. പഠനത്തിനിടെ ലഹരി ഉപയോഗിച്ച് തുടങ്ങിയ സാക്കിബ് പിന്നീട് അത് വാങ്ങാനുള്ള പൈസക്ക് വേണ്ടിയാണ് വിൽപനയിലേക്ക് തിരിഞ്ഞത്\n🅾 കോഴിക്കോട് അന്താരാഷ്ട്ര വിമാനത്താവളത്തില് നിന്നുമുള്ള സൗദി എയര് സര്‍വീസുകള് വൈകാന് സാധ്യത; സെപ്റ്റംബര് അവസാന വാരം തുടങ്ങുമെന്ന് പ്രഖ്യാപിച്ച സര്‍വീസുകള് ഇനിയും നീളുമെന്ന് ആശങ്ക\n🅾 തൊഴിലിലേക്ക് ചുവട് വയ്ക്കുന്നവര്‍ക്ക് കിടിലന് പാക്കേജ് നല്‍കാന് ടിസിഎസ് ; ആറര ലക്ഷം രൂപ വരെ തുടക്കത്തില് വാര്‍ഷിക ശമ്പളം ! ക്യാമ്പസ് റിക്രൂട്ട്‌മെന്റിന് പകരം ഓണ്‍ലൈന് പരീക്ഷ വഴി ഇനി മുതല് തിരഞ്ഞെടുപ്പ്; ആദ്യ ഘട്ടത്തില് ഭാഗ്യം ലഭിച്ചത് 1000 ഉദ്യോഗാര്‍ത്ഥികള്‍ക്ക്.\n🅾 വടകരയില് അഭിജിത്തിന് വേണ്ടി വാദിക്കാന് കെ എസ് യു; ആലത്തൂരില് കണ്ണ് വച്ച് വിദ്യാര്‍ത്ഥി നേതാവ് ശ്രീലാല് ശ്രീധറും; സുധാകരന്റെ പിന്തണയോടെ കണ്ണൂരില് ഒരു കൈ നോക്കാന് റഷീദും; വയനാടില് കണ്ണു വച്ച് സിദ്ദിഖും ഷാനിമോള് ഉസ്മാനും ഹസനും; ഇടുക്കിയില് കുഴല്‍നാടനും സാധ്യത; തൃശൂരിലും ആറ്റിങ്ങലിലും ചാലക്കുടിയിലും ചര്‍ച്ചകള് സജീവം; ലോക്‌സഭയില് മത്സരിക്കാന് യുവമുഖങ്ങളെ പരീക്ഷിക്കാന് രാഹുല്; പ്രതീക്ഷയോടെ യുവനേതാക്കള്.\n🅾 ഇടുക്കി ജില്ലയിലെ മറയൂരിൽ 13കാരിയായ മകളെ നോട്ടമിട്ട് അമ്മയെ വളച്ചു വീഴ്‌ത്തി; ഭര്‍ത്താവ് ഉപേക്ഷിച്ച യുവതിയുടേയും പെണ്‍മക്കളുടേയും സംരക്ഷണം ഏറ്റെടുത്തത് തരികിടകള് കണക്കുകൂട്ടി; ഹോസ്റ്റലില് പഠിച്ച എട്ടാം ക്ലാസുകാരിയെ ആരോരുമില്ലാത്തപ്പോള് വീട്ടില് കൊണ്ടു വന്ന് ക്രൂരപീഡനം; നേരില് കണ്ട ഏഴുവയസ്സുള്ള സഹോദരിയേയും വെറുതെ വിട്ടില്ല. കുട്ടിയുടെ പെരുമാറ്റത്തിൽ അപാകത കണ്ട സ്കൂൾ ടീച്ചർ കാര്യം അന്വേഷിച്ചപ്പോൾ ആണ് ക്രൂരത പുറത്ത് വന്നത് ഉത്തരകുമാറിന്റെ (32) ക്രൂരതയില് ഞെട്ടി മറയൂര്; നരാധമനെ കുടുങ്ങിയത് ഇങ്ങനെ\n🅾 നഗ്ന ചിത്രം കാട്ടി ഒന്‍പതാം ക്ലാസ് വിദ്യാര്‍ത്ഥിനിയെ പീഡിപ്പിച്ചു; മുന്‍കൂര് ജാമ്യാപേക്ഷ തള്ളിയതിന് പിന്നാലെ കാസർകോട് സ്വദേശിനിയായ സുഹറാബി എന്ന 38കാരി കീഴടങ്ങി; വിദേശത്തുള്ള ഭര്‍ത്താവിനെ നാട്ടിലെത്തിക്കാന് പൊലീസ് ശ്രമം\n🅾 പ്രതികൂല കാവസ്ഥയിലും ചരിത്ര പ്രസിദ്ധമായ കോതമംഗലം കന്നി 20 പെരുന്നാളില് പങ്കെടുക്കാന് വിശ്വാസികള് ഒഴുകിയെത്തി; യല്‍ദോ മാര് ബസേലിയോസ് ബാവയുടെ ഓര്‍മ്മപ്പെരുന്നാള് കോതമംഗലം ആഘോഷമാക്കിയത് ഇങ്ങനെ\n🅾 3.74 കോടി രൂപയുടെ വായ്പാ തട്ടിപ്പില് കേരള ട്രാൻസ്പോർട്ട് ഡവലപ്‌മന്റ് ഫിനാൻസ് കോർപ്പറേഷൻ മുൻ എം ഡി ഡോ രാജശ്രീ അജിത് അടക്കം7പേര്‍ക്കെതിരെ വിജിലന്‍സ് കുറ്റപത്രം; തട്ടിപ്പ് നടത്തിയത് ഐശ്വര്യ ഗൃഹ നിര്‍മ്മാണ ധനസഹായ പദ്ധതിയുടെ മറവില്.\n🅾 അവിടെ പത്രം പൂട്ടിക്കല്.. ഇവിടെ ഒന്നാം പേജില് പരസ്യം! പ്രധാനമന്ത്രി നരേന്ദ്ര മോദിയെ അഭിനന്ദിച്ചുകൊണ്ട് ദേശാഭിമാനിയില് ഒന്നാം പേജില് പരസ്യ വന്നത് ത്രിപുരയില് ഇടതുപത്രം പൂട്ടിച്ച ദിവസം; ഇരട്ടത്താപ്പ് ചര്‍ച്ചയാക്കി സൈബര് ലോകം.\n🅾 ചാനല് ചര്‍ച്ചയില് വായില് തോന്നിയത് ആഞ്ഞ് തള്ളി പണി വാങ്ങി ബിജെപി നേതാവ് ജെ ആർ പത്മകുമാർ; ചർച്ചയിൽ പങ്കെടുക്കുന്ന സി പി എം നേതാവ് സതീ ദേവിക്ക് സതീദേവി എന്ന് പേരിട്ടിരിക്കുന്നത് സതി സമ്പ്രദായത്തെ ഓര്‍മ്മിപ്പിക്കാനെന്ന് പത്മകുമാര്; ഒടുവില് വീണിടത്തു കിടന്ന് ഉരുള്‍ച്ചയും; സോഷ്യല് മീഡിയയില് തലങ്ങും വിലങ്ങും പൊങ്കാല.\n🅾 സി പി എം നേതാവ് സതീദേവിക്ക് സതീദേവി എന്നു പേരിട്ടിരിക്കുന്നത് സതി സമ്പ്രദായത്തെ ഓര്‍മ്മിപ്പിക്കാനാണെന്ന് പത്മകുമാര്; അങ്ങനെയാണെന്നാണോ താങ്കള് ധരിച്ചുവെച്ചിരിക്കുന്നത് എന്ന് തിരിച്ചു ചോദിച്ച് അവതാരകന് സനീഷ്; ചിരിയടക്കാന് പാടുപെട്ട് സന്ദീപാന്ദഗിരിയും സതീദേവിയും; ന്യൂസ് 18 ചാനല് ചര്‍ച്ചയില് ശബരിമല സ്ത്രീപ്രവേശന വിഷയത്തിലെ ചര്‍ച്ചയില് മണ്ടത്തരം വിളമ്പിയ ബിജെപി നേതാവിനെ ട്രോളി സോഷ്യല് മീഡിയ.\n🅾 സുപ്രീംകോടതി വിധിക്കെതിരെ പുനഃപരിശോധനാ ഹര്‍ജി നല്‍കില്ല; ക്ഷേത്രത്തിലേക്ക് എത്തുന്ന സ്ത്രീകള്‍ക്ക് കേരളാ പൊലീസിനെയും ഇതരസംസ്ഥാന പൊലീസിനെയും ഉപയോഗിച്ച് സംരക്ഷണം ഒരുക്കി നല്‍കും; വിശ്വാസികള്‍ക്കിടയില് രണ്ടഭിപ്രായം ഇക്കാര്യത്തില് ഉണ്ടെങ്കിലും എന്തുകൊണ്ടാണ് സ്ത്രീകള്‍ക്ക് അനുമതി നല്‍കുന്നതെന്നും വിധിയില് പറയുന്നുണ്ട്; സര്‍ക്കാര് ചെയ്തത് വിധി അനുസരിച്ചുള്ള നിലപാട് സ്വീകരിക്കുക മാത്രം: ശബരിമല സ്ത്രീപ്രവേശനത്തില് നിലപാട് വ്യക്തമാക്കി മുഖ്യമന്ത്രി.\n🅾 ശബരിമലയിൽ വൈരുദ്ധ്യാത്മകവാദം നടപ്പിലാക്കാനാവില്ലെന്ന് പറഞ്ഞത് തല്‍ക്കാലം മറക്കാം! വാക്കുകള്‍ക്ക് നിയന്ത്രണം വേണമെന്ന് മുഖ്യമന്ത്രി ശാസിച്ചതോടെ സര്‍ക്കാരിനും ദേവസ്വം ബോര്‍ഡിനും ഒരേ നിലപാടായി; ശബരിമല സ്ത്രീപ്രവേശന വിഷയത്തില് റിവ്യൂ ഹര്‍ജി നല്‍കില്ല; കോടതി ഉത്തരവ് നടപ്പാക്കാന് മുന്നോട്ട് പോകുമെന്ന് പ്രസിഡന്റ് എ.പത്മകുമാര്.\n🅾 ശബരിമല സ്ത്രീ പ്രവേശന വിവാദം കേരളം പിടിക്കാന് അമിത്ഷായുടെ കുബുദ്ധിയില് തെളിഞ്ഞതാണോ? ആര്‍എസ്‌എസിനെയും ബിജെപിയെയും പിന്നോട്ട് വലിപ്പിച്ചത് ബോധപൂര്‍വമെന്ന് ആരോപണം; സംഘപരിവാര് ലേബല് ഇല്ലാതെ ഹിന്ദുക്കളെ ഒരുമിപ്പിച്ച ശേഷം മാസ് എന്‍ട്രി നടത്താന് തിരക്കഥ ഒരുക്കുന്നതായി സൂചന; ജന്മഭൂമി പോലും പിന്നോട്ടു വലിഞ്ഞു നില്‍ക്കുന്നത് കൃത്യമായ സമയത്ത് മുന്നേറാന് തന്നെയെന്ന് സൂചന; ഇപ്പോഴത്തെ പ്രക്ഷോഭത്തിന് പിന്നില് ചരടുവലിക്കുന്ന സംഘബന്ധുക്കള് തന്നെ.\n🅾 ശബരിമലയില് തൊഗാഡിയ വിഭാഗം ഇടപെടല് ആശങ്കയാകുന്നു; പ്രതിഷേധം ഏറ്റെടുക്കാനുറച്ച് സംഘ പരിവാറും; സ്ത്രീ പ്രവേശനത്തെ തള്ളി പ്രക്ഷോഭം നയിക്കാന് സാക്ഷാല് കുമ്മനം എത്തിയേക്കും; മിസോറാം ഗവര്‍ണ്ണറെ രാജിവയ്‌പ്പിച്ച് കേരളത്തില് സജീവമാക്കാന് വീണ്ടും ചരട് വലികള് സജീവം; മോദി അനുവദിച്ചാല് സ്ഥാനം ഒഴിയാന് സന്നദ്ധനായി കുമ്മനവും; നിലയ്ക്കല് മോഡല് പ്രക്ഷോഭത്തിന്റെ മുന്‍നിരയില് പിപി മുകുന്ദനും സജീവമാകും.\n🅾 കോടതി വിധി വന്നപ്പോള് കൈക്കൊണ്ട നിലപാട് അയ്യപ്പനെ ദുഷ്ടതയില് നിന്നു രക്ഷിക്കാന് ബാധ്യസ്ഥമെന്ന്; പിന്നാലെ രാഷ്ട്രീയ, മത സംഘടനാ ഭേദമന്യേ എല്ലാവരുടെയും പിന്തുണ തേടി പതിനായിരങ്ങളെ അണിനിരത്തിയുള്ള ശക്തിപ്രകടനം; അടുത്തനീക്കം യുവതീപ്രവേശന വിധി തിരുത്താനുള്ള നിയമപോരാട്ടം; ശബരിമലയിലെ ആചാരം സംരക്ഷിക്കാന് അയ്യപ്പന് കളിച്ചുവളര്‍ന്ന പന്തളം കൊട്ടാരം തന്നെ നേരിട്ട് രംഗത്ത് ഇറങ്ങുമ്പോൾ ആശങ്കയിലാകുന്നത് ഭരണപാര്‍ട്ടികള്.\n🅾 ആര്‍ത്തവം അശുദ്ധി തന്നെയാണ്.. ഇത് ഞാനുണ്ടാക്കിയതല്ല.. ഭരണഘടന ഉണ്ടാക്കുന്നതിനുള്ള മുമ്പേയുള്ള വിശ്വാസമാണത്.. ആ വിശ്വാസമാണ് ഭരണഘടന സംരക്ഷിക്കേണ്ടത്; സര്‍ക്കാര് പക്വതയോടെ കാര്യങ്ങള് കൈകാര്യം ചെയ്തില്ലെങ്കില് കേരളത്തില് ജെല്ലിക്കെട്ട് മോഡല് സമരം ഉണ്ടാകും; വിശ്വാസികളുടെ മനസ്സിനേറ്റ പോറല് മാറ്റണം: ശബരിമല യുവതി പ്രവേശനത്തില് ആചാരങ്ങള്‍ക്ക് ഒപ്പമെന്ന് ആവര്‍ത്തിച്ച് കോൺഗ്രസ് നേതാവ് കെ സുധാകരന്. നേരത്തെ സുപ്രീം കോടതിയുടെ വിവാഹ ഇതര ലൈംഗിക ബന്ധം കുറ്റകരം അല്ലെന്ന വിധിക്കെതിരെയും സുധാകരൻ രംഗത്ത് വന്നിരുന്നു\n🅾 ലിംഗനീതി ഹിന്ദു സമൂഹത്തിനും ശബരിമലക്കും മാത്രം ബാധകമായ കാര്യമല്ല; മുസ്ലിം പള്ളികളില് മുസ്ലിം സ്ത്രീകള്‍ക്കും കയറാന് പറ്റേണ്ടതല്ലേ? മുത്തലാഖ് വിധിക്കെതിരെ മുഖം തിരിഞ്ഞ് നിന്ന സിപിഎം നിലപാട് ഇരട്ടത്താപ്പ്; ശബരിമല വിഷയത്തില് മുന്‍നിലപാടില് നിന്നും മലക്കം മറിഞ്ഞ് കെ സുരേന്ദ്രന്; ബ്രൂവറി അനുമതിക്കു വേണ്ടി ഒരു കുത്തക മുതലാളി മുഖ്യമന്ത്രിയുടെ ഓഫീസില് നേരിട്ടെത്തിയെന്നും ആരോപണം.\n🅾 എന്തൊരാള്‍ക്കൂട്ടം! എന്തൊരാവേശം ക്രിസ്ത്യാനിക്കും മുസ്ലീമിനും കയറാവുന്ന ഒരു ഹിന്ദു ക്ഷേത്രത്തില് ഹിന്ദുയുവതികള് കയറാതെ നോക്കാന്! മാസത്തിലൊരുദിവസം പോലും അനുവദിക്കാതിരിക്കാന് സ്വാമിയേ ശരണമയ്യപ്പാ; ശബരിമല സ്ത്രീ പ്രവേശന വിഷയത്തില് സുപ്രീം കോടതി വിധിക്കെതിരെ പ്രതിഷേധത്തിനിറങ്ങിയവരെ പരിഹസിച്ച് ടി.ജി.മോഹന്‍ദാസ്; അര്‍ത്തുങ്കല് പള്ളി ശിവക്ഷേത്രമാണെന്ന് ട്വീറ്റ് ചെയ്ത് പുലിവാല് പിടിച്ച പരിവാര് താത്വികാചാര്യന്റെ പുതിയ ട്വീറ്റിന് പൊങ്കാലയിട്ട് ഒരുവിഭാഗം വിശ്വാസികള്.\n🅾 കോടതി വിധി പെട്ടെന്നുതന്നെ നടപ്പാക്കണമെന്ന് മുഖ്യമന്ത്രി വാശിപിടിക്കേണ്ടതില്ല; ശബരിമല വിഷയത്തില് റിവ്യു ഹര്‍ജി നല്‍കണമെന്ന് മുല്ലപ്പള്ളി രാമചന്ദ്രന്.\n🅾 ശബരിമല സ്ത്രീപ്രവേശനവിഷയം; സര്‍ക്കാര് സര്‍വ്വകക്ഷിയോഗം വിളിക്കണമെന്ന് കെപിസിസി പ്രസിഡന്റ്; സംസ്ഥാനം പുനപരിശോധന ഹര്‍ജി നല്‍കണം; ചന്തമുള്ള സ്ത്രീകളെ കണ്ടാല് മനോനില തെറ്റുന്നവരാണ് സിപിഎം എംഎല്‍എമാരെന്നും മുല്ലപ്പള്ളിയുടെ പരിഹാസം.പിണറായി വിജയനും നരേന്ദ്ര മോഡിയും ഒരേ തൂവൽ പക്ഷികളാണ് . അധികാരം തങ്ങളിലേക്ക് കേന്ദ്രീകരിക്കാനാണ് ഇരുവരും ശ്രമിക്കുന്നത്. മോഡിയുടെ മാതൃക ഹിറ്റ്‌ലറും പിണറായിയുടെ മാതൃക സ്റ്റാലിനും ആണെന്നും കെ പി സി സി പ്രസിഡണ്ട്\n🅾 'ഓരോ മിനിറ്റും വിലപ്പെട്ടതാണ് കുമ്മനം ചേട്ടാ... ഗവര്‍ണര് സ്ഥാനം രാജിവെച്ച് തിരിച്ചുവാ, കേരളം നിങ്ങളെ തേടുന്നു' മുറവിളി കൂട്ടി രാഹുല് ഈശ്വര്.\n🅾 ബാലഭാസ്‌കറിന് കണ്ണീരോടെ വിട നല്‍കി കലാകേരളം; പ്രിയതമന്റെയും, പിഞ്ചോമനയുടെയും അവസാന യാത്ര അറിയാതെ ലക്ഷ്മി വെന്റിലേറ്ററില്.\n🅾 വേദിയെ ഇളക്കി മറിച്ച ആ കൂട്ടുകെട്ട് ഇനി ഇല്ല; അനുജനെ പോലെ ഉലകം ചുറ്റാന് എപ്പോഴും കൂടെയുണ്ടായിരുന്ന പ്രിയപ്പെട്ട ബാലയ്ക്ക് വിടനല്‍കാന് ശിവമണി എത്തി; വര്‍ഷങ്ങള് നീണ്ട കൂട്ടുകെട്ട് തകര്‍ത്ത് ബാല പോയപ്പോള് അന്ത്യ ചുംബനം നല്‍കാന് ശിവമണി എത്തിയത് നെഞ്ചുതകരുന്ന വേദനയോടെ: സ്റ്റീഫന് ദേവസിയുടെ തോളില് ചാരി നിന്ന് വയലിനില്ലാത്ത ബാലയെ കണ്ട് കണ്ണ് തുടച്ച് ശിവമണി.\n🅾 ബാലഭാസ്കറിന്റെ മരണം ലോകസംഗീതത്തിന് തന്നെ തീരാനഷ്ടമെന്ന് ശിവമണി; ബാലഭാസ്‌ക്കറിന് വിട നല്‍കാന് യൂണിവേഴ്‌സിറ്റി കോളേജില് അനുസ്മരണ യോഗം; വയലിന് വിസ്മയത്തെ അനുസ്മരിക്കുന്ന യോഗത്തില് പങ്കെടുക്കാന് തടിച്ചു കൂടിയവരില് മന്ത്രിമാരും സംഗീതജ്ഞരും അടക്കം നിരവധി പേര്\n🅾 മരണത്തിന്റെ തലേ ദിവസം ഐ സി യു വിൽ വച്ച് അവന്റെ നെറ്റിയില് ഞാന് ഒരുമ്മ കൊടുത്തു, പ്രോഗ്രാമിനു പോകണ്ടേ..? പോകണം എന്ന് അവന് പറഞ്ഞു; നീ തിരിച്ചു വരുമോ.? അവന് വരുമെന്ന് പറഞ്ഞു; അനുസ്മരണ യോഗത്തിൽ വിതുമ്പി വാക്കുകള് പതറി, സ്റ്റീഫന് ദേവസ്സി\n🅾 ആ 'വെണ്ണിലവേ' ഒന്ന് കേട്ട് നോക്കൂ! അങ്ങനെയൊരാള് കാണാമറയത്തേക്ക് ഒരു യാത്ര പോകുമ്പോൾ ആര്‍ഐപി എന്ന് ചുരുക്കി പറയാന് നാണമില്ലേ..! ബാലൂ ക്ഷമിക്കൂ.. ഹൃദയം തകരുന്ന വേദനയിലും അല്‍പം രോഷത്തോടെ ഷഹബാസ് അമന്.\n🅾 സുരക്ഷിതമായ വാഹനങ്ങളാണ് എനിക്ക് പ്രിയം..! എന്റെ വാഹനത്തില് ഞാന് എപ്പോഴും സംതൃപ്തനാണ്; വാഹന പ്രിയനായ ബാലു അന്ന് മനോരമ ഫാസ്റ്റ് ട്രാക്ക് അഭിമുഖത്തിൽ പറഞ്ഞത് വൈറൽ\n🅾 വിട പ്രിയപ്പെട്ട ചങ്ങാതി; എവിടെ വച്ച് കണ്ടാലും ഓടി വന്ന് തോളില് കൈയിട്ട് സംസാരിക്കുന്ന ബാലുവിന്റെ ചുണ്ടില് പുഞ്ചിരി പാതി മാഞ്ഞുപോയ പോലെ; ഓര്‍ത്തെടുക്കാന് എത്രയെത്ര സംഭവങ്ങള്; അവന് നല്ലവനായിരുന്നുവെന്ന് ശിവമണി; ബാലഭാസ്‌കറിന്റെ ബാന്‍ഡ് ഏറ്റെടുക്കുമെന്ന് സ്റ്റീഫന് ദേവസ്യ; അത്ഭുതം കേള്‍പ്പിക്കുന്ന വയലിനും നെഞ്ചത്ത് വച്ച് വിട വാങ്ങുമ്പോൾ സംഗീത മാന്ത്രികന് അന്ത്യയാത്രാമൊഴി ചൊല്ലി തലസ്ഥാനനഗരി.\n🅾 റിട്ടയര് ചെയ്ത ചീഫ് ജസ്റ്റിസിനും പുതിയ ചീഫ് ജസ്റ്റിസിനും സമ്പാദ്യം വട്ടപ്പൂജ്യം; നല്ലൊരു സ്വര്‍ണമാലയോ സ്വന്തം വാഹനമോ ഇല്ലാതെ പരമോന്നത ജഡ്ജിമാര്; വക്കീലന്മാര് 50 ലക്ഷവും അതിലധികവും ദിവസത്തേക്ക് വാങ്ങുമ്പോൾ അവരെക്കാള് മിടുക്കരായ സുപ്രീം കോടതി ജഡ്ജിമാര്‍ക്കെന്തേ ഒന്നുമില്ലാത്തത്? സുപ്രീം കകോടതിയി ജഡ്ജിമാരുടെ ശമ്പളം മൂന്നിരട്ടിയാക്കാന് ശുപാര്‍ശ.\n🅾 എയര്‍ഹോസ്റ്റസുമാര്‍ക്കും പൈലറ്റുമാര്‍ക്കും ഇനി പഞ്ചനക്ഷത്ര ഹോട്ടലിന് പകരം ത്രീ സ്റ്റാര് ഹോട്ടല് മാത്രം; വൈകിയെത്തിയാല് ഡൊമസ്റ്റിക് ഫ്‌ളൈറ്റില് മാത്രം ജോലി; ഷിഫ്റ്റിന് എത്താത്തവരുടെ കൈയില്‍നിന്നും ടാക്‌സിക്കാശ് ഈടാക്കും; നടത്തിപ്പ് ചെലവ് മാത്രം മാസം 65 കോടി അധികമായതോടെ പൂട്ടിപ്പോവാതിരിക്കാന് ജീവനക്കാരുടെ ധൂര്‍ത്തിന് വിലങ്ങിട്ട് എയര് ഇന്ത്യ.\n🅾 വോള്‍ട്ടേജ് വ്യതിയാനത്തിന് പിന്നാലെ എസിയുടെ സിലിണ്ടറില് നിന്നും വിഷവാതകം ചോര്‍ന്നു ! ദമ്പതികൾക്കും എട്ടു വയസുകാരന് മകനും ദാരുണാന്ത്യം; രാത്രിയില് ഓണ് ചെയ്ത ഡീസല് ജനറേറ്റര് ഓഫ് ചെയ്യാതിരുന്നതാണ് അപകടത്തിന് കാരണമായതെന്ന് പൊലീസ്. ചെന്നൈ കോയമ്പേട് തിരുവള്ളുർ നഗറിൽ ശരവണൻ (35) ഭാര്യ കലൈയരശി ( 30) മകൻ കാർത്തികേയൻ (8) എന്നിവർ ആണ് മരിച്ചത്\n🅾 ഗാന്ധി ദര്‍ശനത്തിന്റെയും ഗാന്ധി ജ്ഞാനത്തിന്റെയും പാത പിന്തുടരാന് ലോക രാജ്യങ്ങളോട് ആഹ്വാനം ചെയ്ത് യുഎന് സെക്രട്ടറി ജനറല്; മഹാത്മാ ഗാന്ധിയുടെ 150ാം ജന്മവാര്‍ഷിക ആഘോഷങ്ങള്‍ക്ക് വര്‍ണ്ണാഭമായ തുടക്കം; രാജ്ഘട്ടില് പ്രണാമമര്‍ച്ചിച്ച് മോദിയും സോണിയയും രാഹുലും; 2019 വരെ നീളുന്ന ഗാന്ധിജയന്തി ആഘോഷങ്ങളില് വൈവിധ്യമാര്‍ന്ന കര്‍മ്മപരിപാടികള്.\n🅾 നോബല് സമ്മാനത്തോട് കിടപിടിക്കാന് ഒരു കോടി രൂപ ഏര്‍പ്പെടുത്തി; പ്രധാനമന്ത്രിയേയും പ്രതിപക്ഷ നേതാവിനെയും ചീഫ് ജസ്റ്റിസിനെയും ജഡ്ജിങ് കമ്മറ്റി അംഗങ്ങളാക്കി; എന്നിട്ടും ഗാന്ധി വിരോധം മൂലം മോദി സര്‍ക്കാര് അവാര്‍ഡ് മുടക്കി; ഇന്ത്യയുടെ അന്തസ് ലോക രാജ്യങ്ങളില് എത്തിക്കാന് തുടങ്ങിയ ഗാന്ധി സമാധാന പുരസ്‌ക്കാരം മോദി അധികാരത്തില് എത്തിയ ശേഷം നാലുവര്‍ഷവും മുടങ്ങി.\n🅾 ഞങ്ങളുടെ പണം തന്നു തീര്‍ക്കാതെ അനില് അംബാനി നാടുവിടുമോ എന്നു ഭയം! അനില് അംബാനി ഇന്ത്യ വിടുന്നത് തടയണമെന്ന് ആവശ്യപ്പെട്ട് സുപ്രീം കോടതിയില് ഹര്‍ജി; കോടതി സെറ്റില്‍മെന്റ് തുകയായ 550 കോടി റിലയന്‍സ് ഇനിയും തന്നില്ലെന്ന് പരാതി പറഞ്ഞ് സ്വീഡിഷ് ടെലികോം കമ്പനി എറിക്‌സണ്; എച്ച്‌എഎല്ലിനെ ഒഴിവാക്കി റഫേല് കരാര് നേടിയ അംബാനി മുതലാളിയെ ഓര്‍ത്ത് മൂക്കത്ത് വിരല്‍വെച്ച് നാട്ടുകാര്!.\n🅾 ഉത്തര്‍പ്രദേശില് വീണ്ടും പീഡന കൊലപാതകം; പീഡനം ശ്രമം എതിര്‍ത്ത പതിനഞ്ചുകാരിയെ നാലുപേര് ചേര്‍ന്ന് അടിച്ചുകൊന്ന് മരത്തില് കെട്ടിതൂക്കി; ആക്രണം ഗാന്ധിജയന്തി ആഘോഷങ്ങള്‍ക്ക് ശേഷം സ്‌കൂളില് നിന്ന് മടങ്ങവെ.പടിഞ്ഞാറൻ ഉത്തർപ്രദേശിലെ മെയിൻപുരി ജില്ലയിൽ ആണ് സംഭവം.\n🅾 സേവ് ശബരിമല പ്രക്ഷോഭം അതിര്‍ത്തി കടക്കുന്നു..! വിശ്വാസ സംരക്ഷണത്തിനായി ഡല്‍ഹിയിലും തമിഴ്‌നാട്ടിലും ആന്ധ്രയിലും പ്രക്ഷോഭം ശക്തമാകുന്നു . സ്വാമിയപ്പാ.. ശരണമപ്പാ.. ശരണം വിളികളുമായി സംഘടിച്ച് തെരുവില് ഇറങ്ങി ഭക്തര്; റിവ്യൂഹര്‍ജി നല്‍കിയോ ഓര്‍ഡിനന്‍സ് പുറപ്പെടുവിച്ചോ വിശ്വാസം സംരക്ഷിക്കണമെന്ന് ആവശ്യം; ഇതര സംസ്ഥാനങ്ങളിലും പ്രതിഷേധം ശക്തമാക്കുമ്പോൾ ദേശീയതലത്തില് രാഷ്ട്രീയ വിഷയമാക്കി മാറ്റാനുള്ള ശ്രമങ്ങളും സജീവം.\n🅾 ഉത്തര് പ്രദേശില് പോലും പാര്‍ട്ടിയെ നശിപ്പിക്കാന് കോണ്‍ഗ്രസ് ശ്രമിക്കുന്നു; ബിജെപിയെ പോലെ കോണ്‍ഗ്രസും ദ്രോഹിച്ചിട്ടുണ്ട്; ബിജെപിയെ ഒറ്റയ്ക്ക് തോല്‍പ്പിക്കാമെന്ന അഹങ്കാരമാണ് കോണ്‍ഗ്രസിന്റെ പ്രശ്‌നം; മൂന്നാം ബദല് രൂപീകരണം പ്രതിസന്ധിയിൽ .കോണ്‍ഗ്രസിനെ കൈവിട്ട് മായാവതി\n🅾 രൂപയുടെ വില ഇന്ന് റെക്കോർഡ് തകർച്ചയിലേക്ക്. 73.34 രൂപക്കാണ് ഇന്ന് വ്യാപാരം നടന്നത്.\n🅾 കർണ്ണാടക കോണ്‍ഗ്രസ് സാമൂഹ്യമാധ്യമ വിഭാഗം മേധാവി ദിവ്യ സ്പന്ദന മോദിയെ കള്ളൻ എന്ന് പറഞ്ഞ് വിമര്‍ശിച്ചിട്ട് ആഴ്ച ഒന്ന് കഴിഞ്ഞു; ട്വിറ്ററിലും ഫേസ്‌ബുക്കിലും സ്റ്റാറ്റസ് അപ്‌ഡേറ്റുമില്ല; മോദിക്കെതിരെ പോസ്റ്റിട്ടതിന് രാജ്യ ദ്രോഹ കുറ്റം ചുമത്തി കേസ്; കോണ്‍ഗ്രസ് സാമൂഹ്യമാധ്യമ വിഭാഗം മേധാവി ദിവ്യ സ്പന്ദന രാജിവെച്ചു. എന്നാൽ സ്ഥിരീകരണം ആയില്ല. പാർട്ടിയിൽ പുതിയ പദവി ഏറ്റെടുക്കുമെന്നും റിപ്പോർട്ട്\n🅾 കോണ്‍ഗ്രസ് സോഷ്യല് മീഡിയാ വിഭാഗം മേധാവി സ്ഥാനം രാജിവെച്ചിട്ടില്ല; വാര്‍ത്ത നിഷേധിച്ച് ദിവ്യ സ്പന്ദന.\n🅾 റാഫേല് ഇടപാട് ഒരു മികച്ച പാക്കേജ്! ഓഫ്‌സെറ്റ് പങ്കാളിയായി റിലയന്‍സിനെ തിരഞ്ഞെടുത്തതില് കേന്ദ്ര സര്‍ക്കാരിനോ വ്യോമസേനക്കോ പങ്കില്ല; റാഫേല് ഇടപാടിനെ പുകഴ്ത്തി വ്യോമസേന മേധാവി.\n🅾 ലെനിന്റെയും സ്റ്റാലിന്റെയും വീരകഥകള് അല്ല കുട്ടികള് പഠിക്കണ്ടത്; ഇന്ത്യന് ചരിത്രം ഉള്‍പ്പെടുത്തി സിലബസ് പൂര്‍ണ്ണമായും തിരുത്തുമെന്ന് ത്രിപുര ബി ജെ പി മുഖ്യമന്ത്രി മുഖ്യമന്ത്രി ബിപ്ലബ്.\n🅾 സര്‍ക്കാരിനെതിരെ പൊതുയോഗം നടത്താന് ഡിഎംകെയ്ക്ക് അനുമതി; മദ്രാസ് ഹൈക്കോടതിയുടെ അനുമതി ഒക്ടോബര് മൂന്ന് നാല് തീയതികളില് യോഗം നടത്താന്. നേരത്തെ തമിഴ്‌നാട് പോലീസ് അനുമതി നിഷേധിച്ചിരുന്നു\n🅾 ഓഹരി സൂചികകള് വീണ്ടും നഷ്ടത്തില്;സെന്‍സെക്‌സ് 550.51 പോയിന്റ് താഴ്ന്നു 35975.63 ൽ വ്യാപാരം അവസാനിപ്പിച്ചപ്പോൾ നിഫ്റ്റി 150.50 പോയന്റ് നഷ്ടത്തിൽ 10858.25 ൽ വ്യാപാരം അവസാനിപ്പിച്ചു\n🅾 രസതന്ത്രത്തിനുള്ള നോബൽ പുരസ്കാരങ്ങൾ പ്രഖ്യാപിച്ചു. പുതിയ മരുന്നുകള്‍ക്കും രാസപദാര്‍ഥങ്ങള്‍ക്കുമായി എന്‍സൈമുകളും പ്രോട്ടീനുകളും വികസിപ്പിക്കാനുള്ള സാങ്കേതിക വിദ്യ ലോകത്തിന് പരിചയപ്പെടുത്തി; രസതന്ത്രത്തിന് നല്‍കിയ വിലമതിക്കാനാവാത്ത സംഭാവനയ്ക്ക് നൊബേല് പുരസ്‌കാരം മൂന്നുപേര്‍ക്ക്; പുരസ്‌കാരത്തിന് അര്‍ഹരായത് ഫ്രാന്‍സെസ് ആര്‍ണോള്‍ഡും ജോര്‍ജ് സ്മിത്തും ഗ്രിഗറി വിന്ററും.\n🅾 അര്‍ബുദ ചികിത്സാ രംഗത്തും നേത്ര ശസ്ത്രക്രിയയിലും ഈ പ്രതിഭകള് സൃഷ്ടിച്ചത് വിപ്ലവകരമായ നേട്ടം; ഒപ്റ്റിക്കല് ലേസര് സാങ്കേതികവിദ്യ കണ്ടെത്തിയ ശാസ്ത്ര രംഗത്തെ പ്രതിഭാശാലികള്‍ക്ക് ഭൗതികശാസ്ത്ര നൊബേല്; ലോകത്തിന് തന്നെ അഭിമാനമായി ആര്‍തര് ആഷ്‌കിന്, ഷെറാദ് മൊറു, ഡോണ സ്ട്രക്‌ലന്‍ഡ് എന്നീ ശാസ്ത്രജ്ഞര്\n🅾 മൂന്നാം വയസ്സില് ട്രംപിന്റെ ഒരുവര്‍ഷത്തെ വരുമാനം രണ്ടുലക്ഷം ഡോളര്; മരിക്കുംമുമ്ബ് ശതകോടികളുടെ സ്വത്ത് പിതാവ് കൈമാറിയത് നികുതി വെട്ടിച്ച്; സത്യസന്ധതയ്ക്ക് പേരുകേട്ട അമേരിക്കയെ നയിക്കുന്നത് നികുതി വെട്ടിച്ച് ജീവിക്കുന്ന ട്രംപോ? ട്രംപിനെതിരേ തെളിവുകളുമായി ന്യുയോര്‍ക്ക് ടൈംസ്.\n🅾 നിറയെ യാത്രക്കാരുമായി പോയ ബസ് നിര്‍ത്തിയിട്ട ശേഷം ഡ്രൈവര് മൈക്ക് ഫരിസ് (53) ടോയ്ലറ്റില് പോയി മടങ്ങുമ്പോൾ 27ാം നിലയുടെ മുകളിലെ ജനാല തകര്‍ന്ന് തലയില് വീണ തല്‍ക്ഷണം മരിച്ചു; ലണ്ടനില് ഇന്നലെ നടന്നത് അതിദാരുണമായ ഒരു ദുരന്തം.\n🅾 യുഎഇയില് ചെന്ന് വേറൊരാളുടെ ഫോണ് എടുത്ത് പരിശോധിക്കാന് നില്‍ക്കേണ്ട; സ്വകാര്യതാ ലംഘനത്തിന്റെ പേരില് ഉറപ്പായും അകത്താകും; ഭര്‍ത്താവിന്റെ ഫോണിലെ വിവരങ്ങള് ശേഖരിച്ചതിന്റെ പേരില് ദുബായില് ഭാര്യക്ക് മൂന്ന് മാസം തടവ്.\n🅾 ഐഎംഎഫിന്റെ മുഖ്യ സാമ്പത്തിക ഉപദേഷ്ടാവിന് ഇനി എന്ത് കേരളം! ഗീതാ ഗോപിനാഥ് മുഖ്യമന്ത്രിയുടെ സാമ്പത്തിക ഉപദേഷ്ടാവ് എന്ന പദവി ഒഴിയുമെന്ന് റിപ്പോര്‍ട്ട്; മുന്‍പേ ഉപദേശം നിര്‍ത്തിയ ഗീത ഔദ്യോഗികമായി ഉടന് പദവി ഉപേക്ഷിച്ചേക്കും.\n🅾 ബുര്‍ജ് ഖലീഫ ഇന്നലെ നിറം മാറിയത് നമ്മുടെ സ്വന്തം ഗാന്ധിജിക്ക് വേണ്ടി ; മഹാത്മാവിന്റെ 150ാം ജന്മദിനം അനുസ്മരിപ്പിക്കാന് ത്രിവര്‍ണ്ണ പതാകയുടെ പശ്ചാത്തലത്തില് ഗാന്ധിജിയുടെ ചിത്രങ്ങളുമായി ലോകത്തെ ഏറ്റവും വലിയ ടവര് ബ്ലോക്ക് ; മനം നിറഞ്ഞ് ഇന്ത്യക്കാര്.\n🅾 ജന്മവാര്‍ഷിക ആഘോഷങ്ങളുടെ ഭാഗമായി ഗാന്ധിജിയുടെ ഇമോജിയുമായി ട്വിറ്റര്; ഗാന്ധി ജയന്തി ദിനം മുതല് ഒരാഴ്‌ച്ചത്തേക്ക് ലഭ്യമാകുമെന്ന് അധികൃതര്; ഇമോജി ഡിസൈന് ചെയ്തിരിക്കുന്നത് ട്വിറ്റര് ലോഗോയുടെ നിറങ്ങളായ വെള്ളയ്ക്കും നീലയ്ക്കും പ്രാധാന്യം നല്‍കി.\n🅾 അമേരിക്കയിലെ പരമോന്നത സിവിലിയന് ബഹുമതി ഗാന്ധിജിക്ക് നല്‍കണമെന്ന് പ്രമേയം; യുഎസ് കോണ്‍ഗ്രസില് കരോളിന് മലോണി അവതരിപ്പിച്ച പ്രമേയത്തിനെ പിന്തുണച്ചത് ഇന്ത്യന് വംശജര് അടക്കം ആറ് പേര്; അമേരിക്കന് പൗരനല്ലാത്ത ആളെ ബഹുമതിക്കായി പരിഗണിക്കുന്നത് അപൂര്‍വ്വം\n🅾 ക്രൂഡ് ഓയില് വില പോലെ ഗള്‍ഫ് കറന്‍സികള് മുന്നേറുമ്പോൾ ഒപ്പമോടിയെത്താനാകാതെ 'രൂപയ്ക്ക് വീണ്ടും ഇടിവ്' ! ചരിത്രത്തിലാദ്യമായി രൂപയുടെ മൂല്യം ഡോളറിനെതിരെ 73.34 എന്ന നിലയില്; യുഎഇ ദിര്‍ഹത്തിന്റെ നിരക്ക് 20 കടന്നപ്പോള് മികച്ച പ്രകടനം കാഴ്‌ച്ച വെച്ച് ഗള്‍ഫ് കറന്‍സികള്; ഇറാനില് നിന്നുള്ള 'എണ്ണയൊഴുക്ക്' നിലച്ചതോടെ ക്രൂഡ് ഓയില് വിലയില് 'കൈപൊള്ളി' ആഗോള വിപണി.\n🅾 ഭാഗ്യ ദേവത കനിഞ്ഞു; അബുദാബിയില് ഇന്ത്യക്കാരന് 13 കോടി സമ്മാനം. മുഹമ്മദ് കുഞ്ഞി , മയ്യല എന്ന വ്യക്തിക്ക് ആണ് സമ്മാനം\n🅾 അമേരിക്കയും ചൈനയും തമ്മിലുള്ള വ്യാപാരയുദ്ധം എല്ലാവരെയും ദോഷകരമായി ബാധിക്കും; ആലിബാബ സ്ഥാപകൻ ജാക് മാ\n🅾 ഐ എസ് എല്ലിൽ ഇപ്പോൾ നടക്കുന്ന പൂന സിറ്റി എഫ് സി, ഡൽഹി ഡൈനാമോസ് മൽസരം കളി പകുതി പിന്നിടുമ്പോൾ ഡൽഹി ഒരു ഗോളിന് മുന്നിട്ട് നിൽക്കുന്നു\n🅾 നിര്‍ണായക മാറ്റങ്ങളുമായി മത്സരത്തിന് ഒരു ദിവസം ശേഷിക്കെ ടെസ്റ്റ് ടീമിനെ പ്രഖ്യാപിച്ച് ഇന്ത്യ; പൃഥ്വി ഷാ അരങ്ങേറും; മായങ്ക് അഗര്‍വാളും മുഹമ്മദ് സിറാജും കാത്തിരിക്കണം; പന്ത് സ്ഥാനം നിലനിര്‍ത്തിയപ്പോള് ഹനുമ വിഹാരി പുറത്ത്; വെസ്റ്റ് ഇന്‍ഡീസുമായുള്ള മത്സരം നാളെ രാജ്‌കോട്ടില്.\n🅾 ഷറഫൂദ്ദീന് വരത്തനിലെ വില്ലൻ കഥാപാത്രം ചെയ്യാന് സമ്മതം മൂളിയത് മൂന്ന് നാല് ദിവസം സമയം എടുത്ത് ആലോചിച്ച ശേഷം; അമല് നീരദ് സിനിമയില് വ്യത്യസ്തമായ കഥാപാത്രം ചെയ്യാനായതിന്റെ സന്തോഷത്തില് പ്രേമത്തിലെ ഗിരിരാജന് കോഴി\n🅾 ഖാലിദ് റഹ്മാന് - മമ്മൂട്ടി ചിത്രം ഉണ്ടയില് അണിനിരക്കുന്നത് വമ്പൻ താരനിര.പീപ്പിലി ലൈവ്, ന്യൂട്ടൺ എന്നീ ചിത്രങ്ങളിലൂടെ ശ്രദ്ധേയനായ ഓംകാര് ദാസ് മണിക്പുരിയും, മാസാനിലൂടെ ശ്രദ്ധേയനായ ഭഗ്വാന് തിവാരിയുമടക്കം മമ്മൂട്ടിക്കൊപ്പം അണിനിരക്കാനെത്തുക ബോളിവുഡിലെ സൂപ്പര് താരങ്ങളും\n🅾 അത്ഭുതങ്ങള് വിരിയിക്കുന്ന വിഷ്വല് എഫക്ടുകളും അണിയറ വിശേഷങ്ങളുമായി വീണ്ടും മേക്കിങ് വീഡിയോ പുറത്ത് വിട്ട് 2.0 യുടെ അണിയറപ്രവര്‍ത്തകര്\n🅾 മണിച്ചേട്ടന് കൊടുക്കാന് പറ്റിയ നിധിയാണ്' ചാലക്കുടിക്കാരന് ചങ്ങാതി ; ചാലക്കുടിക്കാരന് ചങ്ങാതി കണ്ട് വികാരധീനയായി ഹനാന്\n🅾 വള്ളിക്കുടിലിലെ വെള്ളക്കാരന് ഫസ്റ്റ് ലുക്ക് ടീസര് ഇന്ന്. വിനോദയാത്ര എന്ന ചിത്രത്തിൽ ബാലതാരമായി രംഗത്ത് വന്ന ഗണപതി ആദ്യമായി നായകൻ ആയി അഭിനയിക്കുന്ന ചിത്രം ആണ് വള്ളിക്കുടിലിലെ വെള്ളക്കാരൻ . ലാൽ, മുത്തുമണി തുടങ്ങിയവരും ചിത്രത്തിൽ അഭിനയിക്കുന്നു\n🅾 കലാഭവന് മണിക്ക് പിന്നാലെ തിലകന്റെ ജീവിതവും വെള്ളിത്തിരയിലേക്ക്. വിനയൻ തന്നെയാണ് ചിത്രം സംവിധാനം ചെയ്യുക\n🅾 രാജ് താക്കറെ ഒരു ഗുണ്ടയാണ്; പുതിയ ആരോപണവുമായി തനുശ്രീ ദത്ത. അദ്ദേഹത്തിന്റെ അനുയായികൾ ആണ് എന്നെ ഉപദ്രവിച്ചത്. സ്ത്രീകളെ അക്രമിക്കുന്നവരെ അനുകൂലിക്കുന്ന ഒരാളെ ഒരിക്കലും നേതാവ് എന്ന് വിളിക്കാൻ കഴിയില്ല. തനുശ്രീ ദത്ത പറഞ്ഞു\n🅾 ബിഗ് ബോസ് പ്രണയം വിവാഹത്തിലെക്കോ..?; പ്രണയം എനിക്ക് ഗെയിമില്ല അത് യഥാര്‍ഥമാണെന്ന് പേളി; പ്രണയ കാര്യം വീട്ടില് സംസാരിക്കാനാണ് തീരുമാനമെന്ന് ശ്രീനിഷ്; പ്രണയം വിവാഹത്തിലെത്തിക്കാന് ഉറപ്പിച്ച് പേളിഷ്.\nBy Elettil Online - October 03, 2018


ബിജെപി കേന്ദ്രനേതൃത്വം 1800 കോടിയുടെ കോഴ വിവാദത്തില്...! യദ്യൂരപ്പ പ്രമുഖ നേതാക്കള്‍ക്ക് നല്‍കിയത് 150 കോടി വീതം | Daily Indian Herald\nMarch 22, 2019 3:53 pm By : Indian Herald Staff\nബെംഗളൂരു: രാജ്യം ലോകസഭാ തെരഞ്ഞെടുപ്പിന്റെ പടിവാതിലില് നില്‍ക്കുമ്പോഴാണ് ബിജെപിക്കെതിരെ പടുകൂറ്റന് അഴിമതി ആരോപണം ഉണ്ടാകുന്നത്. കഴിഞ്ഞ നിയമസഭ തിരഞ്ഞെടുപ്പില് കര്‍ണാടക മുഖ്യമന്ത്രിയാകാന് ബിജെപി കേന്ദ്രനേതൃത്തിന് ബി.എസ്.യെഡിയൂരപ്പ കോടികള് കോഴ നല്‍കിയെന്നാണ് ആരോപണം. ഇംഗ്ലിഷ് മാസികയായ ‘കാരവന്’ ആണ് യദ്യൂരപ്പയുടെ ഡയറിയിലെ വിശദവിവരങ്ങള് പിറത്ത് വിട്ടത്.\n1800 കോടി രൂപയുടെ കോഴ വിവാദത്തിലാണ് ബിജെപി കുടുങ്ങിയിരിക്കുന്നത്. കര്‍ണാടക മുഖ്യമന്ത്രിയാകാന് ബിജെപിയുടെ മുതിര്‍ന്ന നേതാവ് ബി എസ് യെദ്യൂരപ്പ കേന്ദ്രനേതാക്കളായ രാജ്നാഥ് സിംഗ് , മുരളി മനോഹര് ജോഷി, നിതിന് ഗഡ്കരി, തുടങ്ങിയ നേതാക്കള്‍ക്കായി ഇത്രയും തുക നല്‍കിയത്. കൂടാതെ യെദ്യൂരപ്പയുടെ ഖനനഅഴിമതിയുമായി ബന്ധപ്പെട്ട് ജഡ്ജിമാര്‍ക്ക് 500 കോടി നല്‍കിയെന്നും യദ്യൂരപ്പയുടേതായി പുറത്തുവന്ന ഡയറിയില് പറയുന്നു. പൊതുതിരഞ്ഞെടുപ്പ് വാതില്‍ക്കലെത്തി നില്‍ക്കുമ്പോള് ബിജെപി നേതൃത്വത്തെ ഒന്നാകെ പ്രതിരോധത്തിലാക്കുന്ന കോഴ വിവാദം പുറത്തു വിട്ടത്.\nയെദ്യൂരപ്പയുടെ കൈയ്യൊപ്പുള്ള ഡയറിയില് ബിജെപി നേതാക്കള്‍ക്ക് പണം നല്‍കിയതായി രേഖപ്പെടുത്തിയിരിക്കുന്നുണ്ടെന്ന് വാര്‍ത്ത ഉദ്ധരിച്ചുകൊണ്ട് കോണ്‍ഗ്രസ് ആരോപിക്കുന്നു. ഇതനുസരിച്ച് കേന്ദ്രനേതാക്കളായ അരുണ് ജെയ്റ്റ്ലി നിതിന് ഗഡകരി എന്നിവര്‍ക്ക് 150 കോടി വീതവും മുരളി മനോഹര് ജോഷി, എല് കെ അദ്വാനി എന്നിവര്‍ക്ക് 50 കോടി വീതവും രാജ്നാഥ് സിംഗിന് 100 കോടിയും കൊടുത്തതായി വ്യക്തമാക്കുന്നു. കൂടാതെ ഗഡ്കരിയുടെ മകന്റെ വിവാഹാവശ്യത്തിനായി മറ്റൊരു 10 കോടിയും നല്‍കിയിട്ടുണ്ട്. ഇതിനെല്ലാം പുറമെ വിവിധ ജഡ്ജിമാര്‍ക്കായി 500 കോടിവീതിച്ച് നല്‍കിയെന്നും പറയുന്നു. ബിജെപി കേന്ദ്ര നേതൃത്വത്തിന് 1000 കോടി രൂപ കൈമാറിയെന്നും ഡയറി പറയുന്നു.\nനേരത്തെ 2017 ല് യെദ്യൂരപ്പയും ബിജെപി നേതാവായ അനന്ത് കുമാറും നടത്തിയ ഫോണ്‍സംഭാഷണം പുറത്തു വന്നിരുന്നു. അന്ന് കോഴ നല്‍കിയ വിവരം യെദ്യൂരപ്പ ഫോണില് സംസാരിക്കുന്നതോടൊപ്പം ഒരു ഡയറിയെ കുറിച്ചും പരാമര്‍ശിക്കുന്നുണ്ട്. ഈ വിവരം അന്ന് കോണ്‍ഗ്രസും കര്‍ണാടകയിലെ പ്രാദേശിക പത്രങ്ങളും ഉയര്‍ത്തിയെങ്കിലും ഡയറി സംബന്ധിച്ച് പിന്നീട് വിവരമൊന്നുമുണ്ടായിരുന്നില്ല. എന്നാല് ഈ ഡയറി ആദായനികുതി വകുപ്പിന്റെ കസ്റ്റഡിയിലായിരുന്നുവെന്നും ഈ വാര്‍ത്ത പുറത്തുവിട്ടുകൊണ്ട് കാരവന് മസിക പറഞ്ഞു.\nഎന്നാല് 1800 കോടി രൂപയുടെ അനധികൃത കൈമാറ്റം സംബന്ധിച്ച രേഖകള് ഉണ്ടായിരുന്നിട്ടും ആദായ നികുതി വകുപ്പ് അന്വേഷണം നടത്തിയില്ലെന്നും കോണ്‍ഗ്രസ് ആരോപിക്കുന്നു. തുക എന്ന് കൈമാറിയെന്ന് വ്യക്തമല്ലെങ്കിലും 2009 മുതല് 2011 വരെയുള്ള കാലഘട്ടത്തിലാണ് ഇടപാടുകള് നടത്തിയതെന്നാണ് സൂചനകള്. ഡയറിയില് 2009 എന്ന് വ്യക്തമാക്കുന്ന സാഹചര്യത്തിലാണ് ഇത്. നരേന്ദ്ര മോദിയ്ക്കെതിരെ നേരിട്ട് പരാരമര്‍ശിക്കുന്നില്ലെങ്കിലും ആദായ നികുതി വകുപ്പിന് രേഖകള്‍കിട്ടിയിട്ടും അന്വേഷണം പ്രഖ്യാപിക്കാതെ 1800 കോടി രൂപയുടെ കോഴയ്ക്ക് കുട പിടിച്ചുവെന്നാണ് കോണ്‍ഗ്രസ് ആരോപിക്കുന്നത്. കാവല്‍ക്കാരന് കള്ളനാണെന്നും കോണ്‍ഗ്രസ് വക്താവ് സുര്‍ജേവാല ആരോപിച്ചു.\nTags: bjp, bribe, yeddyurappa


കവി പുതുശേരി രാമചന്ദ്രൻ അന്തരിച്ചു; സംസ്കാരം ഇന്ന് | PravasiExpress\nHome Lifestyle Obituary കവി പുതുശേരി രാമചന്ദ്രൻ അന്തരിച്ചു; സംസ്കാരം ഇന്ന്\nകവി പുതുശേരി രാമചന്ദ്രൻ അന്തരിച്ചു; സംസ്കാരം ഇന്ന്\nതിരുവനന്തപുരം ∙ കവിയും എഴുത്തുകാരനും സ്വാതന്ത്ര്യ സമര സേനാനിയുമായ ഡോ. പുതുശേരി രാമചന്ദ്രൻ (92) അന്തരിച്ചു. വാര്‍ധക്യസഹജമായ അസുഖങ്ങളെത്തുടര്‍ന്ന് ദീര്‍ഘനാളായി ചികിത്സയിലായിരുന്നു. സംസ്കാരം ഞായറാഴ്ച വൈകിട്ട് മൂന്നിന് പൂർണ ഔദ്യോഗിക ബഹുമതികളോടെ തൈക്കാട് ശാന്തികവാടത്തിൽ നടക്കും.\nമാവേലിക്കര താലൂക്കിലെ വള്ളികുന്നത്ത് 1928 സെപ്തംബര് 23ന് പോക്കാട്ട് ദാമോദരന് പിള്ളയുടെയും പുതുശ്ശേരില് ജാനകിയമ്മയുടെയും മകനായാണ് ജനനം. മണക്കാട് പ്രൈമറി സ്‌കൂള്, വട്ടയ്ക്കാട്ട് ഗവ. യു.പി.സ്‌കൂള്, വള്ളികുന്നം എസ്എന്‍ഡിപി സംസ്‌കൃത ഹൈസ്‌കൂള്, ഭരണിക്കാവ് പോപ്പ് പയസ് ഇലവന്‍ത് ഇംഗ്ലീഷ് ഹൈസ്‌കൂള് എന്നിവിടങ്ങളില് പഠനം.\nക്വിറ്റ് ഇന്ത്യാ സമരം, പുന്നപ്ര വയലാര് സംഭവത്തെത്തുടര്‍ന്നുള്ള വിദ്യാര്‍ത്ഥി പ്രക്ഷോഭം എന്നിവയില് പങ്കെടുത്തതിന് സ്‌കൂളുകളില്‍നിന്ന് പുറത്താക്കിയെങ്കിലും പിന്നീടു തിരിച്ചെടുത്തു. കൊല്ലം എസ്.എന്. കോളജ് വിദ്യാഭ്യാസകാലത്തെ സമരത്തില് അറസ്റ്റും ലോക്കപ്പ് വാസവും അനുഭവിച്ചു. 1951-53 കാലത്ത് കമ്യൂണിസ്റ്റ് പാര്‍ട്ടിയുടെ വള്ളികുന്നം ശൂരനാട് ലോക്കല് കമ്മിറ്റി സെക്രട്ടറിയായി. പാര്‍ട്ടിയില് നിന്നും അവധിയെടുത്താണ് തിരുവനന്തപുരം യൂണിവേഴ്‌സിറ്റി കോളജില് പഠിക്കാന് ചേര്‍ന്നത്. 1953-56 ല് യൂണിവേഴ്‌സിറ്റി കോളജില് നിന്നും ബി.എ. (ഓണേഴ്‌സ്) ഒന്നാം റാങ്കോടെ ജയിച്ചു. 1957 ല് കൊല്ലം എസ്.എന്. കോളേജില് അധ്യാപകനായി. പിന്നീട് ശിവഗിരി എസ്.എന്.കോളജില് അധ്യാപകനായി. 1969 ല് കേരള സര്‍വകലാശാല മലയാള വിഭാഗത്തില് അധ്യാപകനായി. 1988 ല് ഔദ്യോഗിക ജീവിതത്തില് നിന്ന് വിരമിച്ചു.\n2009 ല് കേരള സാഹിത്യ അക്കാഡമി വിശിഷ്ടാംഗത്വം ലഭിച്ചു. 2014 ല് കേന്ദ്ര സാഹിത്യ അക്കാഡമിയുടെ ഭാഷാസമ്മാന് അവാര്‍ഡും ലഭിച്ചു. 2015ൽ സംസ്ഥാന സർക്കാരിന്റെ എഴുത്തച്ഛൻ പുരസ്കാരം ലഭിച്ചു. മഹാകവി മൂലൂര് അവാര്‍ഡ് മഹാകവി പി. അവാര്‍ഡ്, മഹാകവി ഉള്ളൂര് അവാര്‍ഡ്, എന്.വി. കൃഷ്ണവാര്യര് അവാര്‍ഡ്, കുമാരനാശാന് അവാര്‍ഡ്, വള്ളത്തോള് പുരസ്‌കാരം എന്നിവയും ലഭിച്ചു. ഗ്രാമീണ ഗായകന്, ആവുന്നത്ര ഉച്ചത്തില്, ശക്തിപൂജ, പുതിയ കൊല്ലനും പുതിയൊരാലയും, ഈ വീട്ടില് ആരുമില്ലേ, എന്റെ സ്വാതന്ത്ര്യസമര കവിതകള്, പുതുശ്ശേരി കവിതകള്, കണ്ണശ്ശരാമായണം (ബാല, യുദ്ധ, സുന്ദര, കിഷ്‌ക്കിന്ധാ കാണ്ഡങ്ങള്), പ്രാചീന മലയാളം, കേരള പാണിനീയം, കേരള പാണിനീയ വിമര്‍ശം, കേരള ചരിത്രത്തിന്റെ അടിസ്ഥാന രേഖകള് തുടങ്ങിയവയാണ് പ്രധാന കൃതികള്. കേരളത്തിന് ശ്രേഷ്ഠഭാഷാ പദവി നേടിയെടുക്കുന്നതിൽ മുഖ്യപങ്ക് വഹിച്ചു.\nപരേതയായ ബി.രാജമ്മയാണ് ഭാര്യ. മക്കള്: ഡോ.ഗീത ആര്.പുതുശ്ശേരി (റിട്ട. പ്രഫസര്, എന്.എസ്.എസ്.വനിതാ കോളജ്, കരമന), പി.ആര്.ഉണ്ണികൃഷ്ണന് (അസി. ജനറല് മാനേജര്, ഇന്ത്യന് ഓവര്‍സീസ് ബാങ്ക്, ചെന്നൈ), പി.ആര് ഹേമചന്ദ്രന് (യുഎസ്എ), പി.ആര്.പ്രേമചന്ദ്രന് (സിവില് സപ്ലൈസ്, തിരുവനന്തപുരം) പി.ആര്.ജയചന്ദ്രന് (റിട്ട.ഗ്രൂപ്പ് ക്യാപ്റ്റന്, എയര് ഫോഴ്‌സ്) പി.ആര്. ശ്യാമചന്ദ്രന് (കാനഡ). മരുമക്കള്: ഡോ.കെ.എസ്.രവികുമാര് (പ്രോ-വൈസ് ചാന്‍സലര്, സംസ്‌കൃത സര്‍വകലാശാല, കാലടി), കെ.പി.ഗീതാമണി (അസി.ഡയറക്ടര്, കൃഷി വകുപ്പ്) ശ്രീദേവി നായര് (യു.എസ്.എ), ഇന്ദു (കോളജ് വിദ്യാഭ്യാസ ഡയറക്ടറേറ്റ്), രേഷ്മ ജയചന്ദ്രന്.\nPrevious articleലിനോയ്ക്ക് കൊറോണയില്ല; ആശുപത്രിയിൽ നിന്ന് നേരെ പോയത് പിതാവിന്റെ കല്ലറയ്ക്ക് മുന്നിൽ\nNext articleഅച്ഛന് മകനെ കൊന്ന് കൊക്കയില് തള്ളി; കൊല്ലുന്നത് കണ്ട പ്രതിയുടെ അമ്മ കുഴഞ്ഞുവീണ് മരിച്ചു\nഈ ‘പൂച്ച’ കോടതി വിധിയിലൂടെ നേടിയത്5കോടി രൂപ


ഞാൻ എഴുതിയ ചെറുകഥ പ്രസിദ്ധീകരിക്കുമോ? - Likhitham\nഞാൻ എഴുതിയ ചെറുകഥ പ്രസിദ്ധീകരിക്കുമോ?\nതീർച്ചയായും.! നിങ്ങൾ തുണ്ടുകടലാസിലും ഡയറിത്താളിലും കുത്തിക്കുറിച്ച അനുഭവങ്ങൾ, വാചകക്കൂട്ടുകൾ, തോന്ന്യാക്ഷരങ്ങൾ മുതലായവ ചെറുകഥാരൂപത്തിൽ ഞങ്ങൾക്ക് അയച്ചു തരൂ. ഞങ്ങൾ പ്രസിദ്ധീകരിക്കാം. നമുക്ക് ഒരുമിച്ചു വായിക്കാം. വായനയുടെ വസന്തകാലം നമുക്ക് തിരിച്ചുപിടിക്കാം.\nനിങ്ങൾ ചെയ്യേണ്ടത് ഇത്ര മാത്രം\nനിങ്ങൾ കടലാസിൽ എഴുതിയ ചെറുകഥയുടെ ചിത്രങ്ങൾ മൊബൈൽ ഫോണ് അല്ലെങ്കിൽ ക്യാമറ അല്ലെങ്കിൽ സ്കാനർ ഉപയോഗിച്ചു തയാറാക്കൂ (കഥ വായിക്കത്തക്കവിധത്തിൽ ചിത്രങ്ങൾ വ്യക്തമായിരിക്കണം)\nഈ ചിത്രങ്ങൾ ചേർത്ത ഒരു ഇമെയിൽ admin@likhitham.com അല്ലെങ്കിൽ likhithamwebsite@gmail.com എന്ന ഞങ്ങളുടെ ഇമെയിൽ വിലാസത്തിലേക്ക് അയച്ചു തരൂ\nഇമെയിൽ ഉള്ളടക്കത്തിൽ ഇനി പറയുന്ന കാര്യങ്ങൾ ഉണ്ടായിരിക്കണം - നിങ്ങളുടെ പൂർണമായ പേര്, ആവശ്യമെങ്കിൽ തൂലികാനാമം, മൊബൈൽ നമ്പർ, പൂർണമായ തപാൽ വിലാസം, ഇംഗ്ലീഷിൽ അല്ലെങ്കിൽ മംഗ്ലീഷിൽ എഴുതിയ നിങ്ങളെക്കുറിച്ചുള്ള നാലു വാക്യത്തിൽ കുറയാത്ത ഒരു വിവരണം (മംഗ്ലീഷ് എന്നാൽ മലയാള വാക്യങ്ങൾ ഇംഗ്ലീഷ് അക്ഷരങ്ങൾ ഉപയോഗിച്ചു എഴുതുന്ന രീതി)\nനിങ്ങളുടെ പ്രൊഫൈൽ പേജിൽ നിങ്ങളുടെ മുഖത്തിന്റെ ചിത്രം പ്രസിദ്ധീകരിക്കണമെങ്കിൽ അതും ഇമെയിലിൽ ചേർക്കേണ്ടതാണ്. നിങ്ങളുടെ പ്രൊഫൈൽ പേജിൽ നിങ്ങളെക്കുറിച്ചുള്ള വിവരണം പ്രസിദ്ധീകരിക്കും. ചിത്രം, മൊബൈൽ ഫോണ് നമ്പർ മുതലായ മറ്റു വിവരങ്ങൾ നിങ്ങളുടെ ആവശ്യപ്രകാരം ചേർക്കുന്നതായിരിക്കും\nകഥയ്ക്ക് ആവശ്യമായ 'തീം ചിത്രം' നിങ്ങൾ അയക്കണമെന്നില്ല. തീം ചിത്രം നിങ്ങൾ നിർദ്ദേശിക്കുന്നുവെങ്കിൽ അതിന് മറ്റൊരാൾക്ക് പകർപ്പവകാശം ഇല്ല എന്ന് ഉറപ്പു വരുത്തേണ്ടതാണ്.\nഞങ്ങളുടെ പത്രാധിപസംഘം നിങ്ങളുടെ കഥ പരിശോധിക്കുകയും പ്രസിദ്ധീകരണയോഗ്യം ആണെങ്കിൽ നിങ്ങൾക്ക് ഒരു ഇമെയിൽ വിലാസ പരിശോധനാ സന്ദേശം ഇമെയിലിൽ ലഭിക്കുകയും ചെയ്യും\nഅത്രയും മതി. നിങ്ങളുടെ കഥ പ്രസിദ്ധീകരിച്ചാൽ ആ വിവരം വെച്ച് നിങ്ങൾക്ക് ഒരു ഇമെയിൽ സന്ദേശം ലഭിക്കും


സെമൽറ്റ് നിന്നുള്ള ഗൈഡ്: റെഫറൽ സ്പാം എങ്ങനെ നീക്കം ചെയ്യാം Google Analytics ൽ നിന്ന്\nConchi Zúñiga González\nറഫറൽ സ്പാം മെസ്രാർഡ് ചെയ്യൽ നിയമപരമായി വെബ്സൈറ്റ് സന്ദർശകർ Google Analytics നടത്തിയ റിപ്പോർട്ടുകൾ അപഹരിക്കപ്പെട്ടതാണ്. ചില ഘട്ടങ്ങളിൽ, ഗൂഗിൾ ഒരു പ്രത്യേക പരിഹാരമുയർത്തില്ലാതെ, ഇക്കാര്യത്തെക്കുറിച്ച് അന്വേഷിക്കുകയായിരുന്നു.\nറഫറൽ സ്പാം എന്താണെന്നും, അത് എങ്ങനെ കണ്ടെത്തും, അത് എങ്ങനെ ഒഴിവാക്കണമെന്നും ആളുകൾക്ക് അറിയില്ല എന്നതാണ് ഇപ്പോഴത്തെ പ്രശ്നം. വർദ്ധിച്ച പരിവർത്തന നിരക്കുകൾ, തീരുമാനപരിചയ ഉപാധികൾ, ലാൻഡിംഗ് പേജ് ഒപ്റ്റിമൈസേഷൻ എന്നിവയ്ക്കായുള്ള അവരുടെ മാർക്കറ്റിംഗ് കാമ്പെയിനുകൾ നിർണ്ണയിക്കാൻ അവർ കൃത്യമല്ലാത്ത റിപ്പോർട്ടുകൾ ഉപയോഗിക്കുന്നത് ആരംഭിക്കുമ്പോൾ അത് ബിസിനസ്സിന് വലിയ റിസ്ക് നൽകുന്നു. ചില കേസുകളിൽ, വിപണനക്കാർ തങ്ങളുടെ മുതലാളിമാർക്ക് ഡാറ്റ രേഖപ്പെടുത്തുന്നത് തുടരും, ഇത് 60 ശതമാനത്തോളം മാർക്ക് ആയിരിക്കാം.\nറഫറൽ സ്പാം എന്താണ്, ഇത് എങ്ങനെ തിരിച്ചറിയാം, Google Analytics റിപ്പോർട്ടുകളിൽ റഫറൽ സ്പാം ഇല്ലാതാക്കുന്നതിനുള്ള മാർഗങ്ങൾ എന്തൊക്കെയാണ്, ഈ അവസ്ഥ തടയുന്നതിന് തടസ്സം എങ്ങനെ പ്രവർത്തിക്കുന്നുവെന്ന് വിശദമായി സെമൽറ്റ് വിദഗ്ധനായ അലക്സാണ്ടർ പെരെസ്കൂണോ.\nസ്പാമിൽ ചിലത് യഥാർത്ഥത്തിൽ സൈറ്റ് സന്ദർശിക്കാറില്ല, സാധാരണയായി "ഗോസ്റ്റ്" സ്പാം എന്ന് അറിയപ്പെടുന്നു. എന്നിരുന്നാലും, വാർത്തകൾ ബോൺസ് നിരക്കുകൾ, പരിവർത്തനം, സൈറ്റിലെ സമയം, മറ്റ് സെഷനുകൾ എന്നിവയെ ബാധിക്കുന്ന റിപ്പോർട്ടുകൾ ഇന്നും ദൃശ്യമാകുന്നു. പല സെഷനുകൾ രേഖപ്പെടുത്തുന്ന ഒരു പ്രധാന ബിസിനസ്സ് ഇത് ഒരു പ്രധാന പ്രശ്നമായി കാണണമെന്നില്ല. ചെറിയ കമ്പനികൾ, എന്നാൽ, വിഷമിക്കേണ്ട ഒരു കാരണം ആണ്. മാസം തോറുമുള്ള റിപ്പോർട്ടിംഗ്, എ / ബി ടെസ്റ്റിംഗ്, മറ്റ് കൺവേർഷൻ റേറ്റ് ടെസ്റ്റുകളെ ബാധിക്കുന്ന ദൈനംദിന സെഷനുകളിൽ ഇത് 60 ശതമാനത്തിലേറെയാണ് കണക്കാക്കുന്നത്.\nഈ ഡാറ്റ വെബ്സൈറ്റ് സന്ദർശിക്കാത്തതിനാണിത്, എന്നാൽ GA- ൽ പ്രദർശിപ്പിക്കുന്നത്, Google വികസിപ്പിച്ച മെഷർമെൻറ് പ്രോട്ടോക്കോൾ കാരണം ആണ്. ഇത് ഓഫ്ലൈൻ ഡാറ്റാ ഉറവിടങ്ങളിൽ നിന്ന് ഉപഭോക്തൃ പെരുമാറ്റങ്ങൾ ട്രാക്കുചെയ്യുകയും അത് Google Analytics- ലേക്ക് നയിക്കുകയും ചെയ്യുന്നു. എന്നിരുന്നാലും, അത് യു.ക ട്രാക്കിങ് കോഡുകളെ ആക്രമിച്ചുകൊണ്ട് അസംസ്കൃതവിവരങ്ങൾ നിർബ്ബന്ധിക്കുന്ന തന്ത്രപരമായി സ്പാമർമാർക്ക് വാതിൽ തുറക്കുന്നു, അങ്ങനെ വെബ്സൈറ്റ് മറികടക്കുന്നു..\nറഫറൽ സ്പാം തിരിച്ചറിയുന്നു\nറഫറൽ സ്പാം തിരിച്ചറിയാൻ ധാരാളം മാർഗ്ഗങ്ങളുണ്ട്, എന്നാൽ ദ്രുതഗതിയിലുള്ളത് "അക്വിസിഷൻ" ടാബ് വഴി "എല്ലാ ട്രാഫിക്കും", പിന്നെ ഉറവിടം / മീഡിയം എന്നിവ കാണും. ഒരു സ്പാമിലി സൈറ്റിനെ ഉടൻ തിരിച്ചറിഞ്ഞില്ലെങ്കിൽ ബ്രൗസറിലെ URL ഒട്ടിക്കുന്നത് എല്ലാ സംശയങ്ങളും സ്ഥിരീകരിക്കണം. എന്നിരുന്നാലും, ചില സ്പാമർമാർ കൂടുതൽ സങ്കീർണ്ണമായതിനാൽ, ബൗൺസ് നിരക്കുകൾ, പേജുകൾ / സെഷൻ, പുതിയ സെഷൻ മെട്രിക്സ് എന്നിവ പരിശോധിക്കുന്നത് നല്ലതാണ്. അവർ 100% ആണെങ്കിൽ, ഈ ട്രാഫിക്ക് സൈറ്റ് സന്ദർശിക്കുന്നില്ല.\nGoogle Analytics ൽ നിന്ന് വ്യാജ ട്രാഫിക് നീക്കംചെയ്യുന്നു\nനിർദ്ദേശിക്കപ്പെട്ട നടപടിക്രമം പഴയതും പുതിയതുമായ അക്കൗണ്ടുകളിൽ 100% സമയവും പ്രവർത്തിക്കുന്നു. പുതിയ ഡൊമെയ്നുകൾ പോപ്പ് അപ്പ് ചെയ്യുന്നത് തുടരുന്നതിനാൽ, പതിവ് അപ്ഡേറ്റുകൾക്ക് മാത്രമേ അത് ആവശ്യമുള്ളൂ. ഗൂഗിൾ ഒന്ന് ലഭ്യമാകുന്നതുവരെ സ്ഥിരമായ ഒരു പരിഹാരവുമില്ല.\nഫിൽട്ടറുകൾ നിയമാനുസൃത ഡാറ്റ അരിച്ചെടുക്കുന്ന സാഹചര്യത്തിൽ സുരക്ഷാ രീതിയായി സ്പർശിക്കാത്തതും നീക്കം ചെയ്യാത്തതുമായ നിലവിലെ കാഴ്ചയുടെ ഒരു പകർപ്പ് സൃഷ്ടിക്കുക. റഫറൽ സ്പാം അടങ്ങിയിരിക്കുന്ന അറിയപ്പെടുന്ന എല്ലാ ഭാവി ട്രാഫിക്കുകളും ഫിൽട്ടറുകൾ തടയും. ആദ്യ ഫിൽറ്റർക്കായി, Admin ൽ ക്ലിക്ക് ചെയ്യുക, ഫിൽറ്റർ ചെയ്ത വ്യൂ തിരഞ്ഞെടുക്കുക, ഫിൽട്ടറിനു വേണ്ടി ഒരു ഇഷ്ടപ്പെട്ട പേര് ചേർക്കുക, അതിന് നിരവധി ആവശ്യമുണ്ടാകാം. അപ്പോൾ, ഒഴിവാക്കുക തിരഞ്ഞെടുത്ത് കാമ്പയിൻ ഉറവിടം തിരഞ്ഞെടുക്കുക. ഫിൽട്ടർ പാറ്റേൺ ആണ് ഫിൽട്ടർ സ്ട്രിംഗ് പോകുന്നത്.\nപഴയ Google അനലിറ്റിക്സ് റിപ്പോർട്ടുകൾ ക്ലീനിംഗ് ചെയ്യുക\nഒറ്റ ഇച്ഛാനുസൃത സെഗ്മെൻറ് ഉപയോഗിച്ച് ചരിത്രപരമായ റിപ്പോർട്ടുകളിൽ നിന്ന് സ്പാം നീക്കംചെയ്യാം. ഈ ഘട്ടങ്ങൾ പാലിക്കുക: ഏറ്റെടുക്കൽ ക്ലിക്കുചെയ്യുക, എല്ലാ ട്രാഫിക്, ഉറവിടം / മീഡിയം. അവിടെ ഒരിക്കൽ, സെഗ്മെന്റ് ചേർക്കുക, + പുതിയ സെഗ്മെന്റ് ക്ലിക്കുചെയ്യുക. ഉചിതമായ ഇൻപുട്ടുകൾ പൂർത്തിയായ ശേഷം, സംരക്ഷിക്കുക ക്ലിക്കുചെയ്യുക.\nസ്പാമർമാർക്ക് യുദ്ധം ചെയ്യുക\nകൃത്യമല്ലാത്ത റിപ്പോർട്ടിംഗിൽ കൂടുതൽ ഒരു എ / ബി സൈറ്റിനെ ബാധിക്കുന്ന ഒന്നും തന്നെയില്ല. റഫറൽ സ്പാം ഉയർത്തിയ പ്രശ്നത്തിന് Google ഒരു നിർദ്ദിഷ്ട പരിഹാരം അവതരിപ്പിക്കുന്നത് വരെ ഇത് സാധ്യമല്ല. നിലവിൽ, Google Analytics ന് റഫറൽ സ്പാം ഇല്ലെന്ന് ഉറപ്പുവരുത്തുന്നതിനുള്ള മികച്ച ഗൈഡുകളായി സെർവറിലേക്ക് മുകളിൽ സൂചിപ്പിച്ച നടപടിക്രമങ്ങൾ.


ഭക്തകുചേല - വിക്കിപീഡിയ\nഭക്തകുചേല 1961-ൽ പുറത്തിറങ്ങിയ പി. സുബ്രഹ്മണ്യം സംവിധാനം ചെയ്ത് നിർമ്മിച്ച മലയാളചലച്ചിത്രമാണ്. മലയാളികൾക്ക് മറക്കാൻ പറ്റാത്ത ഈശ്വരചിന്തയിതൊന്നേ മനുജനു എന്നു തുടങ്ങുന്ന ഗാനം ഈ ചിത്രത്തിലാണ്. കമുകറ പുരുഷോത്തമൻ ആലപിച്ച ഈ ഗാനം ഇന്നും ഹിറ്റ് ലിസ്റ്റിലുണ്ട്. പി.സുബ്രഹ്മണ്യത്തിന്റെ ഭക്തകുചേല റിലീസ് ചെയ്തത് 1961 നവംബർ ഒൻപതാം തീയതിയായിരുന്നു. തെലുഗു നടനായ സി.എസ്.ആർ. ആഞ്ജനേയലു കുചേലന്റെ ഭാഗം അതി തന്മയത്വത്തോടെയാണ് അഭിനയിച്ചത്. കൃഷ്ണനായി വന്നത് മറ്റൊരു തെലുഗു നടൻ കാന്താറാവു. ഗുരു ഗോപിനാഥിന്റെ രണ്ടു മക്കൾ (വിലാസിനി, വിനോദിനി) രണ്ടു പ്രായത്തിലുള്ള ഉണ്ണികൃഷ്ണന്റെ ഭാഗങ്ങൾ വേഷമിട്ടു. ബോക്സ് ഓഫീസിൽ വൻ വിജയമായിരുന്നു ഈ ചിത്രം.\nസി.എസ്.ആർ. ആഞ്ജനേയലു കാന്ത റാവു റാവു\n09 നവംബർ 1961\n1 സി എസ് ആർ ആഞ്ജനേയലു കുചേലൻ\n2 തിക്കുറിശ്ശി സുകുമാരൻ നായർ കംസൻ\n3 കാന്തറാവു ശ്രീകൃഷ്ണൻ\n4 ബേബി വിനേദിനി ഉണ്ണികൃഷ്ണൻ\n5 ബേബി വിലാസിനി ഉണ്ണികൃഷ്ണൻ\n6 ടി കെ ബാലചന്ദ്രൻ നാരദൻ\n7 കൊട്ടാരക്കര ശ്രീധരൻ നായർ ശിശുപാലൻ\n8 കുമാരി സുശീല\n9 കുശലകുമാരി ദേവകി\n10 ആറന്മുള പൊന്നമ്മ യശോദ\n11 ജോസ് പ്രകാശ് നന്ദഗോപർ\n12 അംബിക (പഴയ നടി) രുക്മിണി\n13 ശാന്തി സത്യഭാമ\n14 എസ് പി പിള്ള\n15 അടൂർ പങ്കജം\n16 കണ്ണൂർ രാജൻ\nഅക്കാലത്തെ മെരിലാന്റ് ചിത്രങ്ങളുടെ സ്ഥിരം ഗാനസ്രഷ്ടാക്കളായിരുന്ന തിരുനയിനാർകുറിച്ചി മാധവൻ നായരും ബ്രദർ ലക്ഷ്മണനുമാണ് ഈ ചിത്രത്തിനുവേണ്ടിയും രചനയും സംഗീതവും നിർവ്വഹിച്ചത്. കമുകറ പുരുഷോത്തമൻ, പി. ലീല, എ.പി. കോമള, ജിക്കി കൃഷ്ണവേണി, ശൂലമംഗലം രാജലക്ഷ്മി എന്നിവരാണ് ഗാനങ്ങൾ ആലപിച്ചത്.\nഅച്യുതം കേശവം കമുകറ പുരുഷോത്തമൻ ബ്രദർ ലക്ഷ്മണൻ (ശ്ലോകം)\nഈശ്വരചിന്തയിതൊന്നേ കമുകറ പുരുഷോത്തമൻ ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nഹേ ദ്വാരക കമുകറ പുരുഷോത്തമൻ ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nകനിവു നിറയും മനസ്സിനുള്ളിൽ എ.പി. കോമള, പി. ലീല ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nകണ്ണാ താമരക്കണ്ണാ എ.പി. കോമള ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nകണ്ണിൽ ഉറക്കം കുറഞ്ഞു എ.പി. കോമള ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nകഴിയുവാൻ എ.പി. കോമള ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nകൃഷ്ണാ മുകുന്ദാ വനമാലി ജിക്കി ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nമാനസ വേദനയാൽ ജിക്കി ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nമായാമാധവ ഗോപാലാ കമുകറ പുരുഷോത്തമൻ, പി. ലീല ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nമധു പകരണം പി. ലീല, ശൂലമംഗലം രാജലക്ഷ്മി ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nമര പൊരുളെ കമുകറ പുരുഷോത്തമൻ ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nമിന്നും പൊന്നിൻ കമുകറ പുരുഷോത്തമൻ, പി. ലീല ബ്രദർ ലക്ഷ്മണൻ (ശ്ലോകം)\nനാളെ നാളെയെന്നായിട്ട് കമുകറ പുരുഷോത്തമൻ ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nനന്ദഗോപൻ തപമിരുന്ന് കമുകറ പുരുഷോത്തമൻ, സി.എസ്. രാധാദേവി ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nനിൻ തിരുമലരടി കമുകറ പുരുഷോത്തമൻ ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nഓർത്താലെന്റെ ദാരിദ്ര്യം കമുകറ പുരുഷോത്തമൻ ബ്രദർ ലക്ഷ്മണൻ --\nപാരിൽ ആരും കണ്ടാൽ വിറക്കുമേ പി. ലീല, ശൂലമംഗലം രാജലക്ഷ്മി ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nപൈമ്പാൽ തരും കമുകറ പുരുഷോത്തമൻ, പി. ലീല ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nപൂവാലിപ്പെണ്ണിനു കമുകറ പുരുഷോത്തമൻ, സി.എസ്. രാധാദേവി ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\nവിക്രമ രാജേന്ദ്ര ജിക്കി ബ്രദർ ലക്ഷ്മണൻ തിരുനയിനാർകുറിച്ചി മാധവൻ നായർ\n↑ മലയാള സംഗീതം -- ഭക്തകുചേല\n↑ "ആർക്കൈവ് പകർപ്പ്". മൂലതാളിൽ നിന്നും 2012-12-09-ന് ആർക്കൈവ് ചെയ്തത്. ശേഖരിച്ചത് 2012-12-09.\n↑ മലയാള സംഗീതം-ഭക്തകുചേല-ഗാനങ്ങൾ\n"https://ml.wikipedia.org/w/index.php?title=ഭക്തകുചേല&oldid=3639613" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 16 ഓഗസ്റ്റ് 2021, സമയം: 08:51\nഈ താൾ അവസാനം തിരുത്തപ്പെട്ടത്: 08:51, 16 ഓഗസ്റ്റ് 2021.


കിരീടം ഉയര്‍ത്താന് കൊമ്പന്മാര് – Chandrika Daily\nBy chandrika Thursday December 15, 2016 20:20 pm\nകിരീടം ഉയര്‍ത്താന് കൊമ്പന്മാര്\nഒരു സീസണിന്റെ ഇടവേളക്ക് ശേഷം ഐ.എസ്.എല് ഫൈനലിന് യോഗ്യത നേടിയ കേരള ബ്ലാസ്റ്റേഴ്‌സ് മൂന്നാം സീസണില് ആവര്‍ത്തിച്ചത് 2014ലെ സീസണിന് സമാനമായ പ്രകടനം, പ്രഥമ സീസണില് തുടര്‍ച്ചയായ…\nഒരു സീസണിന്റെ ഇടവേളക്ക് ശേഷം ഐ.എസ്.എല് ഫൈനലിന് യോഗ്യത നേടിയ കേരള ബ്ലാസ്റ്റേഴ്‌സ് മൂന്നാം സീസണില് ആവര്‍ത്തിച്ചത് 2014ലെ സീസണിന് സമാനമായ പ്രകടനം, പ്രഥമ സീസണില് തുടര്‍ച്ചയായ തോല്‍വികള്‍ക്ക് ശേഷമായിരുന്നു വലിയ താരനിരയൊന്നുമില്ലാതിരുന്ന ടീം കലാശ കളിക്ക് അര്‍ഹത നേടിയത്. ഇത്തവണയും തുടര്‍ച്ചയായി രണ്ടു മത്സരങ്ങളില് തോറ്റായിരുന്നു ടീമിന്റെ തുടക്കം. അവസാന മത്സരം വരെ നീണ്ട അനിശ്ചിതത്വത്തിനൊടുവിലാണ് കേരളം ഹോം ഗ്രൗണ്ടിലെ സ്വപ്ന ഫൈനലിലേക്ക് പ്രവേശനം നേടിയത്. പക്ഷേ ഇനി ആ ചരിത്രം ആവര്‍ത്തിക്കാന് ബ്ലാസ്റ്റേഴ്‌സ് ആഗ്രഹിക്കുന്നില്ല, 2014ല് മുംബൈയിലെ ഡി.വൈ പാട്ടീല് സ്റ്റേഡിയത്തില് നടന്ന ഫൈനലില് കൊല്‍ക്കത്തയോട് ഏകപക്ഷീയമായ ഒരുഗോളിന് തോറ്റായിരുന്നു ടീം കിരീടം അടിയറ വച്ചത്. ഞായറാഴ്ച്ച അതേ ടീമാണ് കേരളത്തിന്റെ എതിരാളികള്, ഈ സീസണില് സ്വന്തം തട്ടകത്തില് കേരളത്തെ തോല്‍പിച്ച ഏക ടീമെന്ന ഖ്യാതി കൂടി കൊല്‍ക്കത്ത അണിയുമ്പോള് മധുരപ്രതികാരത്തിന് ഇതിലും വലിയൊരു അവസരം ബ്ലാസ്റ്റേഴ്‌സിന് ഇനി ഉണ്ടായെന്ന് വരില്ല, അതു കൊണ്ടെല്ലാം ജയിച്ചേ മതിയാകൂ കേരളത്തിന്, സ്വന്തം ആരാധകര്‍ക്ക് മുന്നില് കളിക്കുമ്പോള് ഒരിക്കല് കൂടി കിരീടം കൈവിടുന്നത് ആലോചിക്കാന് പോലുമാവില്ല ഹ്യൂസിനും സംഘത്തിനും. കലാശ പോരാട്ടത്തിന് തയ്യാറെടുക്കുകയാണ് ബ്ലാസ്റ്റേഴ്‌സ്.\nഎന്തൊരു സാമ്യം !\n2014, 2016 സീസണുകളില് ഏറ്റവും മോശം തുടക്കമായിരുന്നു മഞ്ഞപ്പടയുടേത്. ഒരു ഘട്ടത്തില് പോയിന്റ് പട്ടികയുടെ അവസാന സ്ഥാനത്ത് വരെയെത്തി. ഈ സീസണില് 11 മത്സരങ്ങള് പൂര്‍ത്തിയാക്കും വരെ ആദ്യ സീസണിലേതിന് സമാനമായിരുന്നു ബ്ലാസ്റ്റേഴ്‌സിന്റെ പ്രകടനം. ആദ്യ സീസണില് 11 മത്സരങ്ങള് കഴിഞ്ഞപ്പോള് നാലു വീതം ജയവും തോല്‍വിയും മൂന്ന് സമനിലയുമായി 15 പോയിന്റായിരുന്നു കേരളത്തിന്. മൂന്നാം സീസണിലും പ്രകടനം സമാനം. ഇരുസീസണിലും പ്രാഥമിക റൗണ്ടിലെ അവസാന മത്സരങ്ങളിലെ ജയത്തിലൂടെയായിരുന്നു ടീം സെമി യോഗ്യത ഉറപ്പാക്കിയത്. തീര്‍ന്നില്ല, രണ്ടു സീസണിലും ആദ്യ സെമി ജയിച്ചപ്പോള് എവേ പാദ സെമിയില് തോറ്റു, പക്ഷേ ഭാഗ്യം കൂടെ നിന്നപ്പോള് അവസാന രണ്ടില് ഇടം നേടാനായി. അടിച്ച ഗോളുകളേക്കാള് കൂടുതലാണ് രണ്ടു സീസണിലും വഴങ്ങിയ ഗോളുകളുടെ എണ്ണം. ഗോള് വ്യത്യാസത്തിലും സമാനതയുണ്ട്, മൈനസ് ടു. ഒരു ജയം കൂടുതല് നേടി, തോല്‍വിയുടെ എണ്ണം കുറച്ചത് മാത്രമാണ് ഏക വ്യത്യാസം.\nയാദൃശ്ചികതകള് ഏറെയുണ്ട് കേരളം-കൊല്‍ക്കത്ത ഫൈനലിന്. 2014ലെ ഫൈനലില് കൊല്‍ക്കത്തക്കായി വിജയ ഗോള് നേടിയ മുഹമ്മദ് റഫീഖാണ് ബുധനാഴ്ച്ച ഡല്‍ഹിക്കെതിരെ കേരളത്തിനായി വിജയ ഗോള് (പെനാല്‍റ്റി) നേടിയത്. കൊല്‍ക്കത്ത നിരയിലുണ്ടായിരുന്ന മലയാളി താരം മുഹമ്മദ് റാഫിയും ഇന്ന് ബ്ലാസ്റ്റേഴ്‌സിനൊപ്പമാണ്. കഴിഞ്ഞ മത്സരത്തില് പരിക്കേറ്റതിനാല് 18ന് നടക്കുന്ന ഫൈനലില് റാഫിക്ക് പകരം റഫീഖിന് അവസരം ലഭിക്കാനാണ് സാധ്യത. അന്ന് കേരളത്തിനായി കളിച്ച ഇയാന് ഹ്യൂമാണ് ഇത്തവണ കൊല്‍ക്കത്തയുടെ തുറുപ്പുചീട്ട്, 2014ല് ചെന്നൈയിനെതിരായ രണ്ടാം സെമിയുടെ എക്‌സ്ട്രാ ടൈമില് ബ്ലാസ്റ്റേഴ്‌സിന്റെ വിജയ ഗോള് നേടിയ പ്രതിരോധ താരം പിയേഴ്‌സണ് കൊല്‍ക്കത്തയുടെ ജഴ്‌സിയിലാണ് ഞായറാഴ്ച്ച ഇറങ്ങുക. 2014ല് കേരളത്തിനായി ഫൈനല് കളിച്ച ഏഴു താരങ്ങള് ഇന്നും ടീമിനൊപ്പമുണ്ട്. മെഹ്താബ് ഹുസൈന്, സന്ദേശ് ജിങ്കാന്, ഇഷ്ഫാഖ് അഹമ്മദ്, ഗുര്‍വിന്ദര് സിങ്, സന്ദീപ് നന്ദി, മൈക്കല് ചോപ്ര, സെഡ്രിക് ഹെങ്ബാര്‍ത്ത് എന്നീ താരങ്ങള് ആദ്യ സീസണിലും കേരളത്തിനൊപ്പമുണ്ടായിരുന്നു. ചോപ്രയും ഹെങ്ബാര്‍ത്തും ആദ്യ സീസണിന് ശേഷം മൂന്നാം സീസണിലാണ് വീണ്ടും കേരളത്തിനൊപ്പം ചേര്‍ന്നത്.


ദൈവത്തിന്റെ സ്വഭാവത്തില് അല്ല സ്വത്തിലാണ് തര്‍ക്കം\nBy സക്കറിയ & പാര്‍വ്വതി ശ്രീമംഗലം & • 04/10/2019 at 10:52AM\nപിറവം പള്ളി മുറ്റത്ത് നടക്കുന്നത് സ്വത്തിന്റെ പേരിലുള്ള തര്‍ക്കമാണ്. അതില് ആത്മീയതയുടെ പ്രശ്‌നം ഇല്ല. ആത്മീയതയുടെ വിഷയം ഉണ്ടെന്ന് അവര് നടിക്കുന്നു പോലും ഇല്ല. വിശ്വാസികളും ഇതില് നിന്ന് കൂടുതലൊന്നും പ്രതീക്ഷിക്കുന്നില്ല\nപിറവം പള്ളി തര്‍ക്കത്തില് ദീര്‍ഘകാലമായി തുടരുന്ന തര്‍ക്കം കോടതി വിധി നടപ്പാക്കിയ ശേഷവും തുടരുകയാണ്. ഓര്‍ത്തഡോക്‌സ് വിശ്വാസികള് പള്ളിയില് കുര്‍ബ്ബാന നടത്തിയപ്പോള് യാക്കോബായക്കാര് റോഡില് പ്രതിഷേധ കുര്‍ബാന നടത്തി. സുപ്രീംകോടതി വിധി വന്നിട്ടും ഒത്തു തീര്‍പ്പാകാതെ ഈ തര്‍ക്കം തുടരുന്നത് വിശ്വാസത്തിന്റെ പേരിലാണോ? എഴുത്തുകാരന് സക്കറിയ പറയുന്നു. വീഡിയോ കാണാം:


അതിമനോഹരം കൊളോണിയല് ശൈലിയിലുള്ള ഈ കോട്ടേജ് വീട്\nപാശ്ചാത്യ മോഡലിലുള്ള കോട്ടേജ് സ്‌റ്റൈല് വീടായിരുന്നു ഉടമയ്ക്ക് വേണ്ടിയിരുന്നത്.നല്ലപോലെ ഹോംവര്‍ക് ചെയ്തിട്ടാണ് സീന് ജോഷ്വ വീടുപണിക്ക് ഇറങ്ങിയത്. വേണ്ട കാര്യങ്ങളെക്കുറിച്ച് നല്ല അവബോധമുള്ള ക്ലൈന്റ് ആ...\nവീട് വൃത്തിയും മനോഹരമുള്ളതുമാക്കാന് അല്പം ശ്രദ്ധയും മനസുമുണ്ടായാല് മതി\nചില വീടുകള് എത്ര വൃത്തിയാക്കിയാലും അടുക്കി പെറുക്കി വച്ചാലും, മുറികള് കാണുമ്പോഴേ ശ്വാസം മുട്ടുന്നതുപോലെ തോന്നും. ഷെല്‍ഫുകളും അലമാരകളും നിറയെ കലപില കൂട്ടുന്ന സാധന സാമഗ്രികള്. കുറേ കഴിയുമ്പോള് എല്ലാ...\nസംസ്ഥാന ഗവണ്‍മെന്റിന്റെ ഇത്തവണത്തെ ടൂറിസം അവാര്‍ഡ് നേടിയ ഹോം സ്‌റ്റേ\nപത്ത് വര്‍ഷം മുമ്പത്തെ കഥയാണ്. കുമരകം നസ്രേത്ത് പള്ളിക്ക് തൊട്ടടുത്തുള്ള പൊന്നാട്ടുശേരില് വീടിന് അന്ന് 60 വയസ്സായിരുന്നു പ്രായം. മക്കള് രണ്ടുപേരുടെയും വിവാഹമടുത്തതോടെ അറ്റാച്ഡ് ബാത്‌റൂം സൗകര്യമുള്ള ...\nവീട്ടുകാരോടൊപ്പം ലോകം ചുറ്റുന്ന കിടിലന് വീട്!\nദക്ഷിണാഫ്രിക്കയില് നിന്നു മുംബൈ വഴി ആലപ്പുഴയിലേയ്ക്ക് തിരിച്ചപ്പോള് ലണ്ടന് സ്വദേശി കെവിന് ഫ്യുവലും ഭാര്യ ജര്‍മന്‍കാരി ഹെയ്ക്കയും സ്വന്തം വീടും കൂടെ കൊണ്ടുപോന്നു!. വീടും ഇങ്ങനെ പാഴ്‌സലായി ഒപ്പം കൊണ...\nപൂര്‍ണമായും കല്ലുകൊണ്ടുള്ള പോര്‍ച്ചുഗലിലെ ഈ വീട് കാണൂ...\nപോര്‍ച്ചുഗലിലെ ഈ കല്ലുവീട് നമ്മളെ ശിലായുഗത്തിലേക്ക് കൊണ്ടുപോകും. നാലു വലിയ ഉരുളന് പാറക്കല്ലുകള് ചേര്‍ത്തുവച്ചാണ് ഈ കല്ലുവീട് നിര്‍മിച്ചിരിക്കുന്നത്. ഒരു റൊഡ്ജിഗ്രസ് കുടുംബത്തിന് വേനല്‍ക്കാല വസതിയായ...\nമരണ വീട്ടില് പോയാല് കുളിച്ചിട്ടു കയറണമെന്ന് പറയുന്നതിന് എന്തെങ്കിലും ശാസ്ത്രീയ അടിത്തറ ഉണ്ടോ?\nപണ്ടുകാലം മുതല്‍ക്കുതന്നെ നമ്മുടെയെല്ലാം വീടുകളില് നിലനില്‍ക്കുന്ന ഒരു ആചാരമാണ് മരണവീട്ടില് പോയി വന്നാല് കുളിയ്ക്കണമെന്നത്. പല മതങ്ങളിലും ഇന്നും ഈ ആചാരം നിലനില്‍ക്കുന്നുമുണ്ട്. ഇതിന് പിന്നില് ഒരു ...\nവാസ്തുശാസ്ത്രത്തില് വിശ്വാസമുണ്ടോ? എങ്കില് പഠനമുറി ഇങ്ങനെ ക്രമീകരിക്കൂ... കുട്ടികളുടെ പഠനം മികവുറ്റതാക്കാം !\nപഠനമുറി ക്രമീകരിക്കുന്നതില് അടുക്കും ചിട്ടയുമാണ് ഏറെ പ്രധാന്യമര്‍ഹിക്കുന്നത്. മുറിയില് വച്ചിരിക്കുന്ന ടേബിളിലാണ് സാധാരണയായി പുസ്തകങ്ങള് വയ്ക്കാറുള്ളത്. ഇതില് അതാതു ക്ലാസില് പഠിക്കാനുള്ള പാഠപുസ്തക...\nപിതൃകടാക്ഷവും ദേവപ്രീതിയും ലഭിക്കാന് ഏതു ദിശയില് ഉറങ്ങാന് കിടക്കണം ?\nദിവസം മുഴുവന് ജോലിചെയ്ത ക്ഷീണം സുഖകരമായ ഒരു ഉറക്കത്തിലൂടെയാണ് പരിഹരിക്കാന് സാധിക്കുക. എന്നാല് കിടക്കുന്ന ദിശ ശരിയല്ലെങ്കില് ഉറക്കം മാത്രമല്ല ആരോഗ്യം കൂടി തകരാറിലാകുമെന്നും പറയപ്പെടുന്നു. ഭാരതീയ ശാ...\nവീടിന്റെ വാതിലുകള്‍ക്കോ ജനാലകള്‍ക്കോ ആയുധം ഉപയോഗിച്ചുള്ള വെട്ട് ഏറ്റിട്ടുണ്ടോ? എങ്കില് ചില വാസ്തു ദോഷമുണ്ട് !\nജീവിതത്തില് ശാന്തിയും സമാധാനവും ഉണ്ടാകാന് ആഗ്രഹിക്കാത്തവരായി ആരും ഉണ്ടാകില്ല. ഐശ്വര്യ സമ്പൂര്‍ണ്ണമായ ഒരു ജീവിതം കൈവരുത്താന് വാസ്തു ശാസ്ത്ര വിധികള് സഹായിക്കുമെന്നാണ് വിദഗ്ധര് അവകാശപ്പെടുന്നത്. അതു...\nകേരളത്തിന് അത്ര പരിചിതമല്ലാത്ത ഒരു കൃഷിയെ കുറിച്ചു പറയാം. മുത്തുകൃഷി! ആഭരണങ്ങളില് ഉപയോഗിക്കുന്ന മുത്തുകളാണ് കാസര്‍ഗോഡ് മാലക്കല്ലിലെ കടുതോടില് കെ.ജെ. മാത്തച്ചന് തന്റെ വീടിന്റെ മട്ടുപ്പാവില് കൃഷി ചെ...\nഹോര്‍ത്തുസ് മലബാറിക്കസ് പിറന്ന വീട് തകര്‍ന്നു\nഹോര്‍ത്തൂസ് മലബാറിക്കസ് എന്ന സസ്യശാസ്ത്രഗ്രന്ഥത്തിന്റെ രചനയില് പ്രധാന പങ്കാളിയായിരുന്ന ഇട്ടി അച്യുതന് വൈദ്യരുടെ വീടും അമൂല്യവസ്തുക്കളും സംരക്ഷിക്കാത്തതില് വിമര്‍ശനമുയരുന്നു. കടക്കരപ്പള്ളി പഞ്ചായത്...\nപുതുമയും സൗകര്യവും ബാത്ത്‌റൂമില് ഒരുക്കാം\nആര്‍കിടെക്ടുകളും കെട്ടിടനിര്‍മാതാക്കളും ബാത്ത്‌റൂമില് പുതുമ കൊണ്ടുവരാന് തല പുകക്കുന്ന കാലം. പുതുപുത്തന് മോഡല് ബാത് വെയറുകളുമായി മുഖ്യധാരാ കമ്പനികള് വിപണി കൈയടക്കിക്കഴിഞ്ഞു. സംഗീതവും ടി.വിയും അറ്റ...\nഭാഗ്യദിക്കിനെ അഭിമുഖീകരിക്കണം വീട്\nഒരു വീട്ടിലെ അന്തേവാസികള്‍ക്ക് ഭാഗ്യാനുഭവങ്ങള് ഉണ്ടാകാന് വാസ്തു ശാസ്ത്രത്തില് ചില നിയമങ്ങള് അനുശാസിക്കുന്നുണ്ട്. വീട് ഭാഗ്യ ദിക്കിനെ അഭിമുഖീകരിക്കണം എന്നാണ് ശാസ്ത്രം. വീടിന്റെ പ്രധാന വാതില് ഏതു ...\nഭവനവായ്പ; ക്രെഡിറ്റ് ലിങ്ക്ഡ് സബ്‌സിഡി സ്‌കീമിന്റെ ആനുകൂല്യങ്ങള് ഉപയോഗപ്പെടുത്തൂ...\nസാമ്പത്തികമായും സാമൂഹികമായും പിന്നാക്കം നില്‍ക്കുന്ന ഭവനരഹിതര്‍ക്കും ഭൂമിയില്ലാത്ത ഭവനരഹിതര്‍ക്കും പാര്‍പ്പിടം ഒരുക്കിക്കൊടുക്കാന് കേന്ദ്ര-സംസ്ഥാന സര്‍ക്കാരുകളുടെ ആഭിമുഖ്യത്തില് വിവിധ ഭവന പദ്ധതികള്...


മലയാളത്തിന്റെ സ്വകാര്യ അഹങ്കാരമായി മാറിയ മെഗാസ്റ്റാർ മമ്മൂട്ടിചലച്ചിത്ര ലോകത്ത് അര നൂറ്റാണ്ട് പിന്നിടുന്നു. 50 വർഷങ്ങൾക്ക് മുൻപ് ഒരു ഓഗസ്റ്റ് ആറാം തിയ്യതിയാണ് മമ്മൂട്ടി എന്ന നടൻ ആദ്യമായി ക്യാമറയ്ക്ക് മുന്നിലെത്തിയത്. തോപ്പിൽഭാസി തിരക്കഥയൊരുക്കി കെ എസ് സേതുമാധവൻ സംവിധാനം ചെയ്ത അനുഭവങ്ങൾ പാളിച്ചകൾ എന്ന ചിത്രത്തിലൂടെയായിരുന്നു മമ്മൂട്ടിയുടെ അരങ്ങേറ്റം. സത്യനും പ്രേം നസീറും ഷീലയുമെല്ലാം പ്രധാനവേഷങ്ങളെ അവതരിപ്പിച്ച ആ ചിത്രത്തിൽ ഒരു ജൂനിയർ ആർട്ടിസ്റ്റായാണ് മമ്മൂട്ടി പ്രത്യക്ഷപ്പെട്ടത്.\nനടന് മമ്മൂട്ടിയുടെ അനുഭവങ്ങളുടെയും ഓര്‍മ്മകളുടെയും സമാഹാരമാണ് ഡിസി ബുക്സ് പ്രസിദ്ധീകരിച്ച മമ്മൂട്ടിയുടെ മഞ്ഞക്കണ്ണട എന്ന കൃതി. ഒരു സിനിമാ നടന് എന്നതിലുപരി ഒരു സാധാരണ മനുഷ്യന്റെ ചിന്തകളാണ് അദ്ദേഹം ഈ കൃതിയിലൂടെ മുന്നോട്ടുവെയ്ക്കുന്നത്. എന്നും ഉറച്ച നിലപാടുകള് സ്വീകരിച്ചിട്ടുള്ള മമ്മൂട്ടിയെന്ന വ്യക്തിയുടെ ജീവിതവീക്ഷണമാണ് ഈ കൃതിയില് തെളിയുന്നത്.


സി. സെലസ്റ്റിന് ഫ്രാന്‍സിസ് ASMI\n“ഇതാ നമ്മള് ജറുസലേമിലേയ്ക്കു പോകുന്നു! മനുഷ്യപുത്രന് പ്രധാനപുരോഹിതന്മാര്‍ക്കും നിയമജ്ഞര്‍ക്കും ഏല്പിക്കപ്പെടും. അവര് അവനെ മരണത്തിന് വിധിക്കുകയും വിജാതീയര്‍ക്ക് ഏല്പിച്ചുകൊടുക്കുകയും ചെയ്യും (മത്താ. 20:18-19). ഈശോ താന് അനുഭവിക്കാന് പോകുന്ന പീഡാനുഭവങ്ങളെപ്പറ്റി ശിഷ്യര്‍ക്ക് മുന്നറിയിപ്പു കൊടുക്കുകയാണിവിടെ. തനിയ്ക്കു സംഭവിക്കാന് പോകുന്ന പീഡാസഹനങ്ങള് ഈശോയുടെ ദൈവികസത്ത അവിടത്തേയ്ക്ക് വെളിവാക്കി നല്കുമ്പോള് ആ വേദനയില് ഒരല്പം ആശ്വാസത്തിനായി ഈശോയിലെ മാനുഷികസത്ത ആഗ്രഹിക്കുന്നു. “ജറുസലേം, ജറുസലേം പ്രവാചകന്മാരെ കൊല്ലുകയും നിന്‍റെ അടുത്തേയ്ക്ക് അയയ്ക്കപ്പെടുന്നവരെ കല്ലെറിയുകയും ചെയ്യുന്നവളെ, പിടക്കോഴി കുഞ്ഞുങ്ങളെ ചിറകിന്‍കീഴില് ചേര്‍ത്തു പിടിക്കും പോലെ നിന്‍റെ സന്താനങ്ങളെ ഒന്നിച്ചു ചേര്‍ക്കുന്നതിന് ഞാന് എത്രയോ ആഗ്രഹിച്ചു. പക്ഷേ, നിങ്ങള് സമ്മതിച്ചില്ല” (ലൂക്കാ 13:34) എന്ന വചനഭാഗവും മനുഷ്യന് തന്‍റെ സ്നേഹവും ബലിയും തിരസ്ക്കരിക്കുന്നതില് ഈശോയുടെ വേദന വ്യക്തമാക്കുന്നു. 2020-ലെ നോമ്പുകാലത്ത് വിചിന്തനത്തിനെടുക്കേണ്ട വിഷയവും ഇതുതന്നെയാകട്ടെ!\nക്രൂശിതന്‍റെ തിരസ്ക്കരിക്കപ്പെട്ട സ്നേഹത്തെക്കുറിച്ചുള്ള യഥാര്‍ത്ഥജ്ഞാനം ലഭിക്കണമെങ്കില് കുരിശിന്‍ചുവട്ടില് ഇരുന്ന് ധ്യാനിക്കണം. വി. പൗലോസ് ശ്ലീഹ മാനസാന്തരത്തിന്‍റെ ആദ്യഘട്ടത്തില് അറേബ്യന് മരുഭൂമിയില് തനിയെ ഇരുന്ന് ക്രൂശിതനെ ധ്യാനിച്ച് ധ്യാനിച്ച് ക്രൂശിതന്‍റെ വില ഏറ്റവും വലുതെന്ന തിരിച്ചറിവില് എത്തിച്ചേരുകയുണ്ടായി. അപ്പോള് സര്‍വ്വവും ഉച്ഛിഷ്ടം പോലെ ഉപേക്ഷിച്ചു. അവനോടുകൂടെ ഒന്നായിത്തീരുന്നതിനു വേണ്ടി സഹനങ്ങള് ഏറ്റെടുത്ത് ക്രൂശിതനുവേണ്ടി ജീവിതം അര്‍പ്പിക്കുകയും ചെയ്തു (ഫിലിപ്പി 3:8-9).\nഅസ്സീസിയിലെ വി. ഫ്രാന്‍സീസ് ക്രൂശിതനുമായി ഐക്യപ്പെട്ട് പഞ്ചക്ഷതം സ്വീകരിച്ച് രണ്ടാം ക്രിസ്തു എന്ന അപരനാമത്തിലറിയപ്പെടുന്നു. “സ്നേഹം സ്നേഹിക്കപ്പെടുന്നില്ല” എന്ന് വിലപിച്ച് കരഞ്ഞുകൊണ്ട് അസ്സീസിയിലെ തെരുവീഥിയിലൂടെ നടക്കുന്ന കാഴ്ച സാധാരണമായിരുന്നു. അദ്ദേഹം തന്‍റെ ഉടുതുണി പോലും ഊരിക്കൊടുത്ത് സര്‍വ്വസംഗ പരിത്യാഗിയായി ദാരിദ്ര്യ മണവാട്ടിയെ പുല്കിയ മഹത്വ്യക്തിയായി മാറി.\n“ക്രൂശിതനായ ക്രിസ്തുവിന്‍റെ വിരിക്കപ്പെട്ട കൈകളില് നിങ്ങളുടെ കണ്ണുകള് ഉറപ്പിച്ചു പിടിക്കുക” എന്നാണ് പരിശുദ്ധ പിതാവ് ഓരോ ക്രൈസ്തവനോടും ഈ നോമ്പുകാലത്ത് ആഹ്വാനം ചെയ്യുന്നത്. അങ്ങനെ നമുക്ക് പാപങ്ങളില്‍നിന്നും പാപസാഹചര്യങ്ങളില്‍നിന്നും രക്ഷപ്പെടാനുള്ള കരുത്തു ലഭിക്കും – ക്രൂശിതനില് വിശ്വസിക്കുക. വലിയ സ്നേഹത്തോടെ അവിടുന്ന് ചൊരിഞ്ഞ തിരുരക്തത്താല് നാം വിശുദ്ധീകരിക്കപ്പെടുകയും ചെയ്യട്ടെ.\nപരിശുദ്ധ അമ്മയുടേയും വി. ഫ്രാന്‍സിസ് അസ്സീസിയുടേയും നാമത്തില് സ്ഥാപിതമായ ASMI സഭാസ്ഥാപകന് ദൈവദാസന് ജോസഫ് കണ്ടത്തിലച്ചന്‍റെ സര്‍വ്വ ആശ്രയവും ക്രൂശിതനായിരുന്നു. ക്രൂശിതനുമായി താദാത്മ്യപ്പെട്ടതുകൊണ്ടു മാത്രമാണ് തന്‍റെ ജീവിതം കുഷ്ഠരോഗികള്‍ക്കുവേണ്ടിയും അവശരും ആലംബഹീനരുമായവര്‍ക്കുവേണ്ടിയും ചെലവഴിക്കാന് അദ്ദേഹത്തിനു സാധിച്ചത്. തന്‍റെ സഭാംഗങ്ങള്‍ക്ക് ക്രിസ്തു ഐക്യത്തിന്‍റെ സാക്ഷ്യമായി അദ്ദേഹം മാറുകയായിരുന്നു.\nസഹോദരങ്ങളെ, വരുവിന് നമുക്കും ആ ക്രൂശിതന്‍റെ ചുവട്ടില് നില്‍ക്കാം. വിരിയ്ക്കപ്പെട്ട കൈകളിലേയ്ക്കും, കുത്തിത്തുറക്കപ്പെട്ട ആ വിലാപ്പുറത്തേയ്ക്കും നോക്കി നില്‍ക്കാം, ആ തിരുരക്തത്താല് മാനസാന്തരപ്പെടാം, തിരിച്ചറിവ് നേടാം, വിശുദ്ധ പാതയില് ചരിക്കാം, അവിടുന്ന് ഏല്പിച്ച സ്നേഹദൗത്യം – ത്യാഗജീവിതത്തിന് തയ്യാറാകാം. അങ്ങനെ ഈ നോമ്പുകാലം ഫലവത്താക്കാം.


ഇതൊരു 'ഇമ്മ്യൂണിറ്റി ബൂസ്റ്റര് ഡ്രിങ്ക് '; തയ്യാറാക്കാൻ വീട്ടിലുള്ള നാല് ചേരുവകൾ മതി | Drink this tonic the first thing in the morning to boost your Immunity power\nഏറെ ആശങ്കകള് സൃഷ്ടിച്ചു കൊണ്ടാണ് 'കൊറോണ' എന്ന മഹാമാരി നമുക്കിടയിൽ എത്തിയത്. രോഗപ്രതിരോധ ശേഷി കുറഞ്ഞവരില് വൈറസ് പിടിപെടാനുള്ള സാധ്യത വളരെ കൂടുതലാണെന്ന് ആരോഗ്യ വിദഗ്ധർ പറയുന്നു.\nTrivandrum, First Published May 28, 2020, 2:33 PM IST\n'കൊറോണ വൈറസ്' എന്ന പേര് നമുക്ക് പരിചിതമായിട്ട് അധികകാലം ആയിട്ടില്ല. ഏറെ ആശങ്കകള് സൃഷ്ടിച്ചു കൊണ്ടാണ് കൊറോണ എന്ന മഹാമാരി നമുക്കിടയിൽ എത്തിയത്. രോഗപ്രതിരോധ ശേഷി കുറഞ്ഞവരില് വൈറസ് പിടിപെടാനുള്ള സാധ്യത വളരെ കൂടുതലാണെന്ന് ആരോഗ്യ വിദഗ്ധർ പറയുന്നു.\nബാക്ടീരിയയോ അല്ലെങ്കിൽ മറ്റേതെങ്കിലും വൈറൽ അണുബാധയോടോ പോരാടുന്നതിനുള്ള ഒരു പ്രധാന മാർഗമാണ് ശക്തമായ രോഗപ്രതിരോധ സംവിധാനം. വ്യായാമത്തോടൊപ്പം പോഷകഗുണമുള്ള ഭക്ഷണം കഴിച്ചാൽ മാത്രമേ പ്രതിരോധ ശേഷി വർദ്ധിപ്പിക്കാൻ സാധിക്കൂ.\nരോഗപ്രതിരോധ ശേഷി വർധിപ്പിക്കാനുള്ള ഒരു ഹെൽത്തി ഡ്രിങ്കിനെ പറ്റിയാണ് ഇനി പറയാൻ പോകുന്നത്. ഇതൊരു 'ഇമ്മ്യൂണിറ്റി ബൂസ്റ്റര് ഡ്രിങ്ക്' ആണെന്ന് തന്നെ പറയാം. എങ്ങനെയാണ് ഈ ഡ്രിങ്ക് തയ്യാറാക്കുന്നതെന്ന് നോക്കാം...\nഇഞ്ചി കാൽ ടീസ്പൂൺ\nമഞ്ഞൾ കാൽ ടീസ്പൂൺ\nആപ്പിള് സിഡെര് വിനെഗര് 1 ടീസ്പൂൺ\nആദ്യം ഒരു പാനിൽ വെള്ളം, ഇഞ്ചി, മഞ്ഞൾ, ആപ്പിൾ സിഡെർ വിനെഗർ എന്നിവ ചേർത്ത് തിളപ്പിക്കുക. തിളച്ച ശേഷം തീ ഓഫ് ചെയ്യുക. തണുത്തതിന് ശേഷം തേൽ ചേർക്കുക. നല്ല പോലെ മിക്സ് ചെയ്ത ശേഷം കുടിക്കുക. ഡ്രിങ്ക് തയ്യാറായി. വൈറൽ, ബാക്ടീരിയ രോഗങ്ങൾ ഒഴിവാക്കാൻ ഈ ഡ്രിങ്ക് ദിവസവും കുടിക്കാവുന്നതാണ്.\nഈ നാല് ചേരുവകളുടെ ആരോഗ്യഗുണങ്ങൾ...\nആപ്പിൾ സിഡെർ വിംഗർ: ശരീരത്തിലെ മോശം രോഗകാരികളുടെ വളർച്ചയെ തടയാൻ 'ആപ്പിൾ സിഡെർ വിനെഗർ' സഹായിക്കുന്നു. ആരോഗ്യകരമായ രോഗപ്രതിരോധ സംവിധാനത്തിനും ആവശ്യമായ ആരോഗ്യകരമായ കുടൽ ബാക്ടീരിയകളുടെ വളർച്ചയ്ക്കും ഇത് നല്ലതാണ്.\nമഞ്ഞൾ: ആന്റിഓക്‌സിഡന്റ് ധാരാളമായി അടങ്ങിയിരിക്കുന്ന മഞ്ഞൾ രോഗപ്രതിരോധ ശേഷി കൂട്ടുക മാത്രമല്ല ദഹസംബന്ധമായ രോഗങ്ങൾ ഇല്ലാതാക്കാൻ സഹായിക്കുന്നു. ആപ്പിൾ സിഡെർ വിനെഗറുമായി ചേർക്കുമ്പോൾ, ദോഷകരമായ അണുക്കളിൽ നിന്നും ബാക്ടീരിയകളിൽ നിന്നും ശരീരത്തെ സംരക്ഷിക്കുന്നതിൽ ഇവ രണ്ടും നന്നായി പ്രവർത്തിക്കുന്നു.\nഇഞ്ചി: ആന്റിമൈക്രോബയൽ, ആൻറിബയോട്ടിക് ഗുണങ്ങൾ ഇഞ്ചിയിൽ ധാരാളമായി അടങ്ങിയിരിക്കുന്നു. ശരീരത്തിലെ വെളുത്ത രക്താണുക്കളുടെ എണ്ണം വർദ്ധിപ്പിക്കുന്ന സംയുക്തങ്ങൾ ഇതിൽ അടങ്ങിയിരിക്കുന്നു, ഇത് ബാക്ടീരിയകളെയും വൈറസിനെയും നശിപ്പിക്കാൻ സഹായിക്കുന്നു.\nതേൻ: തേനിൽ അടങ്ങിയിരിക്കുന്ന എൻസൈമുകൾ നിങ്ങളുടെ ദഹനവ്യവസ്ഥയെ ആരോഗ്യകരമായി നിലനിർത്തുകയും പ്രതിരോധശേഷി വർദ്ധിപ്പിക്കുകയും ചെയ്യുന്നു. ശരീരത്തിലെ വിഷാംശം നീക്കം ചെയ്യുന്നതിന് ഏറെ ഫലപ്രദമാണ്.\nരോഗപ്രതിരോധ ശേഷി വർദ്ധിപ്പിക്കാൻ നാല് കാര്യങ്ങൾ ശ്രദ്ധിക്കാം...\nLast Updated May 28, 2020, 2:52 PM IST\nഇമ്മ്യൂണിറ്റി ബൂസ്റ്റര് ഡ്രിങ്ക്\nദഹനപ്രശ്നങ്ങൾ അകറ്റാം, പ്രതിരോധശേഷി കൂട്ടാം; പരിചയപ്പെടാം ഒരു ഹെൽത്തി ഡ്രിങ്ക്\nഎപ്പോഴും ഉത്കണ്ഠയാണോ? എങ്കില് കഴിക്കാം ഈ പാനീയം; ടിപ് പങ്കുവച്ച് നീതു കപൂര്\nദഹന സംബന്ധമായ പ്രശ്നങ്ങൾ അകറ്റാൻ ഇതാ ഒരു 'ഹെൽത്തി ഡ്രിങ്ക്'


കുമ്മനത്തിന്റെ വേദിയിൽ താരമായി ജേക്കബ് തോമസ് | Kannur News\nകണ്ണൂർ: സമാധാനത്തിന്റെ ചരിത്രം പ്രസംഗിച്ചും വേദിയിൽ ഫോട്ടോയ്ക്ക് പോസ് ചെയ്തും കുമ്മനത്തിന്റെ വേദിയിൽ ഡി.ജി.പി. ജേക്കബ് തോമസ് താരമായി. പൂർവ സൈനിക് സേവാ പരിഷത്ത് കണ്ണൂരിൽ നടത്തിയ കാർഗിൽ വിജയ് ദിവസ് രാഷ്ട്രസുരക്ഷാ ദിനത്തിൽ മുഖ്യപ്രഭാഷണം നടത്താൻ എത്തിയതായിരുന്നു ജേക്കബ് തോമസ്. ഉദ്ഘാടകനായ കുമ്മനം രാജശേഖരൻ അടക്കമുള്ളവർ ജേക്കബ് തോമസിനെ പ്രശംസകൊണ്ട് മൂടി. ചടങ്ങിനെത്തിയ ടെറിട്ടോറിയൽ ആർമി സൈനികർക്കോപ്പം ഫോട്ടോയെടുക്കാനും നിന്നു.\nഇന്ത്യാ-പാക്ക് ബന്ധത്തിൽ ഇന്ത്യ പുലർത്തിയ സമാധാനപാതകളാണ് ജേക്കബ് തോമസ് പ്രസംഗത്തിൽ എടുത്തുപറഞ്ഞത്. മുൻപ്രധാനമന്ത്രി വാജ്‌പേയിയുടെ ലാഹോർയാത്രയും സിംല കരാറും കാർഗിൽ യുദ്ധവും പരാമർശിച്ചു. രാഷ്ട്രാതിർത്തികളെക്കാൾ ഭീകരമാണ് വർഗീയപരമായ അതിർത്തികൾ. തൊഴിലിടങ്ങളിലും പ്രൊഫഷണലിസത്തിലും അതിർത്തികളുണ്ടെന്നും അദ്ദേഹം പറഞ്ഞു.\nസംഘടനാ പ്രസിഡന്റ് പി.ആർ.രാജൻ അധ്യക്ഷത വഹിച്ചു. ജനറൽ സെക്രട്ടറി സി.കെ.മാഹനൻ, വിനോദ്കുമാർ, ഒ.രാഗേഷ്, രവീന്ദ്രനാഥ് ചേലേരി, കേണൽ (റിട്ട) രത്നാകര, വിജയൻ പാറാലി, ക്യാപ്റ്റൻ (റിട്ട.) പി.കെ.ദിനേശൻ, ശശീന്ദ്രൻ, കേണൽ രാംദാസ് എന്നിവർ സംസാരിച്ചു.\nപ്രതീഷ് വെള്ളിക്കീലിനെ അനുസ്മരിച്ചു


'വെള്ളം കൊടുക്കാന് പോലും എസ്‌ഐ സമ്മതിച്ചില്ല'\nSat Jan 19 2019 18:15:26 GMT+0530 (IST)\nകൊച്ചി: പോലിസ് മര്‍ദനത്തില് അവശനായ മകന് വെള്ളം കൊടുക്കാന് പോലും എസ്‌ഐ സമ്മതിച്ചില്ലെന്ന് കസ്റ്റഡിയില് മരിച്ച ശ്രീജിത്തിന്റെ മാതാവ് ശ്യാമള. വീട്ടില് ഉറങ്ങിക്കിടക്കുകയായിരുന്ന ശ്രീജിത്തിനെയും സഹോദരന് സജിത്തിനെയും പോലിസുകാര് വലിച്ചിഴച്ചു കൊണ്ടുപോവുകയായിരുന്നു. തങ്ങള് ഒന്നിനുമില്ലെന്ന് ഇരുവരും കരഞ്ഞു പറഞ്ഞിരുന്നു.\nആദ്യം ശ്രീജിത്തിനെയാണ് പോലിസുകാര് വീടിനു പുറത്തേക്ക് കൊണ്ടുപോയത്. ശബ്ദം കേട്ട് സജിത്ത് എഴുന്നേറ്റുവന്നപ്പോള് കൂടെയുണ്ടായിരുന്ന പോലിസുകാരന് സജിത്തുമുണ്ടെന്ന് പറഞ്ഞു. ശ്രീജിത്ത് പോകാന് വിസമ്മതിച്ചപ്പോള് പോലിസുകാര് അവന്റെ നാഭിക്കു ചവിട്ടി. ക്രൂരമായി മര്‍ദിച്ചുകൊണ്ടാണ് രണ്ടുപേരെയും ജീപ്പില് കയറ്റിക്കൊണ്ടുപോയതെന്ന് ശ്യാമള പറഞ്ഞു.\nപിറ്റേദിവസം രാവിലെ തങ്ങള് പോലിസ് സ്‌റ്റേഷനിലെത്തുമ്പോള് ശ്രീജിത്ത് വയര് പൊത്തിപ്പിടിച്ചു നില്‍ക്കുന്നതാണ് കണ്ടത്. തുടര്‍ന്ന് അവനെ പോലിസുകാര് ആശുപത്രിയില് കൊണ്ടുപോയി തിരിച്ചുവന്നപ്പോള് താന് കാര്യം തിരക്കി. അവന് ഭക്ഷണം കഴിക്കാത്തതിനാല് ഛര്‍ദിച്ചതാണെന്ന് പോലിസുകാരന് പറഞ്ഞു.\nവെള്ളം വേണമെന്ന് പറഞ്ഞശ്രീജിത്തിന് അടുത്ത വീട്ടില് നിന്നു പാത്രത്തില് വെള്ളം വാങ്ങി കൊടുക്കാന് ശ്രമിച്ചപ്പോള് എസ്‌ഐ ദീപക് സമ്മതിച്ചില്ല. ശ്രീജിത്ത് നിരന്തരം ആവശ്യപ്പെട്ടിട്ടും എസ്‌ഐ കൂട്ടാക്കാന് തയ്യാറായില്ല. ആ എസ്‌ഐയെ ഇനി ജോലിയില് പ്രവേശിപ്പിക്കരുതെന്നും ശ്യാമള പറഞ്ഞു.


idaneram: വൈദികധര്‍മം ഹിംസയെ പ്രോത്സാഹിപ്പിച്ചു.\nവൈദികമതം അനുഷ്ഠിക്കാന് എളുപ്പമാണ്. യജ്ഞങ്ങള് നടത്തലാണ് പ്രധാന പൂജ. വൈദികമതക്കാരായ ആര്യന്മാര് നിരവധി ദൈവങ്ങളെ ആരാധിച്ചിരുന്നു. അവര് ആ ദൈവങ്ങളെ പ്രസാദിപ്പിക്കാനായി നിരവധിയാഗങ്ങള് നടത്തിയിരുന്നു. ഇത്തരം പൂജകള് സ്വാഭാവികമായും പുണ്യവും ഉജ്വലവുമായി കണക്കാക്കപ്പെട്ടിരുന്നു. കാര്‍ഷികവൃത്തിക്ക് ഏറ്റവും പ്രാധാന്യമുണ്ടായിരുന്ന അക്കാലത്ത് ആര്യന്മാരുടെ ഏറ്റവും വലിയ സമ്പത്ത് പശുക്കളായിരുന്നു. അതുകൊണ്ട് അവര് തങ്ങളുടെ ഇഷ്ടമൂര്‍ത്തികളുടെ പ്രീതിക്കായി പശുക്കളെ ബലിയര്‍പ്പിച്ചിരുന്നു. അങ്ങനെ വൈദികധര്‍മം ഹിംസയെ പ്രോത്സാഹിപ്പിച്ചു. വൈദികയജ്ഞങ്ങള് സംഘടിപ്പിക്കുകവഴി മാത്രമാണ് സമൂഹത്തെ ഒന്നിച്ചു നിര്‍ത്താന് ബ്രാഹ്മണര്‍ക്ക് കഴിഞ്ഞത്.\nat ജനുവരി 31, 2018


കുമ്പസാരത്തിന്റെ മാഹാത്മ്യം - sundayshalom\nപാപികളായ നമുക്ക് പശ്ചാത്തപിച്ചും ദൈവകൃപയില് ആശ്രയിച്ചും പാപമോചനം പ്രാപിക്കാനുള്ള ഉപാധിയാണ് സഭയിലുള്ള വിശുദ്ധ കുമ്പസാരം എന്ന കൂദാശ. കുമ്പസാരത്തിന്റെ പ്രസക്തി ചോദ്യം ചെയ്തുകൊണ്ടുള്ള ചര്‍ച്ചകളും ലേഖനങ്ങളും അഭിപ്രായപ്രകടനങ്ങളും ചിലരില് ആശയക്കുഴപ്പവും തെറ്റിദ്ധാരണയും സൃഷ്ടിച്ചെന്നുവരാം. എന്നാല് വിശ്വാസികളായ നാം കുമ്പസാരത്തിന്റെ സ്വഭാവവും പ്രാധാന്യവും ശരിയായവിധം മനസിലാക്കണം. ഈ കൂദാശ അടുക്കലടുക്കല് സ്വീകരിച്ച് ജീവിതം കൂടുതല് വിശുദ്ധമാക്കണം.\nപാപവിമോചകനായാണ് ഈശോ ഈ ലോകത്തിലേക്ക് വന്നത്. ”അനുതപിച്ച് സുവിശേഷത്തില് വിശ്വസിക്കുവിന്” എന്നായിരുന്നു ഈശോയുടെ ശുശ്രൂഷകളുടെ തലവാചകം (മര്‍ക്കോ. 1:15). ഈശോ അനേകം ആളുകളോട് നിന്റെ പാപങ്ങള് ക്ഷമിക്കപ്പെട്ടിരിക്കുന്നു (ലൂക്കാ 7:48) എന്ന് സ്പഷ്ടമായി പറഞ്ഞു. ദൈവത്തിനുമാത്രം ചെയ്യാന് കഴിയുന്ന പ്രവൃത്തിയാണ് പാപം മോചിക്കല്. ദൈവപുത്രനായ ഈശോ നല്‍കുന്ന പാപമോചനം സ്വീകരിക്കാന് ഇന്നുള്ള ഉപാധിയാണ് അനുരഞ്ജനകൂദാശ.\nകുമ്പസാരം സഭയുടെ കണ്ടുപിടുത്തമല്ല. പാപമോചനത്തിനുള്ള അധികാരം സഭയ്ക്ക് നല്‍കിയത് ഈശോയാണ്. അവിടുന്ന് ശിഷ്യരോട് പറഞ്ഞു, ”നിങ്ങള് ആരുടെ പാപങ്ങള് ക്ഷമിക്കുന്നുവോ അവ അവരോട് ക്ഷമിക്കപ്പെട്ടിരിക്കും. നിങ്ങളുടെ ആരുടെ പാപങ്ങള് ബന്ധിക്കുന്നുവോ അവ ബന്ധിക്കപ്പെട്ടിരിക്കും” (യോഹ. 20:23). പക്ഷേ, പാപമോചനം എങ്ങനെ പരികര്‍മം ചെയ്യപ്പെടണം എന്നത് ചരിത്രപരമായി സഭയിലാണ് നിര്‍ണയിക്കപ്പെട്ടിട്ടുള്ളത്. കുമ്പസാരത്തിന്റെ ഇന്ന് നിലവിലുള്ള രീതിയിലേക്ക് വരുന്നതിനുമുമ്പ് മറ്റു രൂപങ്ങള് ഉണ്ടായിരുന്നു എന്നത് വാസ്തവമാണ്.\nപാപമോചകമായ സഭാകര്‍മം എന്ന നിലയില് ദൈവത്തോട് സ്വകാര്യമായി പാപങ്ങള് ഏറ്റുപറയുന്ന രീതി ഒരു കാലത്തും സഭയില് ഉണ്ടായിരുന്നില്ല. സഭയുടെ സമക്ഷം, മെത്രാന്റെയോ വൈദികന്റെയോ സാന്നിധ്യത്തില് സ്വന്തം പാപാവസ്ഥ ഏറ്റുപറഞ്ഞിരുന്നതാണ് പുരാതനരീതി. കുമ്പസാരത്തിലെ പുരോഹിതന്റെ സ്ഥാനത്തെ നാം ശരിയായി മനസിലാക്കേണ്ടതുണ്ട്. കുമ്പസാരത്തിനണയുന്ന അനുതാപിക്ക് ദൈവം പാപമോചനം നല്‍കുന്നുവെന്ന് ഈ കൂദാശയിലൂടെ കുമ്പസാരക്കാരനായ വൈദികന് പ്രഖ്യാപിക്കുകയാണ് ചെയ്യുന്നത്. പാപങ്ങളുടെ കണക്കെടുക്കുന്ന വിധിയാളന് എന്നതല്ല കുമ്പസാരക്കാരന്റെ സ്ഥാനം.\nകുമ്പസാരത്തിലൂടെ നടക്കേണ്ടത് പാപങ്ങളുടെ ഏറ്റുപറച്ചില് മാത്രമല്ല, പാപംവഴി നമ്മില്‍നിന്ന് അകന്നുപോയ എല്ലാവരോടുമുള്ള അനുരഞ്ജനം കൂടിയാണ്. പാപത്തിന് സാമൂഹികമാനമുണ്ട്. എന്നുപറഞ്ഞാല്, തികച്ചും സ്വകാര്യമായ പാപം എന്നു തോന്നുന്നവയ്ക്കുപോലും സാമൂഹികമായ പ്രസക്തിയും പ്രതിഫലനങ്ങളും ഉണ്ടായിരിക്കും. അതുകൊണ്ടുതന്നെ അനുരഞ്ജനം പൂര്‍ണമാകുന്നത് അതിന്റെ സാമൂഹികമാനം കൂടെ കണക്കിലെടുക്കുമ്പോഴാണ്. സമൂഹത്തിന്റെയും സഭയുടെയും പ്രതിവിധി എന്ന നിലയിലാണ് വൈദികനോട് കുമ്പസാരിക്കുന്നത്. എല്ലാവരുമായുള്ള അനുരഞ്ജനം സാധിതമാക്കാന് ഇത് അനിവാര്യമാണ്.\nക്രിസ്തുവിന്റെ പാപപ്പൊറുതിയും കൃപയും സഭയിലും സഭയിലൂടെയുമാണ് വിശ്വാസികള്‍ക്ക് സംലഭ്യമാകുന്നത്. സഭയുടെ പ്രതിനിധിയായി വൈദികന് ഇക്കാര്യത്തില് നിലകൊള്ളുന്നു. ബലിയര്‍പ്പിക്കുന്നതിനുമുമ്പ് ആര്‍ക്കെങ്കിലും നിന്നോട് വിരോധമുണ്ടെന്ന് നിനക്ക് തോന്നുന്നപക്ഷം ബലിവസ്തു അവിടെ വച്ചിട്ടുപോയി അവനോട് രമ്യതപ്പെടുക; അതിനുശേഷം വന്നു ബലിയര്‍പ്പിക്കുക (മത്താ. 5:23-24) എന്നാണല്ലോ ഈശോ പഠിപ്പിച്ചത്. ഇതിന്റെ സഭാത്മകമായ നിര്‍വഹണം നടക്കുന്നത് കുമ്പസാരത്തിലാണ്. വൈദികനോട് കുമ്പസാരിക്കുന്നതുകൊണ്ട് വ്യക്തിപരമായി മറ്റുള്ളവരോട് നടത്തേണ്ട അനുരഞ്ജനം ആവശ്യമില്ലെന്ന് അര്‍ത്ഥമില്ല. ഇത് നിര്‍ബന്ധമായും ചെയതേ മതിയാകൂ. സ്വന്തം പാപങ്ങള് മോചിക്കപ്പെട്ടു എന്ന ഉറപ്പിനും വൈദികനോടുള്ള കുമ്പസാരം സഹായിക്കും. അനുതാപി സ്വീകരിക്കുന്ന അദൃശ്യമായ പാപമോചനത്തിന്റെ ദൃശ്യമായ അടയാളമാണ് ഈ കൂദാശ. അതിന്റെ ആദ്യപടിയാണ് പാപങ്ങളുടെ ഏറ്റുപറച്ചില്. വ്യക്തിപരമായ ആത്മീയനിര്‍ദേശങ്ങള് സ്വീകരിക്കാനും ഇത് ഉപകരിക്കുന്നു. വളരെയേറെപ്പേരെ സംബന്ധിച്ച് പാപങ്ങളുടെ തുറന്നുപറച്ചില് മനഃശാന്തിയിലേക്കുള്ള വഴിയാണ്.\nകുമ്പസാരത്തിലൂടെ വൈദികന് നല്‍കുന്ന പാപമോചനം അദ്ദേഹത്തിന്റെ സൗജന്യമല്ല; ക്രിസ്തുവിന്റെ കൃപാദാനമാണ്. വൈദികന്റെ ആത്മീയമായ അയോഗ്യതകള് കുമ്പസാരത്തിന്റെ ഫലസിദ്ധിയെ ബാധിക്കുകയില്ല.\nഒരിക്കലും ഒരു സാഹചര്യത്തിലും വെളിപ്പെടുത്തരുതാത്ത രഹസ്യമാണ് കുമ്പസാരത്തില് വൈദികന് കേള്‍ക്കുന്ന വിവരങ്ങള്. കേട്ട കാര്യത്തിന് എന്തെങ്കിലും പ്രാധാന്യമുണ്ടോ, മറ്റുള്ളവര്‍ക്ക് അറിയാവുന്ന കാര്യമാണോ എന്നൊന്നും കുമ്പസാരക്കാരന് നോക്കേണ്ടതില്ല. ഒരിക്കലും ആരോടും വെളിവാക്കാനാവാത്ത രഹസ്യമായി കുമ്പസാരത്തിലെ വിവരങ്ങള് പരിരക്ഷിക്കുന്നത് ഈ കൂദാശയുടെ പവിത്രതയും രഹസ്യസ്വഭാവവും സംരക്ഷിക്കാനാണ്. ഈ കടമയുടെ ഗൗരവം കാണിക്കാനായി കൗദാശികമുദ്ര എന്നിതിനെ വിളിക്കാറുണ്ട്. കുമ്പസാരരഹസ്യം സംരക്ഷിക്കാന്‍വേണ്ടി ജീവന് ബലി കഴിച്ച വൈദികര് സഭയിലുണ്ട്. കുമ്പസാരക്കാരന് കുമ്പസാരരഹസ്യം വെളിപ്പെടുത്തരുത് എന്നത് സഭാനിയമപ്രകാരമുള്ള അനുശാസനമാണ്. അനുതാപിയുടെ പേരും അയാളുടെ പാപവും ഉള്‍പ്പെടെ വെളിപ്പെടുത്തുന്നത് ഗൗരവമായ ശിക്ഷ അര്‍ഹിക്കുന്ന കുറ്റമാണ്. വലിയ മഹറോന് എന്ന പേരില് സഭയില്‍നിന്ന് പുറത്താക്കപ്പെടുന്നതാണ് ഇതിന് കൊടുക്കുന്ന പരമാവധി ശിക്ഷ.\nകരുണാര്‍ദ്രമായ പാപങ്ങള് ക്ഷമിക്കുന്ന ഈശോയുടെ സ്ഥാനത്തിരുന്ന് കുമ്പസാരക്കാരന് അനുരഞ്ജനകൂദാശ പരികര്‍മം ചെയ്യണം. പവിത്രമായും അനുതാപികള്‍ക്ക് ഒരു തരത്തിലും ഭാരമാകാതെയും ഈ കൂദാശ പരികര്‍മം ചെയ്യപ്പെടണം എന്ന് സഭക്ക് നിര്‍ബന്ധമുണ്ട്. ഏതെങ്കിലും കുമ്പസാരക്കാരന് ഇന്ന വ്യക്തി ഇന്ന കാര്യം കുമ്പസാരിച്ചു എന്നു വ്യക്തമാക്കുംവിധം കുമ്പസാരരഹസ്യം വെളിപ്പെടുത്തിയാല്, കുമ്പസാരക്കാരന്റെ രൂപതാ മെത്രാന്റെ അടുക്കല് പരാതി കൊടുക്കാവുന്നതാണ്. കുറ്റം ചെയതെന്നു തെളിഞ്ഞാല് ഗൗരവമുള്ള നടപടികള് ഇക്കാര്യത്തിലുണ്ടാകും.\nകുമ്പസാരത്തിന്റെ പശ്ചാത്തലത്തില്, കുമ്പസാരക്കാരന് അനുതാപിയെ വാക്കുകൊണ്ടോ പ്രവൃത്തികൊണ്ടോ ആംഗ്യംകൊണ്ടോ ഏതെങ്കിലുംതരം ലൈംഗിക പാപത്തിന് പ്രേരിപ്പിക്കുകയോ അത്തരം സംഭാഷണത്തിന് മുതിരുകയോ ചെയ്താല് അത് ഗൗരവമുള്ള തെറ്റായി കണക്കാക്കപ്പെടും. കുമ്പസാരത്തിന്റെ പശ്ചാത്തലം എന്നതുകൊണ്ട് കുമ്പസാരക്കൂടിനകത്തെന്നോ കുമ്പസാരത്തിനിടയില് എന്നോ മാത്രമല്ല അര്‍ത്ഥം. കുമ്പസാരത്തിന്റെ പേരില് എന്ന വ്യാപകമായ അര്‍ത്ഥത്തിലാണ് ഇത് ഉദ്ദേശിച്ചിട്ടുള്ളത്. കുമ്പസാരത്തിന്റെ മുമ്പോ പിമ്പോ കുമ്പസാരമെന്ന വ്യാജേനയോ ഇത്തരം തെറ്റ് സംഭവിച്ചുകൂടാ എന്നാണ് സഭയുടെ നിര്‍ബന്ധം.\nഇത്തരം അനുഭവം ആര്‍ക്കെങ്കിലും നിര്‍ഭാഗ്യവശാല് ഉണ്ടായാല് അതു കുമ്പസാരക്കാരന്റെ മെത്രാനെ അറിയിക്കേണ്ടതാണ്. അദ്ദേഹം അതിനുള്ള ശിക്ഷാനടപടികള് സ്വീകരിക്കും. എന്നാല് വൈദികനെ അപകീര്‍ത്തിപ്പെടുത്തണം എന്ന ലക്ഷ്യത്തോടെ വ്യാജമായി മേല്‍പറഞ്ഞതരം ആരോപണം ഉന്നയിച്ചാല് അതും ശിക്ഷാര്‍ഹമാണ്.\nകുമ്പസാരത്തിലൂടെ നാം നേടേണ്ടത് പാപമോചനം മാത്രമല്ല; അനുരഞ്ജനമാണ്. ദൈവത്തോടും മനുഷ്യരോടും നമ്മോടും പ്രകൃതിയോടുമുള്ള ബന്ധങ്ങളില് നാം അനുരഞ്ജിതരാകണം. നഷ്ടപ്പെട്ട, ബന്ധം പുനഃസ്ഥാപിക്കുമ്പോഴേ കുമ്പസാരത്തിന്റെ അര്‍ത്ഥവും ദൈവകൃപയുടെ സ്വീകരണവും പൂര്‍ണമാകുന്നുള്ളൂ. സക്കേവൂസ് മാനസാന്തരപ്പെട്ടപ്പോള് തെറ്റുകള് ഏറ്റുപറയുക മാത്രമല്ല ചെയ്തത്; ആര്‍ക്കെല്ലാം താന് നഷ്ടം വരുത്തിയോ അവര്‍ക്കെല്ലാം പരിഹാരം ചെയ്യാനും അദ്ദേഹം തയാറായി.\nനീതിലംഘനങ്ങള്‍മൂലം ഏതെങ്കിലും തരത്തില് ആര്‍ക്കെങ്കിലും നഷ്ടങ്ങളുണ്ടാക്കിയിട്ടുണ്ടെങ്കില് അതു കുമ്പസാരത്തില് ഏറ്റുപറഞ്ഞാല് മാത്രം പോരാ; അവയ്ക്ക് പരിഹാരവും ചെയ്യണം. അതു നീതിയുടെ കടമയാണ്. എന്തെങ്കിലും മോഷ്ടിച്ചിട്ടുണ്ടെങ്കില് തിരിച്ചുകൊടുക്കണം; ആര്‍ക്കെങ്കിലും നഷ്ടങ്ങള് വരുത്തിയിട്ടുണ്ടെങ്കില് നഷ്ടപരിഹാരം കൊടുക്കണം; ആരുടെയെങ്കിലും സല്‍പേര് നശിപ്പിച്ചിട്ടുണ്ടെങ്കില് അവരുടെ സല്‍പേര് തിരിച്ചു കിട്ടാന് വേണ്ടതെല്ലാം ചെയ്യണം.\nഏതു പാപം ചെയ്താലും ഒന്നു കുമ്പസാരിച്ചാല് മതി എന്ന തെറ്റിദ്ധാരണ നാം പുലര്‍ത്തരുത്. അനുതാപവും കുമ്പസാരവും പൂര്‍ണമാകുന്നത് നാം അനുരഞ്ജനപ്പെടുമ്പോഴാണ്. നമ്മുടെ പാപങ്ങള് എത്ര കഠിനമാണെങ്കിലും ദൈവത്തിന്റെ കാരുണ്യം അതെല്ലാം ക്ഷമിക്കും (ഏശയ്യാ 1:18). പക്ഷേ നാം അനുതപിക്കണം; പരിഹാരം ചെയ്യാന് തയാറാകുകയും വേണം. കുമ്പസാരം ഒരു യാന്ത്രിക കര്‍മമല്ല; പാപത്തിനുള്ള ഏറ്റവും വലിയ പരിഹാരം സ്‌നേഹമാണ്. കുമ്പസാരിക്കുന്നയാള്‍ക്ക് കര്‍ത്താവിനോട് വര്‍ധിച്ച സ്‌നേഹം തോന്നണം. നാം അത് ഏറ്റുപറയണം. ഈശോ പറഞ്ഞു, ഇവള് അധികം സ്‌നേഹിച്ചു; അതിനാല് ഇവളുടെ നിരവധിയായ പാപങ്ങള് ക്ഷമിക്കപ്പെട്ടിരിക്കുന്നു എന്ന് (ലൂക്കാ 7:47). ഓരോ കുമ്പസാരത്തിലും ഈശോ സ്‌നേഹത്തന്റെ കണക്ക് ചോദിക്കുന്നുണ്ട്. ഇവരെക്കാള് അധികമായി നീ എന്നെ സ്‌നേഹിക്കുന്നുണ്ടോ? (യോഹ. 2:15). ഓരോ കുമ്പസാരത്തിലും പാപങ്ങളുടെ കെട്ടഴിക്കല് മാത്രമല്ല നടക്കേണ്ടത്; സ്‌നേഹത്തിന്റെ ഏറ്റുപറച്ചില്‍കൂടെ സംഭവിക്കണം.\nകുമ്പസാരമെന്ന കൂദാശയെ വിശ്വാസമില്ലാത്തവരും സഭാവിരുദ്ധ നിലപാടുകള് പുലര്‍ത്തുന്നവരും വിലയിരുത്തുകയും വിചാരണ ചെയ്യുകയും ചെയ്യുമ്പോള് അത് സ്വഭാവികമായും വികലമായ രീതിയിലായിരിക്കും. വിശ്വാസികളെ കുമ്പസാരത്തില്‍നിന്ന് അകറ്റുകയാണ് അവരുടെ ലക്ഷ്യം. അത് നമ്മള് തിരിച്ചറിയണം. വിശ്വാസികളായ നമ്മള് സഭാപ്രബോധനങ്ങളുടെ വെളിച്ചത്തില് ഈ കൂദാശയെ മനസിലാക്കുകയും വിലയിരുത്തുകയും ചെയ്യണം. അപ്പോള് കുമ്പസാരത്തിന്റെ ശ്രേഷ്ഠതയും കുമ്പസാരരഹസ്യത്തിന്റെ മാഹാത്മ്യവും ബോധ്യമാകും. മാത്രമല്ല ഈ കൂദാശ വേണ്ടവിധം സ്വീകരിക്കുകയും ചെയ്യും. പാപികളായ നമ്മെ ഈശോ കുമ്പസാരക്കൂട്ടില് കാത്തിരിക്കുന്നു. അവിടുത്തെ കാരുണ്യം നമ്മുടെ പാപമോചനത്തിന് കാരണമാകട്ടെ.\nബിഷപ് മാര് ജേക്കബ് മനത്തോടത്ത്


NOTEBOOK: Blog Help\nഗൂഗിള്, വേഡ്‌പ്രസ് തുടങ്ങിയ കമ്പനികളൊക്കെ ബ്ലോഗിംഗ് ഈ സൌജന്യ സേവനം നല്‍കുന്നുണ്ട്. ഇവിടെ നിങ്ങള്‍തന്നെയാണ് നിങ്ങളുടെ ബ്ലോഗിന്റെ പ്രസാധകനും, എഴുത്തുകാരനും, എഡിറ്ററും. മറ്റാരുടെയും കൈകടത്തലുകളോ, നിയന്ത്രണങ്ങളോ നിങ്ങള് ബ്ലോഗില് എഴുതുന്ന കാര്യങ്ങളില് ഉണ്ടാവില്ല.\n5. എന്റെ കൈയ്യിലുള്ള കമ്പ്യൂട്ടറില് ഇംഗ്ലീഷ് ഭാഷയിലുള്ള കീബോര്‍ഡാണല്ലോ ഉള്ളത്. വിന്റോസും ഇഗ്ലീഷില്‍ത്തന്നെ. ഇതുപയോഗിച്ച് മലയാളം ടൈപ്പുചെയ്യാനൊക്കുമോ? ഈ കീബോര്‍ഡില് മലയാളത്തിലെ 16 സ്വരാക്ഷരങ്ങളേയും 36 വ്യഞ്ജനാക്ഷരങ്ങളെയും എങ്ങനെ എഴുതിപ്പിടിപ്പിക്കും? ഇതെല്ലാം കൂടി ഓര്‍ത്തുവയ്ക്കുക ദുഷ്കരമല്ലേ?\nഏതുകമ്പ്യൂട്ടറിലും, അനുയോജ്യമായ ട്രാന്‍സ്‌ലിറ്ററേഷന് സോഫ്റ്റ്വെയറുകള് ഉപയോഗിച്ചുകൊണ്ട് യൂണീക്കോഡ് മലയാളം ടൈപ്പുചെയ്യാന് പറ്റും. കീമാന്, വരമൊഴി, ഗൂഗിള് ഇന്‍ഡിക് ട്രാന്‍സ്‌ലിറ്ററേഷന് തുടങ്ങിയവ അവയില് ചിലതുമാത്രം. മലയാളത്തിലെ 53 അക്ഷരങ്ങളേയും പ്രതിനിധീകരിക്കുന്ന കീകള് ഏതൊക്കെയെന്ന് ഓര്‍ത്തുവയ്ക്കേണ്ട ആവശ്യം ഇല്ല. ഇംഗ്ലീഷിലെ5സ്വരങ്ങളും 21 വ്യഞ്ജനങ്ങളും ഉപയോഗിച്ചുകൊണ്ട് ഏതുമലയാളവാക്കും, കൂട്ടക്ഷരങ്ങള് ഉള്‍പ്പടെ എഴുതാം. kaakka എന്നെഴുതിയാല് "കാക്ക" എന്നും “pakshi" എന്നെഴുതിയാല് “പക്ഷി” എന്നും ഈ സോഫ്റ്റ്വെയറുകള് സ്വയം എഴുതിക്കൊള്ളും!\n6. ഒരു ബ്ലോഗിന്റെ അടിസ്ഥാന കാര്യങ്ങള് എന്തൊക്കെയാണ്? പലവിധത്തിലും ഡിസൈനിലും ഒക്കെയുള്ള ബ്ലോഗുകള് കാണാറുണ്ടല്ലോ?\nനിങ്ങള് വായിക്കുന്ന ഈ ബ്ലൊഗ് തന്നെ ഉദാഹരണമായി ഒന്നു നോക്കാം. ഇതിനൊരു തല‍ക്കെട്ടുണ്ട്. ടൈറ്റില് ബാര് എന്ന ഭാഗമാണിത്. നോട്ട്ബുക്ക് എന്നാണ് ഈ ബ്ലോഗിന്റെ പേര്. അതിനു താഴെയായി ഈ ബ്ലോഗില് കൈകാര്യം ചെയ്യുന്ന വിഷയമെന്താണെന്ന് എഴുതിയിട്ടുണ്ട്. നിങ്ങള് വായിക്കുന്ന ഈ അധ്യായത്തെ ഒരു പോസ്റ്റ് എന്നാണ് വിളിക്കുന്നത്. (അതായത്, ബ്ലോഗിനെ ഒരു പുസ്തകമായി സങ്കല്‍പ്പിച്ചാല്, അതിലെ അദ്ധ്യായങ്ങളാണ് പോസ്റ്റുകള്). പോസ്റ്റിന്റെ തലക്കെട്ട് ഏറ്റവും മുകളിലുണ്ട് - “ബ്ലോഗ് ഒരു പരിചയപ്പെടല്”. അതു പബ്ലിഷ് ചെയ്ത തീയതിയും അതോടൊപ്പം ഉണ്ട്. ഈ പോസ്റ്റിന്റെ ഏറ്റവും താഴെയായി കമന്റുകള് രേഖപ്പെടുത്താനുള്ള ലിങ്ക് കാണാം. Postacomment എന്ന പേരില്.\n7. ബ്ലോഗില് ഇന്നതേ എഴുതാവൂ എന്നു വല്ല നിബന്ധനയും ഉണ്ടോ? സാഹിത്യത്തിനാണോ മുന്‍ഗണന?\nഒരിക്കലും അല്ല. നിങ്ങളുടെ ബ്ലോഗില് എന്തെഴുതണം എന്നു തീരുമാനിക്കേണ്ടത് നിങ്ങള് തന്നെയാണ്. അത് ഒരു കഥയാവാം, കവിതയാവാം, അനുഭവക്കുറിപ്പുകളാവാം, അവലോകനങ്ങളാവാം, ഏതെങ്കിലും ആനുകാലിക സംഭവങ്ങളെപ്പറ്റി നിങ്ങളുടെ അഭിപ്രായങ്ങളാവാം, അതുമല്ലെങ്കില് ഒരു വിഷയത്തെപ്പറ്റിയുള്ള പഠനമോ ചര്‍ച്ചയ്യോ ആവാം. ആത്മീയം, ശാസ്ത്രം, സാമൂഹികം, സിനിമ, കല, പാചകം - വിഷയങ്ങള് നിങ്ങള് തന്നെ കണ്ടെത്തൂ. നിങ്ങള്‍ക്ക് സൃഷ്ടിച്ചെടുക്കാവുന്ന എന്തും ബ്ലോഗിന് വിഷയമാക്കാം. ഇതുകൂടാതെ ഫോട്ടോകളും, ചെറിയ വീഡിയോക്ലിപ്പുകളും, സൌണ്ട് ക്ലിപ്പുകളും പ്രസിദ്ധീകരിക്കുവാനുള്ള സൌകര്യവും ബ്ലോഗുകള് തരുന്നുണ്ട്.\n8. ഇതിനെല്ലാം വായനക്കാര് ഉണ്ടാവുമോ? ഇത്രയധികം പ്രസിദ്ധീകരണങ്ങള് ലോകം മുഴുവനും പരന്നുകിടക്കുന്ന ഒരു മാധ്യമത്തില്‍ക്കൂടി പുറത്തുവന്നാല് ആര്‍ക്കാണ് വായിക്കാന് സമയം?\n9. അങ്ങനെയാണെങ്കില്, ഒരു ബ്ലോഗില് കമന്റുകള് അധികം ഇല്ല എന്നു വയ്ക്കുക. അതിനര്‍ത്ഥം അവിടെ വായനക്കാര് ഇല്ലെന്നാണോ?\n10. ബ്ലോഗും പോസ്റ്റും തമ്മിലുള്ള വ്യത്യാസമെന്ത്? ഓരോ പ്രാവശ്യം നമ്മള് എന്തെങ്കിലും പ്രസിദ്ധീകരിക്കുമ്പോഴും പുതിയ ബ്ലോഗ് തുടങ്ങണമോ? പോസ്റ്റുകള് പ്രസിദ്ധീകരിക്കുന്നതില് എന്തെങ്കിലും മാര്‍ഗ്ഗനിര്‍ദ്ദേശങ്ങള് തരാനുണ്ടോ?\n11. ഒരാള്‍ക്ക് ഒന്നില്‍കൂടുതല് ബ്ലോഗുകള് ആകാമോ?\nആകാം. പൊതുവേ പറഞ്ഞാല് വ്യത്യസ്തവിഷയങ്ങള് നിങ്ങള് പോസ്റ്റുകളില്‍ക്കൂടി കൈകാര്യചെയ്യുന്നുണ്ടെങ്കില് ഓരോ വിഷയത്തിനും അനുസൃതമായി ഓരോ ബ്ലോഗുകകള് ആവാം. കഥയെഴുതാന് ഒരെണ്ണം, കവിതയ്ക്ക് വേറൊന്ന്, രാഷ്ട്രീയം പറയണമെങ്കില് വേറൊന്ന് ഇങ്ങനെ. ഇനി അതല്ല, ഒരേ ബ്ലോഗില്‍ത്തന്നെ വ്യത്യസ്ത വിഷയങ്ങള് പറയുന്നതിനും വിരോധമില്ല. സൈഡ് ബാറിൽ വിഷയം തിരിച്ച് ലിങ്കുകൾ കൊടുത്താൽ മതിയാവും.\n12. ബ്ലോഗില് എഴുതുന്നതിന് യഥാര്‍ത്ഥപേരല്ലാതെ തൂലികാനാമങ്ങള് വേണം എന്നുണ്ടോ? ഇങ്ങനെ ചെയ്യുന്നതുകൊണ്ട് എന്തെങ്കിലും ഗുണമോ ദോഷമോ ഉണ്ടോ?\n13. അനോനിമസ് എന്നൊരു ഓപ്‌ഷന് കമന്റുകളിലും, അനോനി എന്നൊരു പ്രയോഗം ബൂലോകത്തിലും കാണാറുണ്ടല്ലോ - എന്തിനാണ് ഇത്തരത്തില് ഒരു ഓപ്‌ഷന്?\nPosted by krishiyidam at Sunday, November 13, 2011


Jayasurya in 'Aadu oru Bheekara Jeeviyanu' - Malayalam Filmibeat\nജയസൂര്യയുടെ നായിക ഒരു പെണ്ണാട്!\n| Published: Monday, October 13, 2014, 12:04 [IST]\nജയസൂര്യ സിനിമയെ വളരെ ഗൗരവമായി എടുത്തിരിക്കുകയാണ്. കഥാപാത്രത്തിന്റെ പൂര്‍ണതയ്ക്ക് വേണ്ടിയുള്ള ജയസൂര്യയുടെ കോലം കെട്ടലുകളും വാര്‍ത്തയാണ്. ആമയും മുയലും, മത്തായി കുഴപ്പകാരനല്ല എന്നീ ചിത്രങ്ങള്‍ക്ക് ശേഷം ജയസൂര്യ അടുത്തതായി ചെയ്യുന്ന സിനിമയാണ് 'ആട് ഒറു ഭീകര ജീവിയാണ്'!.\nനവാഗതനായ മിഥുന് മാനുവല് തോമസ് കഥയും തിരക്കഥയും എഴുതുന്ന ചിത്രത്തില് ജയസൂര്യയുടെ നായികയായെത്തുന്നത് ഒരു പെണ്ണാടാണത്രെ. ചിത്രത്തില് സ്ത്രീകഥാപാത്രങ്ങളുണ്ട്. പക്ഷെ നായികയുടെ സ്ഥാനം പിങ്കി എന്ന് പേരുള്ള പെണ്ണാടിനാണെന്നാണ് സംവിധായകന് പറയുന്നത്.\nഒരുവടംവലി മത്സരത്തെ തുടര്‍ന്നുണ്ടാകുന്ന സംഭവത്തെ കേന്ദ്രീകരിച്ചാണ് സിനിമ മുന്നോട്ട് പോകുന്നത്. ഒരു റോഡ് മൂവിയായൊരുങ്ങുന്ന ചിത്രത്തിന്റെ മൂഡ് കോമഡിയാണെന്നും സംവിധായകന് അറിയിച്ചു.\nഒക്ടോബര് 31 ന് ചിത്രീകരണം ആരംഭിയ്ക്കുന്ന ചിത്രം അടുത്ത വര്‍ഷം ഫെബ്രുവരിയില് തിയേറ്ററിലെത്തും. ഇടുക്കിയാണ് പ്രധാന ലൊക്കേഷന്. ഒറ്റ ഷെഡ്യൂളായി പൂര്‍ത്തിയാക്കാനാണ് പ്ലാന്.\nരണ്‍ജി പണിക്കര്, വിനായകന്, സൈജു കുറുപ്പ്, ചെമ്പന് വിനോദ്, ഇന്ദ്രന്‍സ്, ഭഗത് മാനുവല്, വിജയ് ബാബു, സൃന്ദ അഷബ്, ഹണി റോസ്, സാന്ദ്ര തോമസ് തുടങ്ങിയവരും കഥാപാത്രങ്ങളായെത്തുന്ന ചിത്രത്തില് ഒരു അതിഥി താരമായി സണ്ണിവെയിനും അഭിനയിക്കും. സണ്ണിയെ കൂടാതെ മൂന്ന് സര്‍പ്രൈസ് അതിഥികള് വേറെയും ഉണ്ടാകുമത്രെ.\nVersatile young actor Jayasurya is always keen in doing something different in the screens, and we have seen this thirst to unleash the difference in many movies like Cocktail, Beautiful, Happy Journey etc. The recent news about the actor is about his new movie which is titled, 'Aadu oru Bheekara Jeeviyanu'.


ബഹ്റൈനിൽ സ്വദേശിവത്കരണം: വൈദഗ്ധ്യം വേണ്ട മേഖലകളിൽ ഡോക്ടർമാർക്ക് പരിശീലനം\nTuesday, January 25, 2022 16:37:54 PM\nസ്വന്തം ലേഖകൻ: സ്വദേശിവത്കരണം പല മേഖലകളിലും ശക്തമാക്കാൻ തന്നെയാണ് ബഹ്റെെൻ തീരുമാനിച്ചിരിക്കുന്നത്. ആരോഗ്യ മേഖലയിൽ ഇതിന് വേണ്ടി പ്രത്യേക പദ്ധതികൾ തന്നെ തയ്യാറാക്കാൻ തീരുമാനിച്ചിട്ടുണ്ടെന്ന് ബഹ്റെെൻ ആരോഗ്യമന്ത്രി ഫാഇഖ ബിൻത് സഈദ് അസ്സാലിഹ്പറഞ്ഞു. മാധ്യമം ആണ് വാർത്ത റിപ്പോർട്ട് ചെയ്യുന്നത്.\nആരോഗ്യ രംഗത്ത് പരിശീലനം ആവശ്യമുള്ളവർക്ക് വിദേശത്തേക്ക് അയച്ച് പഠിക്കാനും പരിശീലിക്കാനും സൗകര്യം ഒരുക്കും. ഒഴിവുകളിലേക്ക് സ്വദേശികളെ നിയമിക്കുന്നതിന് ആവശ്യമായ കാര്യങ്ങൾ മന്ത്രാലയങ്ങളും സർക്കാർ വകുപ്പുകളുമായും സഹകരിച്ച് നടപ്പിലാക്കും എന്ന് ആരോഗ്യമന്ത്രി അറിയിച്ചു.\nആരോഗ്യ പ്രവർത്തകരെ കുറിച്ചും സ്വദേശിവത്കരണ പദ്ധതിയെ കുറിച്ചും എം.പി ഡോ. അബ്ദുൽ അസീസ് അൽ അജ്മൻ ഉന്നയിച്ച ചോദ്യത്തിനുള്ള മറുപടിയായാണ് മന്ത്രി ഇക്കാര്യം അറിയിച്ചതെന്ന് മാധ്യമത്തിന്റെ റിപ്പോർട്ടിൽ പറയുന്നു. യോഗ്യരായ സ്വദേശികൾ ഇല്ലാത്ത ഒഴിവുകളിൽ മാത്രമാണ് ഇപ്പോൾ വിദേശികളെ നിയമിക്കുന്നത്. ആരോഗ്യമേഖലയിൽ പ്രവർത്തിക്കുന്ന സ്വദേശികൾക്ക് വേണ്ടി പല പരിപാടികളും നടപ്പിലാക്കുന്നുണ്ട്. ഇത് അവരുടെ സേവനം മെച്ചപ്പെടുത്താൻ സഹായിക്കും എന്ന് അദ്ദേഹം പറഞ്ഞു.\nഎന്നാൽ ഒറ്റയടിക്ക് സ്വദേശിവത്കരണം ഈ മേഖലയിൽ നടപ്പിലാക്കാൻ സാധിക്കില്ല. സ്വദേശികളായ നഴ്സുമാർക്ക് കൂടുതൽ വൈഗദ്ധ്യം നൽകണം. ഐ.സി.യു, ഗുരുതര പരിക്കുകൾ,ഹൃദ്രോഗം എന്നീ വിഭാഗത്തിൽ സ്വദേശികളെ നിയമിക്കാൻ ഇനിയും സ്വദേശികൾക്ക് പരിശീലനം നൽകേണ്ടി വരും.\nഎന്നാൽ മികച്ച നിലവാരം കാണിക്കുന്ന, വിരമിക്കൽ പ്രായം ആവുകയോ ചെയ്ത വിദേശികൾക്ക് കരാർ പുതുക്കി നൽകില്ലെന്നാണ് ബഹ്റെെൻ തീരുമാനിച്ചിരിക്കുന്നത്. പല സ്വദേശികൾക്കും ബിരുദം ഇല്ലാത്തതരും വെല്ലുവിളി ആകുന്നുണ്ട് എന്ന് മാധ്യമത്തിന്റെ റിപ്പോർട്ടിൽ പറയുന്നു. കൂടാതെ സ്വകാര്യ മേഖലയിൽ ഡോക്ടർമാരെ നിയമിക്കാനുള്ള ഉത്തരവാദിത്തം മന്ത്രാലയത്തിനില്ലെന്നും അദ്ദേഹം കൂട്ടിച്ചേർത്തു\nബഹ്റൈനിൽ ഔദ്യോഗികമായി രജിസ്റ്റർ ചെയ്ത് പ്രവർത്തിക്കുന്നത് 18670 ആരോഗ്യ പ്രവർത്തകരാണെന്ന് മന്ത്രി വ്യക്തമാക്കി. ഇതിൽ പാരാമെഡിക്കൽ ജീവനക്കാർ, മറ്റു സാങ്കേതിക വിദഗ്ധർ, ഫാർമസിസ്റ്റുകൾ എല്ലാവരും ഉൾപ്പെടും. ആരോഗ്യമന്ത്രി ഫാഇഖ ബിൻത് സഈദ് അസ്സാലിഹ് ശൂറ കൗൺസിലിനെ രേഖാമൂലം അറിയിച്ചതാണ് ഇക്കാര്യം. സർക്കാർ മേഖലയിൽ 10,249 ആരോഗ്യ പ്രവർത്തകർ ജോലി ചെയ്യുമ്പോൾ സ്വകാര്യ മേഖലയിൽ 7299 പേരാണ് ജോലി ചെയ്യുന്നത്. ആരോഗ്യ മന്ത്രാലയത്തിന്‍റെ കീഴിൽ 7327 ജോലി ചെയ്യുന്നുണ്ട്യ ഇതിൽ 4611 പേർ ബഹ്റൈനികണാണ്.


വിജയ് സേതുപതിയുടെ ദീര്‍ഘനാളായി റിലീസിന് കാത്തിരിക്കുന്ന കാ പേ രണസിംഗം നേരിട്ട് ഡിജിറ്റല് പ്ലാറ്റ്‌ഫോമില് റിലീസ് ചെയ്യും. സീ5ല് ആണ് ചിത്രം പ്രദര്‍ശനത്തിന് എത്തുന്നത്. യഥാര്‍ത്ഥ സംഭവങ്ങളെ അടിസ്ഥാനമാക്കിയുള്ള കാ പേ രണസിംഗം രാഷ്ട്രീയത്തെയും ഭരണവര്‍ഗത്തെയും കുറിച്ച് സംസാരിക്കും.ചിത്രത്തില് ഐശ്വര്യ രാജേഷ് ആണ് നായികയായി എത്തുന്നത്. കെ‌ജെ‌ആര് സ്റ്റുഡിയോ നിര്‍മ്മിച്ച ഈ ചിത്രം സംവിധാനം ചെയ്തിരിക്കുന്നത് സംവിധായകന് കെ‌എം സര്‍ജുന്റെ മുന് അസിസ്റ്റന്റ് പി വിരുമാണ്ടിയാണ്.\nജൂലൈ മുതല്; കോവിഡ് പ്രതിരോധ വാക്സിന് ഉപയോഗിച്ചുവരികയാണെന്ന വെളിപ്പെടുത്തലുമായി ചൈന. ആരോഗ്യ പ്രവര്;ത്തകര്;രിലും സൈനികരിലുമാണ് പരീക്ഷണാടിസ്ഥാനത്തില്; വാക്സീന്; ഉപയോഗിക്കുന്നതെന്ന് ചൈനീസ് നാഷനല്; ഹെല്;ത്ത് കമ്മിഷന്റെ കീഴിലുള്ള ശാസ്ത്ര സാങ്കേതിക വികസന കേന്ദ്രം ഡയറക്ടര്; ഷെങ് സോങ്വേ പറഞ്ഞു. ജൂലൈ 22നാണ് വാക്സിന് അനുമതി നല്;കിയതെന്നും അദ്ദേഹം വ്യക്തമാക്കി. സിനോഫാര്;മിന്റെ ചൈന നാഷണല്; ബയോടെക് ഗ്രൂപ്പ് കമ്ബനി വികസിപ്പിച്ചെടുത്ത വാക്സീന്; ആണ് ഉപയോഗിക്കുന്നത്. ചൈനീസ് സ്റ്റേറ്റ് മീഡിയ ബ്രോഡ്കാസ്റ്ററിന്റെ പരിപാടിയിലായിരുന്നു നിര്;ണായക […]


കേരള കോണ്‍ഗ്രസ് തീരുമാനം വഞ്ചന -രമേശ് ചെന്നിത്തല\nAug 8, 2016, 01:00 AM IST\nബാര്‍കോഴ ആരോപണങ്ങള്‍ക്ക് ഇന്ന് മറുപടി\nഹരിപ്പാട്: യു.ഡി.എഫ്. വിടാനുള്ള കേരള കോണ്‍ഗ്രസ് തീരുമാനം ജനാധിപത്യവിശ്വാസികളോടുള്ള വഞ്ചനയാണെന്ന് പ്രതിപക്ഷനേതാവ് രമേശ് ചെന്നിത്തല പത്രസമ്മേളനത്തില് പറഞ്ഞു. ബാര്‍കോഴക്കേസില് തന്റെ പേരില് ഉന്നയിക്കുന്ന ആരോപണങ്ങള്‍ക്കെല്ലാം തിങ്കളാഴ്ച തിരുവനന്തപുരത്ത് മറുപടി പറയാമെന്നും ചെന്നിത്തല വ്യക്തമാക്കി.\nനിയമസഭാ തിരഞ്ഞെടുപ്പില് യു.ഡി.എഫിന് അധികാരം ലഭിച്ചിരുന്നെങ്കില് കെ.എം. മാണി മുന്നണി വിടുമായിരുന്നോ? തദ്ദേശസ്വയംഭരണസ്ഥാപനങ്ങളില് ബന്ധം തുടരുമെന്നാണ് കേരള കോണ്‍ഗ്രസ് നിലപാട്. അതിനര്‍ഥം അധികാരമുണ്ടെങ്കില് മുന്നണിയില് തുടരുമെന്നല്ലേ-ചെന്നിത്തല ചോദിച്ചു.\nകേരള കോണ്‍ഗ്രസ് യു.ഡി.എഫില് ഉണ്ടാകണമെന്നുതന്നെയായിരുന്നു കോണ്‍ഗ്രസ് താത്പര്യം. കേരള കോണ്‍ഗ്രസ്സിന് എന്തെങ്കിലും പ്രശ്‌നമുണ്ടെന്ന് ഇതുവരെയും മുന്നണിയില് പറഞ്ഞിട്ടില്ല. ഏതെങ്കിലും ഫോറത്തില് പ്രശ്‌നം ഉന്നയിക്കാതെയും ചര്‍ച്ചചെയ്യാതെയും മുന്നണി വിടാനുള്ള ഘടകകക്ഷിയുടെ തീരുമാനം കേട്ടുകേള്‍വി പോലുമില്ലാത്തതാണ്.\nരണ്ടുമാസംമുമ്പ് യു.ഡി.എഫ്. സംവിധാനത്തില്‍നിന്ന് തിരഞ്ഞെടുപ്പ് നേരിട്ട പാര്‍ട്ടിയാണ് മുന്നണി വിടുന്നത്. ഇത്ര പെട്ടെന്ന് മുന്നണി വിടാനുള്ള കാരണം എന്താണെന്ന് പാര്‍ട്ടിയെയോ മുന്നണിയെയോ അറിയിച്ചിട്ടില്ല.\nകേരള കോണ്‍ഗ്രസ് മുന്നണി വിട്ടതുമായി ബന്ധപ്പെട്ട് കോണ്‍ഗ്രസ് നേതാക്കള് തമ്മില് ഭിന്നതയില്ലെന്ന് ചോദ്യത്തിന് മറുപടിയായി രമേശ് ചെന്നിത്തല പറഞ്ഞു.\nകോണ്‍ഗ്രസ് ഒറ്റക്കെട്ടാണ്. താന് പ്രതിപക്ഷനേതാവായശേഷം കേരളാ കോണ്‍ഗ്രസ് ഉള്‍പ്പെടെയുള്ള ഘടകകക്ഷികളുമായി ആലോചിച്ചാണ് കാര്യങ്ങള് ചെയ്തിരുന്നതെന്നും ചെന്നിത്തല പറഞ്ഞു.\n60,000കടന്നത് റെക്കോഡ് വേഗത്തിൽ: 10,000 പോയന്റ് പിന്നിടാനെടുത്തത് 166 ദിനങ്ങൾമാത്രം


By എന്റർടെയിൻമെന്റ് ഡെസ്ക് • 06/11/2019 at 10:15AM\nനവംബര് പതിനൊന്നിനാണ് മൂത്തോന് തിയറ്ററുകളില് എത്തുന്നത്.\nഗീതുമോഹന് ദാസിന്റെ സംവിധാനത്തില് നിവിന് പോളി നായകനാകുന്ന മൂത്തോന് വെളളിയാഴ്ച തിയറ്ററുകളില് എത്തുകയാണ്. ഇതിന് മുന്നോടിയായി ആര്‍ട്ട് എക്‌സിബിഷനൊരുക്കുകയാണ് മൂത്തോന്റെ ടീം. ചിത്രത്തിന്റെ വിശാലത പ്രകടമാകുന്ന ചിത്ര പ്രദര്‍ശനവും ക്രീയേറ്റീവ് എക്‌സിബിഷനുമാണ് നടത്തുക, ഇന്ത്യന് സിനിമയുടെ ചരിത്രത്തില് ആദ്യമായിട്ടാണ് ഇത്തരത്തില് വ്യത്യസ്തമായൊരു എക്‌സിബിഷനെന്നാണ് അണിയറ പ്രവര്‍ത്തകരുടെ അവകാശവാദം.\nമൂത്തോന് റിലീസ് ചെയ്യുന്ന 2019 നവംബര് എട്ടിന് രാവിലെ 11മണിക്ക് എറണാകുളം പനമ്പിള്ളി നഗറിലെ കഫെ പപ്പായയിലാണ് എക്‌സിബിഷന്റെ ഉദ്ഘാടനം. മലയാളം,ബോളിവുഡ് സിനിമാ രംഗത്തെ പ്രമുഖര് ആര്‍ട്ട് എക്‌സിബിഷന്റെ ഭാഗമാകുന്ന എക്‌സിബിഷന് നയിക്കുന്നത് ആര്‍ട്ടിസ്റ്റ് റിയാസ് കോമുവാണ്.\nഫോര്‍ട്ട് കൊച്ചിയിലും ലക്ഷദ്വീപിലും മുംബൈയിലുമാണ് 'മൂത്തോന്' ചിത്രീകരണം പൂര്‍ത്തിയായത്. ടൊറന്റോ ഫിലിം ഫെസ്റ്റിവെല്ലില് മികച്ച അഭിപ്രായം നേടിയാണ് ചിത്രം റിലീസിനൊരുങ്ങുന്നത്. ഗീതു മോഹന്‍ദാസാണ് ചിത്രത്തിന്റെ രചനയും നിര്‍വഹിച്ചിരിക്കുന്നത്. ഹിന്ദി സംഭാഷണങ്ങള് എഴുതുന്നത് പ്രശസ്ത ബോളിവുഡ് സംവിധായകന് അനുരാഗ് കശ്യപാണ്. ലക്ഷദ്വീപുകാരനായ പതിനാലുകാരന് അവന്റെ സഹോദരനെ അന്വേഷിച്ച് നടത്തുന്ന യാത്രയാണ് കഥ.\nഗീതു മോഹന്‍ദാസിന്റെ 'മൂത്തോന്' നിവിന് പോളിക്ക് തിരിച്ചുവരവാകുമോ?\nVideo| മൂത്തോൻ, കഥ കേട്ടപ്പൊഴേ പ്രേക്ഷകർ സ്വീകരിക്കുമെന്ന് ഉറപ്പിച്ചിരുന്നു, നിവിൻ പോളി\n' മൂത്തോന്, ആത്മഹത്യ ചെയ്ത ഗേ സുഹൃത്ത് മൈക്കിളിന് വേണ്ടിയാണ്'; ക്വീര് പ്രൈഡില് ഗീതു പറഞ്ഞത്


ബത്തേരി ടൗണില് കാട്ടുപന്നി ശല്യം രൂക്ഷം | Wayanad Vision\nവനാതിര്‍ത്തിയോട് ചേര്‍ന്ന് കിടക്കുന്ന സുല്‍ത്താന് ബത്തേരി ടൗണിലാണ് നാളുകളായി കാട്ടുപന്നി ശല്യം അതിരൂക്ഷമായിരിക്കുന്നത്.ടൗണില് കാടുമൂടി കിടക്കുന്ന സ്ഥലങ്ങളില് തമ്പടിക്കുന്ന കാട്ടുപന്നികള് രാപ്പകല് വ്യത്യാസമില്ലാതെയാണ് ജനങ്ങള്‍ക്ക് ഭീഷണിയായി സൈ്വര്യവിഹാരം നടത്തുന്നത്.രാത്രിയില് സ്ഥാപനങ്ങള് അടച്ചാല് വരാന്തകളും റോഡുകളും പന്നികളുടെ കേന്ദ്രമാകുകയാണ്. അതിരാവിലെ കടകള് തുറക്കാനെത്തുന്നവരും നഗരസഭ ശുചീകരണ തൊഴിലാളികളും മറ്റും കാട്ടുപന്നി ഭീതിയിലാണ്. പന്നി ശല്യത്തിന് പരിഹാരം കാണണമെന്നാണ് വ്യാപാരികളുടെ ആവശ്യം.\nകാടിറങ്ങിയെത്തുന്ന കാട്ടുപന്നികള് ദേശീയ പാതയിലും, പാത മുറിച്ചു കടന്ന് സമീപ പ്രദേശങ്ങളിലും സൈ്വര്യവിഹാരം നടത്തുകയാണ്. ഇത് വ്യാപാരികള്‍ക്കും ടൗണിലെത്തുന്നവര്‍ക്കും ഭീഷണി സൃഷ്ടിക്കുകയാണ്. രാത്രിയില് സ്ഥാപനങ്ങള് അടച്ചാല് പന്നികളുടെ കേന്ദ്രമാകുകയാണ് വരാന്തകളും റോഡുകളും. അതിരാവിലെ കടകള് തുറക്കാനെത്തുന്നവരും നഗരസഭ ശുചീകരണ തൊഴിലാളികളും മറ്റും കാട്ടുപന്നി ഭീതിയിലാണ്. ടൗണില് സ്ട്രീറ്റ് ലൈറ്റുകള് കത്താത്തതും ഏറെ ദുരിതമാണ് വരുത്തി വെക്കുന്നത്. പലരും കാട്ടുപന്നിയുടെ ആക്രമണത്തില് നിന്നും തലനാരിഴയ്ക്കാണ് രക്ഷപ്പെടുന്നത്. പകല് സമയങ്ങളില് കുട്ടികളെ കാട്ടുപന്നികളെ ഭയന്ന് വീടിനു പുറത്ത് കളിക്കാന് വിടാന് പോലും രക്ഷിതാക്കള് ഭയക്കുകയാണ്. ഇതിനു പുറമെ കാട്ടുപന്നികള് സ്ഥിരമായി എത്താന് തുടങ്ങിയതോടെ അട്ട ശല്യവും രൂക്ഷമായിട്ടുണ്ട്. താലൂക്ക് ആശുപത്രി സ്ഥിതി ചെയ്യുന്ന ഫയര്‍ലാന്റ്, കോട്ടക്കുന്ന്, കട്ടയാട്, മാനിക്കുനി, സത്രംകുന്ന്, കൈപ്പഞ്ചേരി എന്നിവിടങ്ങളിലെല്ലാം കാട്ടുപന്നി ശല്യം രൂക്ഷമാണ്. ജനങ്ങളുടെ ജീവനു തന്നെ ഭീഷണിയാകുന്ന കാട്ടുപന്നി ശല്യത്തിന് പരിഹാരം കാണണമെന്നാണ് ആവശ്യം ഉയരുന്നത്.\nസന്ധ്യമയങ്ങുംനേരം :പഴയകാലഗാനങ്ങള് കോര്‍ത്തിണക്കി സംഗീത നിശ\nസംസ്ഥാനത്ത് ഇന്ന് 5457 പേർക്ക് കൂടി കൊവിഡ് 19 സ്ഥിരീകരിച്ചു


കളിക്കളത്തിലെ കരുതൽ; സുഹൃത്തിനെ സ്‌കോർ നേടാൻ സഹായിക്കുന്ന ബാലൻ, സ്നേഹം നിറച്ചൊരു വീഡിയോ -\nHome News കളിക്കളത്തിലെ കരുതൽ; സുഹൃത്തിനെ സ്‌കോർ നേടാൻ സഹായിക്കുന്ന ബാലൻ, സ്നേഹം നിറച്ചൊരു വീഡിയോ\nകളിക്കളത്തിലെ കരുതൽ; സുഹൃത്തിനെ സ്‌കോർ നേടാൻ സഹായിക്കുന്ന ബാലൻ, സ്നേഹം നിറച്ചൊരു വീഡിയോ\nപൊതുവെ കളിക്കളത്തിൽ വാശിയും ആവേശവുമൊക്കെയാണ് കാണാറുള്ളത്. എന്നാൽ കളിക്കിടെ തന്റെ സുഹൃത്തിനോട് കാണിച്ച ഒരു കുട്ടിയുടെ കരുതലിന്റെ ദൃശ്യങ്ങളാണ് സമൂഹ മാധ്യമങ്ങളിൽ ഏറെ ശ്രദ്ധയാകർഷിക്കുന്നത്. വീഡിയോ അല്പം പഴയതാണെന്ന് തോന്നുന്നുണ്ടെങ്കിലും ഇതിനോടകം സമൂഹ മാധ്യമങ്ങളിൽ വൈറലായിക്കഴിഞ്ഞു മുൻ അമേരിക്കൻ ബാസ്കറ്റ്ബോൾ താരമായ റെക്സ് ചാപ്മാൻ പങ്കുവെച്ച ഈ വീഡിയോ.\nബാസ്കറ്റ് ബോൾ മത്സരത്തിനിടെയിലെ 50- ആം നമ്പർ കളിക്കാരനാണ് വീഡിയോയിലെ താരം. സ്കൂൾ തലത്തിൽ വളരെ വാശിയേറിയ മത്സരം നടക്കുന്നതിനിടെയാണ് തന്റെ ടീമിലെ ഏറ്റവും ചെറിയ കളിക്കാരന് തനിക്ക് ലഭിച്ച അവസരം നൽകി ഈ കൊച്ചുമിടുക്കൻ ശ്രദ്ധ നേടുന്നത്. എന്നാൽ സ്കോർ നേടാനുള്ള ഇരുവരുടെയും ആദ്യ ശ്രമം പരാജയമായിരുന്നു. പക്ഷെ തന്റെ കൂട്ടുകാരനും ഒരു സ്കോർ നേടണം എന്നാഗ്രഹിച്ചിരുന്ന ഈ ബാലൻ തനിക്ക് ലഭിച്ച രണ്ടാമത്തെ അവസരവും സുഹൃത്തിന് നൽകുകയായിരുന്നു. ഈ ശ്രമത്തിൽ വിജയം നേടാനും ഇവർക്ക് കഴിഞ്ഞു.\nRead also:ഇത് മോഹൻലാലിനൊപ്പമുള്ള അപൂർവ ചിത്രം; ‘ചക്രം’ സെറ്റിലെ ചിത്രം പങ്കുവെച്ച് വിദ്യാ ബാലൻ\nആദ്യമായി സ്കോർ നേടാനായതിന്റെ സന്തോഷത്തിൽ തുള്ളിച്ചാടുന്ന കുട്ടിയും അവന്റെ സന്തോഷത്തിൽ ആനന്ദിക്കുന്ന കൂട്ടുകാരനുമൊക്കെ വീഡിയോയിലെ ഏറ്റവും സന്തോഷം നൽകുന്ന കാഴ്ചകളാണ്. സമൂഹ മാധ്യമങ്ങളിൽ പങ്കുവയ്ക്കപ്പെട്ട ഈ നന്മ വീഡിയോയ്ക്കും തന്റെ അവസരം പ്രിയ സുഹൃത്തിന് നൽകിയ ബാലനുമൊക്കെ മികച്ച പ്രതികരണങ്ങളാണ് ലഭിച്ചുകൊണ്ടിരിക്കുന്നത്.\nStory Highlights:boy helps his friend scoreabasket


Jun 4, 2020, 07:54 pm IST\nഇരുചക്ര വാഹനങ്ങള് വാങ്ങാന് ഇനി ഷോറൂമില് പോകേണ്ട കാര്യമില്ല. ഭക്ഷ്യവസ്തുക്കളും മറ്റ് സാധനങ്ങളും ഓണ്‍ലെനായി ഓര്‍ഡര് ചെയ്ത് വീട്ടിലെത്തിക്കുന്നത് പോലെ ഇരുചക്രവാഹനങ്ങളും വീട്ടിലെത്തിച്ച് നല്‍കുന്ന പദ്ധതിയ്ക്ക് തുടക്കം കുറിച്ച് ഹീറോ മോട്ടോ കോര്‍പ്പ്. പദ്ധതിയുടെ ആദ്യഘട്ടത്തില് മുംബൈ, നോയിഡ, ബംഗളുരു എന്നീ നഗരങ്ങളിലാണ് സേവനം ലഭ്യമാകുക. ഏതാനം മാസങ്ങള്‍ക്കകം പദ്ധതി രാജ്യത്തെ 25 നഗരങ്ങളിലേക്ക് കൂടി വ്യാപിപ്പിക്കും.\n349 രൂപ അധികം നല്‍കിയാല് പുത്തന് ഇരുചക്ര വാഹനം വീട്ടിലെത്തിക്കുമെന്നാണ് കമ്പനിയുടെ വാഗ്ദാനം. ഹീറോയുടെ ഇ വാണിജ്യ പോര്‍ട്ടല് വഴിയാണ് പദ്ധതി നടപ്പിലാക്കുന്നത്.\nഉപഭോക്താവിന് ഇഷ്ടമുള്ള ഇരുചക്ര വാഹനം തെരഞ്ഞെടുക്കാനുള്ള അവസരമാണ് പോര്‍ട്ടല് നല്‍കുന്നത്. ഇഷ്ടപ്പെട്ട മോഡലും കളറും തെരഞ്ഞെടുക്കാം. പിന്നീട് വാഹനം ഡെലിവറി ചെയ്യാനായി സംസ്ഥാനം, നഗരം, ഡീലര്‍ഷിപ്പ് തുടങ്ങിയവ തെരഞ്ഞെടുക്കണം.\nഅഡ്വാന്‍സ് മാത്രം നല്‍കിയോ മുഴുവന് തുക അടച്ചോ വാഹനം ബുക്ക് ചെയ്യാം. ഉപഭോക്താവിന്റെ വീട്ടിലെത്തി വാഹന രജിസട്രേഷനുള്ള രേഖകള് വാങ്ങാനുള്ള സംവിധാനവും കമ്പനി ഏര്‍പ്പെടുത്തിയിട്ടുണ്ട്. രജിസ്‌ട്രേഷന് പൂര്‍ത്തിയായി കഴിഞ്ഞ ശേഷം വാഹനം ഉപഭോക്താവിന്റെ വീട്ടില് എത്തിച്ചു നല്‍കും.\nഇ കൊമേഴ്‌സ് വിഭാഗത്തില് പ്രവര്‍ത്തനം ആരംഭിച്ച ആദ്യ വാഹനനിര്‍മ്മാതാക്കളാണ് ഹീറോ മോട്ടോര് കോര്‍പ്പ്. വീടിന് പകരം ഉപഭോക്താവ് ആവശ്യപ്പെടുന്ന വിലാസത്തില് വാഹനം എത്തിച്ചു നല്‍കും.


PERAMBRA, Page 23\nMonday,6July 2020 04:05:16 AM\nസയ്യിദ് സി.എസ്.കെ തങ്ങള് അന്തരിച്ചു\nപേരാമ്പ്ര : സുന്നി മഹല്ല് ഫെഡറേഷന് മുന് കോഴിക്കോട് ജില്ലാ പ്രസിഡന്റും കുറ്റ്യാടി യതീംഖാന പ്രസിഡന്റും പേരാമ്പ്ര ജബലുന്നൂര് പ്രസിഡന്റുമായ പാലേരി സയ്യിദ് സി.എസ്.കെ. തങ്ങള് (85) നിര്യാതനായി. ഖബറടക്കം വൈകിട്ട്3ന് പാലേരി പുത്തന് പള്ളി ഖബര്‍സ്ഥാനില്.\nഎന്റോവ്‌മെന്റ് വിതരണം ചെയ്തു\nputhan purayi ragesh പേരാമ്പ്ര : പാപപ്പെട്ട വിദ്യാര്‍ത്ഥികള്‍ക്ക് പഠനോപകരണങ്ങള്‍ക്കായ് ഏര്‍പ്പെടുത്തിയ പുത്തന്‍പുരയില് രാഗേഷ് മെമ്മോറിയല് എന്റോവ്‌മെന്റ്കള് വിതരണം ചെയ്തു. കുന്നശേരി ഗവ. എല്‍പി സ്‌കൂളില് നടന്ന ചടങ്ങില് ചങ്ങരോത്ത് ഗ്രാമ പഞ്ചായത്തംഗം പി.പി. നാണു എന്റോവ്‌മെന്റ്കള് വിതരണം ഉദ്ഘാടനം ചെയ്തു. പ്രധാനാധ്യാപിക സി. അനിത അധ്യക്ഷത വഹിച്ചു. പിടിഎ പ്രസിഡന്റ് എ.കെ. സുഭാഷ്, കെ.സി. അനൂപ് കുമാര് തുടങ്ങിയവര് സംബന്ധിച്ചു.\nനിപ ആരോഗ്യ പ്രവര്‍ത്തകരെ ആദരിച്ചു\nപേരാമ്പ്ര : പാലേരി വടക്കുമ്പാട് ഹയര് സെക്കഡറി സ്‌കൂള് പിടിഎ കമ്മിറ്റിയുടെ ആഭിമുഖ്യത്തില് ആദരിച്ചു. പേരാമ്പ്ര ബ്‌ളോക്ക് പഞ്ചായത്ത് പ്രസിഡന്റ് എ.സി. സതി ഉദ്ഘാടനം ചെയ്തു. ചങ്ങരോത്ത് ഗ്രാമപഞ്ചായത്ത് പ്രസിഡന്റ് ഷൈലജ ചെറുവോട്ട് അധ്യക്ഷത വഹിച്ചു. പ്രിന്‍സിപ്പാള് ആര്.ബി. കവിത ഉപഹാര സമര്‍പ്പണം നടത്തി. ഡോ. ഷാമിന് ആരോഗ്യ ബോധവത്കരണ ക്ലാസ് എടുത്തു. ഗ്രാമപഞ്ചായത്ത് ആരോഗ്യ വിദ്യാഭ്യാസ സ്റ്റാന്റിംഗ് കമ്മിറ്റി ചെയര് പേഴ്‌സണ് വി.കെ. സുമതി, അംഗം കെ.കെ. ലീല, പിടിഎ പ്രസിഡന്റ് കെ.എം. ഇസ്മയില്, മാനേജര് കെ.വി. കുഞ്ഞ...\nലോകകപ്പ് പ്രവചന-ഷൂട്ട് ഔട്ട് മത്സരങ്ങള് നടത്തി\nപേരാമ്പ : ലോകകപ്പ് ആരവങ്ങളുടെ ആവേശം നേഞ്ചെറ്റി വടക്കുമ്പാട് ഹയര് സെക്കന്ററി സ്‌കുളില് വിദ്യാര്‍ത്ഥികള്‍ക്കായ് ലോകകപ്പ് പ്രവചനമത്സരം, ഷൂട്ട് ഔട്ട് മത്സരങ്ങള് പേരാമ്പ പോലീസ് സബ്ബ് ഇന്‍സ്‌പെക്ടര് ദിലീഷ് സാറ്റോ ഉദ്ഘാടനം ചെയ്തു. ചടങ്ങില് പ്രധാനാധ്യാപകന് കെ.എം. അബ്ദുള്ള അധ്യക്ഷത വഹിച്ചു. പി.ടി.എ . പ്രസിഡണ്ട് കെ.എം. ഇസ്മയില്, പി.എം. കുമാരന്, വി. അനില്, കെ.പി. മുരളികൃഷ്ണദാസ്, വി.ടി. ഉദയഭാനു, ടി. വിനീഷ് എന്നിവര് സംസാരിച്ചു.


‘ലേഖ അത് ചെയ്താല് എനിക്ക് ദേഷ്യം കൂടും…. ഈ സ്വഭാവത്തിനോടും വെറുപ്പ്.’ – എം ജി ശ്രീകുമാര് – GoldKerala.com\n‘ലേഖ അത് ചെയ്താല് എനിക്ക് ദേഷ്യം കൂടും…. ഈ സ്വഭാവത്തിനോടും വെറുപ്പ്.’ – എം ജി ശ്രീകുമാര്\nഎം ജി ശ്രീകുമാര് പ്രേക്ഷകര്‍ക്ക് ഏറ്റവും പ്രിയപ്പെട്ട ഗായകരില് ഒരാളാണ്. അദ്ദേഹം ഒരു സംഗീത കുടുംബത്തിലാണ് ജനിച്ചത്. അദ്ദേഹത്തിന്റെ കുടുംബത്തിലെ എല്ലാവരും സംഗീത മേഖലയില് കഴിവ് തെളിയിച്ചവരാണ്. എം ജിയ്ക്ക് പ്രചോദനമായതും അതു തന്നെയായിരുന്നു. പാട്ടിലും, സംഗീത സംവിധാനത്തിലും, അഭിനയത്തിലും, അവതരണത്തിലും, വിധി നിര്‍ണ്ണയത്തിലും ഒക്കെയായി സജീവമാണ് എം ജി. എം ജി ടോപ്പ് സിംഗറിലെ വിധികര്‍ത്താക്കളില് ഒരാളാണ്. അദ്ദേഹം കുരുന്ന് ഗായകര്‍ക്ക് നല്‍കുന്ന പിന്തുണ എടുത്തു പറയേണ്ടതാണ്. പലരും എം ജിയോട് സമപ്രായക്കാരോടെന്ന പോലെയാണ് സംസാരിക്കാറുള്ളത്.\nഎം ജി ശ്രീകുമാറും ലേഖയും അടുത്തിടെയാണ് 34ാം വിവാഹ വാര്‍ഷികം ആഘോഷിച്ചത്. അദ്ദേഹം ഫേസ്ബുക്കില് ഭാര്യയ്ക്ക് ഒപ്പമുള്ള ചിത്രവുമായി എത്തിയിരുന്നു. ഇരുവരും പ്രണയിച്ച് വിവാഹിതരായവരാണ്. ചിത്രം കണ്ട് പലരും ഇവരോട് ചോദിച്ചത് നിങ്ങളുടേത് ശൈശവ വിവാഹമായിരുന്നോ എന്നായിരുന്നു. എം ജി മുന്‍പ് ഒരു അഭിമുഖത്തിന് ഇടയിലാണ് ഭാര്യയുടെ സ്വഭാവങ്ങളില് തനിക്ക് ഇഷ്ടമല്ലാത്ത കാര്യങ്ങളെ കുറിച്ച് പറഞ്ഞത്.\nഎം ജി ശ്രീകുമാര് നിരവധി രാജ്യങ്ങളില് യാത്ര ചെയ്തിട്ടുണ്ട്. മിക്കപ്പോഴും ലേഖയും അദ്ദേഹത്തിന് ഒപ്പം ഉണ്ടാകാറുണ്ട്. ‘അദ്ദേഹത്തിന് ഒപ്പം ഇരിക്കാനാണ് എനിക്ക് ഇഷ്ടം. അതുകൊണ്ടാണ് യാത്രകളില് എല്ലാം ഒപ്പം പോകുന്നത്.’ ലേഖ പറഞ്ഞു. എം ജി യാത്രാവിശേഷങ്ങളെക്കുറിച്ച് വാചാലനായും പോസ്റ്റുകളുമായി എത്താറുണ്ട്. സാമൂഹിക മാധ്യമങ്ങളില് സജീവമായ അദ്ദേഹത്തിന്റെ പോസ്റ്റുകള് പെട്ടെന്ന് വൈറലായി മാറാറുണ്ട്. ‘ഭര്‍ത്താവിന് ഞാന് ഒരിക്കലും സ്ട്രെയിന് കൊടുക്കാറില്ല.’ ലേഖ പറഞ്ഞു. ‘കംമ്പോസ് ചെയ്യുമ്പോള് വന്നാല് ഞാന് ചീത്തവിളിക്കും.’ ശ്രീകുമാറും പറഞ്ഞു.\n‘പാട്ടു കേട്ടാണ് അദ്ദേഹത്തോട് പ്രണയം തോന്നിയത്. പിന്നീടാണ് അദ്ദേഹത്തിന്റെ വ്യക്തിത്വത്തെക്കുറിച്ച് അറിഞ്ഞത്. ചിത്രത്തിന്റെ സമയത്ത് തുടങ്ങിയ പ്രണയമാണ്. ആ ഇഷ്ടം പിന്നീട് വിവാഹത്തിലേക്ക് എത്തുകയായിരുന്നു. മോഹന്‍ലാലിന്‍റെ ശബ്ദം തന്നെയാണ് ശ്രീകുമാറിന് എന്നാണ് ആരാധകര് പറയാറുള്ളത്. ശരിക്കും മോഹന്‍ലാല് ആണോ പാടുന്നത് എന്ന സംശയം തോന്നാറുണ്ട് എന്ന് പലരും പറഞ്ഞിരുന്നു.’ ലേഖ പറഞ്ഞു.\nഡാന്‍സ് കണ്ടാല് ദേഷ്യം വരും\n‘ലേഖയുടെ നഖം കടിക്കുന്ന സ്വഭാവം ഇഷ്ടമല്ല.’ ശ്രീകുമാര് പറഞ്ഞു. ‘ദേഷ്യം വന്നാല് ഇവള് ഡാന്‍സ് ചെയ്യും. അത് കാണുമ്പോള് എന്റെ ദേഷ്യം ഇരട്ടിക്കും.ആ ഡാന്‍സ് കണ്ടാല് ചിരിയല്ല വരിക. വികൃതമായ രീതിയിലാണ് ഇവള് ഡാന്‍സ് ചെയ്യുക. ഡാന്‍സ് പഠിക്കണമെന്ന് ആയിരുന്നു ഇവളുടെ ആഗ്രഹം. എന്തുകൊണ്ടോ അത് നടന്നില്ല. ഭരതനാട്യത്തിന്റെ ആദ്യത്തെ സ്റ്റെപ്പൊക്കെ വികൃതമായ രീതിയില് കാണിക്കും. അത് കാണിക്കുമ്പോള് ദേഷ്യം കൂടുകയാണ് ചെയ്യാറുള്ളത്. ഞാന് ഓടേണ്ടി വരും. അങ്ങനെയുള്ള ഡാന്‍സാണ്.’ എം ജി പറഞ്ഞു.\nഎന്റെ കാര്യത്തില് ഇടപെടാറില്ല\n‘എന്റെ കാര്യത്തില് ഇവള് ഇടപെടാറില്ല. എല്ലാവരും പറയുന്നത് എന്നെ ഇവള് നിയന്ത്രിച്ച് വെച്ചിരിക്കുകയാണ് എന്നാണ്.’ എം ജി പറഞ്ഞു. ഇത് കേട്ട ലേഖ ‘നന്നായില്ലേ?’ എന്ന് ചോദിച്ചു. എം ജി തുടര്‍ന്നു, ‘എന്റെ കാര്യങ്ങളില് അങ്ങനെ ഇടപെടാറില്ല. അതുകൊണ്ട് എനിക്ക് പ്രശ്നം ഒന്നുമില്ല.’\nഇഷ്ടഗായകന് ആരാണെന്ന് ചോദിച്ചപ്പോള് എം ജി ശ്രീകുമാര് എന്നാണ് ലേഖ നിസ്സംശയം പറഞ്ഞത്. ‘സോപ്പിടുന്നതിന് വേണ്ടിയല്ല അങ്ങനെ പറയുന്നത്. ദാസേട്ടന്റെ പാട്ട് ഇഷ്ടമാണ്. ഭര്‍ത്താവിന്റെ പേരല്ലെ ഇതിന് പറയാനാകൂ.’ ലേഖ വിശദീകരിച്ചു. ഇഷ്ടമില്ലാത്ത പാട്ടുകളെപ്പറ്റി ചോദിച്ചപ്പോള് ‘അത് പറയാറുണ്ട്. അത് എനിക്ക് ഇഷ്ടമാണ്. ഇഷ്ടം അല്ലെങ്കില് അത് പറയും.’ എന്നാണ് ലേഖ പറഞ്ഞത്.\n38 വയസ്സായിട്ടും എന്താണ് വിവാഹം കഴിക്കാത്തത്? പ്രണയം തകര്‍ന്നതിന് എന്താണ് കാരണം? വെളിപ്പെടുത്തലുകളുമായി സുബി സുരേഷ്\n‘അവരുടെ ആദ്യരാത്രി ഞാന് കുളമാക്കി. അവര്‍ക്ക് എട്ടിന്റെ പണിയും കൊടുത്തു.’ – ഷംന കാസിം


Wednesday October 27th, 2021 - 1:57:am\nകോവിഡ് 19: മലപ്പുറം ജില്ലയില് 292 പേര് കൂടി നിരീക്ഷണത്തില്\nPublished: Sunday 12 April 2020 11:55:05 AM\nമലപ്പുറം : കോവിഡ് 19 വ്യാപനം തടയുന്നതിന്റെ ഭാഗമായി മലപ്പുറം ജില്ലയില് ഇന്നലെ (ഏപ്രില് 11) മുതല് 292 പേര്‍ക്കുകൂടി പ്രത്യേക നിരീക്ഷണം ഏര്‍പ്പെടുത്തി. ഇതോടെ ജില്ലയില് നിരീക്ഷണത്തിലുള്ളവരുടെ എണ്ണം 13,988 ആയതായി ജില്ലാ കലക്ടര് ജാഫര് മലിക് അറിയിച്ചു.\nഇന്നലെ (ഏപ്രില് 11) 199 പേരാണ് വിവിധ ആശുപത്രികളില് നിരീക്ഷണത്തില് കഴിയുന്നത്. കോവിഡ് പ്രത്യേക ചികിത്സാ കേന്ദ്രമായ മഞ്ചേരി ഗവ. മെഡിക്കല് കോളജ് ആശുപത്രിയില് 197 പേരാണ് ഐസൊലേഷനിലുള്ളത്. തിരൂര് ജില്ലാ ആശുപത്രിയില് രണ്ട് പേരും ഐസൊലേഷന് വാര്‍ഡുകളിലുണ്ട്.\n595 പേരെ ആരോഗ്യ വകുപ്പിന്റെ നിര്‍ദേശപ്രകാരം വീടുകളിലെ പ്രത്യേക നിരീക്ഷണത്തില് നിന്ന് ഇന്നലെ (ഏപ്രില് 11) ഒഴിവാക്കി. 13,729 പേരാണ് ഇപ്പോള് വീടുകളില് നിരീക്ഷണത്തില് കഴിയുന്നത്. 60 പേര് കോവിഡ് കെയര് സെന്ററുകളിലും സ്വയം നിരീക്ഷണത്തില് കഴിയുന്നു.\nകോവിഡ് 19 ബാധിച്ച് മലപ്പുറം ജില്ലയില് ഇപ്പേള് ചികിത്സയില് കഴിയുന്നവരുടെ ആരോഗ്യ നില തൃപ്തികരമാണെന്ന് ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു. 19 പേര്‍ക്കാണ് ഇതുവരെ ജില്ലയില് കോവിഡ് സ്ഥിരീകരിച്ചത്. ഇതില് രണ്ട് പേര് വിദഗ്ധ ചികിത്സക്കു ശേഷം രോഗമുക്തരായി ആശുപത്രി വിട്ടു. 17 പേരാണ് നിലവില് കോവിഡ് പ്രത്യേക ചികിത്സാ കേന്ദ്രമായ മഞ്ചേരി ഗവ. മെഡിക്കല് കോളജ് ആശുപത്രിയില് ഐസൊലേഷനിലുള്ളത്.\nജില്ലയില് ഇതുവരെ 1,127 പേര്‍ക്ക് വൈറസ് ബാധയില്ലെന്ന് വിദഗ്ധ പരിശോധനകള്‍ക്കു ശേഷം ആരോഗ്യ വകുപ്പ് സ്ഥിരീകരിച്ചു. 173 പേരുടെ പരിശോധനാ ഫലങ്ങളാണ് ഇനി ലഭിക്കാനുള്ളത്.\nആരോഗ്യ ജാഗ്രത കര്‍ശനമാക്കി ദ്രുത കര്‍മ്മ സംഘങ്ങള്\nകോവിഡ് 19 മുന്‍കരുതല് പ്രവര്‍ത്തനങ്ങള് ജില്ലയില് കര്‍ശനമായി തുടരുകയാണെന്ന് ജില്ലാ കലക്ടര് പറഞ്ഞു. വാര്‍ഡ് തലങ്ങളില് ദ്രുത കര്‍മ്മ സംഘങ്ങളുടെ നേതൃത്വത്തില് നിരീക്ഷണം ശക്തമാക്കിയിട്ടുണ്ട്. ഇന്നലെ (ഏപ്രില് 11) പ്രത്യേക നിരീക്ഷണത്തില് കഴിയുന്നവരുള്ള 6,262 വീടുകള് ദ്രുത കര്‍മ്മ സംഘങ്ങള് സന്ദര്‍ശിച്ച് ആരോഗ്യ വകുപ്പിന്റെ നിര്‍ദേശങ്ങള് കൈമാറി. ഇതിനൊപ്പം നിരീക്ഷണത്തിലുള്ളവര് പൊതു സമ്പര്‍ക്കം പുലര്‍ത്തുന്നുണ്ടോയെന്നും സംഘം നിരീക്ഷിച്ചു വരികയാണ്. 2,194 സ്‌ക്വാഡുകളാണ് ജില്ലയില് പ്രവര്‍ത്തിക്കുന്നത്.\nകോവിഡ് വ്യാപനം തടയാനുള്ള പ്രവര്‍ത്തനങ്ങള് ജില്ലാതല കണ്‍ട്രോള് സെല്ലിന്റെ ആഭിമുഖ്യത്തില് തുടരുകയാണ്. ഇന്നലെ (ഏപ്രില് 11) 96 പേര് കണ്‍ട്രോള് സെല്ലുമായി ഫോണില് ബന്ധപ്പെട്ടു. വീടുകളില് നിരീക്ഷണത്തിലുള്ളവര്‍ക്ക് മാനസിക പിന്തുണ ഉറപ്പാക്കുന്നതിന്റെ ഭാഗമായി ഇന്നലെ (ഏപ്രില് 11) 816 പേരുമായി വിദഗ്ധ സംഘം ഫോണ് വഴി ബന്ധപ്പെട്ടു. 13 പേര്‍ക്ക് കൗണ്‍സലിംഗ് നല്‍കി.\nനിരീക്ഷണത്തിലുള്ളവരുടെ വീടുകളിലുള്ള മുതിര്‍ന്ന പൗരന്മാര്‍ക്കും ആരോഗ്യ സുരക്ഷ ഉറപ്പാക്കിയിട്ടുണ്ട്. ഇത്തരത്തിലുള്ള 540 മുതിര്‍ന്ന പൗരന്മാരെ ഇന്നലെ (ഏപ്രില് 11) പാലിയേറ്റീവ് നഴ്സുമാര് വഴി കണ്ടെത്തി ആരോഗ്യ ജാഗ്രതാ നിര്‍ദേശങ്ങള് കൈമാറി. പ്രത്യേക നിരീക്ഷണത്തില് കഴിയുന്നവരുമായി സമ്പര്‍ക്കത്തിലേര്‍പ്പെട്ടവരെ കണ്ടെത്താനുള്ള പ്രവര്‍ത്തനങ്ങളും പുരോഗമിക്കുകയാണ്. ഇതിനായി 96 പേരുമായി കണ്‍ട്രോള് സെല്ലില് നിന്ന് കോണ്‍ടാക്ട് ട്രെയ്സിംഗ് വിഭാഗം ഇന്നലെ (ഏപ്രില് 11) ഫോണില് ബന്ധപ്പെട്ട് വിവരങ്ങള് ശേഖരിച്ചിട്ടുണ്ട്.\nകോവിഡ് 19 ജില്ലാ തല മുഖ്യ സമിതി അവലോകന യോഗത്തില് ജില്ലാ പൊലീസ് മേധാവി യു. അബ്ദുള് കരീം, പെരിന്തല്‍മണ്ണ സബ്കലക്ടര് കെ.എസ്. അഞ്ജു, അസിസ്റ്റന്റ് കലക്ടര് രാജീവ് കുമാര് ചൗധരി, എ.ഡി.എം. എന്.എം. മെഹറലി, ദുരന്ത നിവാരണ വിഭാഗം ഡെപ്യൂട്ടി കലക്ടര് പി.എന്. പുരുഷോത്തമന്, എന്.എച്ച് വിഭാഗം ഡെപ്യൂട്ടി കലക്ടര് ഡോ. ജെ.ഒ. അരുണ്, കോവിഡ് 19 ജില്ലാ സര്‍വൈലന്‍സ് ഓഫീസര് ഡോ. കെ.വി. നന്ദകുമാര്, എന്.എച്ച്.എം ജില്ലാ പ്രോഗ്രാം മാനേജര് ഡോ. എ. ഷിബുലാല്, ലെയ്‌സണ് ഓഫീസര് ഡോ. എം.പി. ഷാഹുല് ഹമീദ്, ജില്ലാ ഇന്‍ഫര്‍മേഷന് ഓഫീസര് ജി. ബിന്‍സിലാല്, വിവിധ വകുപ്പ് മേധാവികള് തുടങ്ങിയവരും സംബന്ധിച്ചു.\nനിരോധനാജ്ഞ: മലപ്പുറം ജില്ലയില് 70 കേസുകള് കൂടി രജിസ്റ്റര് ചെയ്തു\nകോവിഡ് 19 പ്രതിരോധത്തിന്റെ ഭാഗമായി പ്രഖ്യാപിച്ച നിരോധനാജ്ഞ ലംഘിച്ചതിന് ജില്ലയില് പൊലീസ് 70 കേസുകള് കൂടി ഇന്നലെ (ഏപ്രില് 11) രജിസ്റ്റര് ചെയ്തു. വിവിധ സ്റ്റേഷനുകളിലായി 67 പേരെ ഇന്നലെ അറസ്റ്റു ചെയ്തതായി ജില്ലാ പൊലീസ് മേധാവി യു. അബ്ദുള് കരീം അറിയിച്ചു. നിര്‍ദേശങ്ങള് ലംഘിച്ച് നിരത്തിലിറക്കിയ എട്ട് വാഹനങ്ങളും പിടിച്ചെടുത്തിട്ടുണ്ട്. ഇതോടെ നിരോധനാജ്ഞ ലംഘിച്ചതിന് പൊലീസ് രജിസ്റ്റര് ചെയ്ത കേസുകളുടെ എണ്ണം 1,395 ആയി. 1,862 പേരെയാണ് ഇതുവരെ അറസ്റ്റു ചെയ്തത്. ജില്ലയിലാകെ ഇതുവരെ 566 വാഹനങ്ങളും പിടിച്ചെടുത്തിട്ടുണ്ട്.\nകോവിഡ് 19: 108 ആംബുലന്‍സുകള്‍ക്ക് മലപ്പുറം ജില്ലയില് ഇന്ധനം സൗജന്യം\nകോവിഡ് 19 പ്രതിരോധ പ്രവര്‍ത്തനങ്ങള്‍ക്കായി നിരത്തിലിറങ്ങുന്ന 108 ആംബുലന്‍സുകള്‍ക്ക് മലപ്പുറം ജില്ലയില് സൗജന്യമായി ഇന്ധനം ഉറപ്പാക്കിയിരിക്കുകയാണ് റിലയന്‍സ് പെട്രോളിയം ഇന്ധന പമ്പുകള്. വളാഞ്ചേരി, കോട്ടക്കല്, നിലമ്പൂര്, എടപ്പാള്, തിരൂര് എന്നിവിടങ്ങളിലെ റീട്ടെയില് ഔട്ട്‌ലെറ്റുകള് വഴി ദിവസവും ഏഴ് ആംബുലന്‍സുകള്‍ക്കാണ് സൗജന്യമായി ഇന്ധനം നല്‍കുന്നത്.\nവൈറസ് ബാധിതരേയും നിരീക്ഷണത്തില് കഴിയുന്നവരേയും ഐസൊലേഷന് കേന്ദ്രങ്ങളിലെത്തിക്കാന് ആധുനിക സൗകര്യങ്ങളോടുകൂടിയ കനിവ് 108 ആംബുലന്‍സുകളാണ് ആരോഗ്യ വകുപ്പ് ഉപയോഗിക്കുന്നത്. കോവിഡ് പ്രതിരോധ പ്രവര്‍ത്തനങ്ങളില് അത്യാവശ്യമായ ആംബുലന്‍സ് സര്‍വീസുകള്‍ക്ക് ഇന്ധനം സൗജന്യമായി നല്‍കാന് ജില്ലയിലെ അഞ്ച് റിലയന്‍സ് റീട്ടെയില് ഔട്ട്‌ലെറ്റ് നടത്തിപ്പുകാര് സ്വമേധയാ രംഗത്തു വരികയായിരുന്നെന്ന് ജില്ലാ കലക്ടര് ജാഫര് മലിക് അറിയിച്ചു.\n29 കനിവ് 108 ആംബുലന്‍സുകളാണ് നിലവില് ജില്ലാ ആരോഗ്യ വകുപ്പ് ഉപയോഗിക്കുന്നത്. ഇതിനു പുറമെ ആരോഗ്യ വകുപ്പിന്റെ നാല്, മുസ്‌ലിം ലീഗ് കമ്മറ്റി ലഭ്യമാക്കിയ മൂന്ന് ആംബുലന്‍സുകളും കോവിഡ് പ്രത്യേക ആവശ്യങ്ങള്‍ക്കായി സേവനത്തിലുണ്ട്.\nകോവിഡ് 19: മലപ്പുറം ജില്ലയില് സാമൂഹിക അടുക്കളകള് വഴി ഇന്നലെ 11,362 പേര്‍ക്ക് സൗജന്യമായി ഉച്ച ഭക്ഷണം നല്‍കി\nലോക് ഡൗണ് നിലനില്‍ക്കുന്ന സാഹചര്യത്തില് ഭക്ഷണ ലഭ്യത ഉറപ്പു വരുത്താന് സാമൂഹിക അടുക്കളകള് വഴിയുള്ള ഭക്ഷണ വിതരണം ജില്ലയില് തുടരുന്നു. അവശ വിഭാഗങ്ങള്‍ക്കും നിത്യ രോഗികള്‍ക്കും അഗതികള്‍ക്കുമെല്ലാം സൗജന്യമായാണ് തദ്ദേശ സ്വയംഭരണ സ്ഥപനങ്ങള് വഴി ഭക്ഷണ പൊതികള് നല്‍കുന്നത്. ഇന്നലെ (ഏപ്രില് 11) 11,362 പേര്‍ക്ക് സൗജന്യമായി ഭക്ഷണം വിതരണം നടത്തിയതായി ജില്ലാ കലക്ടര് ജാഫര് മലിക് അറിയിച്ചു.\nഭക്ഷണ ലഭ്യതയില്ലാത്തവര്‍ക്ക് 20 രൂപ നിരക്കിലും മൂന്നു നേരം ഭക്ഷണ പൊതികള് നല്‍കുന്നുണ്ട്. ഗ്രാമ പഞ്ചായത്തുകളിലും നഗരസഭകളിലുമായി പ്രവര്‍ത്തിക്കുന്ന 109 സാമൂഹിക അടുക്കളകളില് നിന്ന് ഇന്നലെ (ഏപ്രില് 11) സൗജന്യമായി നല്‍കിയതുള്‍പ്പെടെ 12,323 പേര്‍ക്കാണ് ഉച്ചഭക്ഷണം വിതരണം ചെയ്തത്. 1,471 പേര്‍ക്ക് പ്രാതലും 5,206 പേര്‍ക്ക് അത്താഴവും വിതരണം ചെയ്തു.\nഗ്രാമ പഞ്ചായത്തുകളില് 7,945 പേര്‍ക്കാണ് ഉച്ചഭക്ഷണം നല്‍കിയത്. ഇതില് 7,665 പേര്‍ക്ക് സൗജന്യമായി ഭക്ഷണം വിതരണം ചെയ്തു. 1,241 പേര്‍ക്ക് പ്രാതലും 4,065 പേര്‍ക്ക് അത്താഴവും നല്‍കി. നഗരസഭകളില് വിതരണം ചെയ്ത 4,378 ഉച്ചഭക്ഷണ പൊതികളില് 3,697 പേര്‍ക്കുള്ള ഉച്ച ഭക്ഷണം സൗജന്യമായിരുന്നു. 230 പേര്‍ക്ക് പ്രാതലും 1,141 പേര്‍ക്ക് അത്താഴവും നഗരസഭാ പരിധികളില് നല്‍കി. പാകം ചെയ്ത ഭക്ഷണം പ്രത്യേകം ചുമതലപ്പെടുത്തിയ വളണ്ടിയര്‍മാര് വഴിയാണ് തദ്ദേശ സ്വയംഭരണ സ്ഥാപനങ്ങള് വിതരണം ചെയ്യുന്നത്.\nജില്ലയിലെ പൊതു വിപണിയിലെ വില: വിവിധ വകുപ്പുകളുടെ സംയുക്ത പരിശോധന\nജില്ലയില് പൊതു വിപണിയില് സാധനങ്ങളുടെ വില നിലവാരം സംബന്ധിച്ച് വിവിധ വകുപ്പുകള് താലൂക്കടിസ്ഥാനത്തില് സംയുക്ത പരിശോധന നടത്തി. പച്ചക്കറി, മാംസ, മത്സ്യ, ഉണക്ക മത്സ്യ വിപണികള്, ബേക്കറികള് എന്നിവ ഉള്‍പ്പടെ 120 കടകളിലാണ് പോലീസ്, വിജിലന്‍സ്, സിവില് സപ്ലൈസ്, ലീഗല് മെട്രോളജി വകുപ്പുകള് ചേര്‍ന്ന് പരിശോധന നടത്തിയത്.\nഇറച്ചിക്കടകളില് നടത്തിയ പരിശോധനയില് അമിത വില ഈടാക്കുന്നതായി ശ്രദ്ധയില്‍പ്പെട്ടു. ഈ സ്ഥാപന നടത്തിപ്പുകാര്‍ക്ക് വില കുറക്കുന്നതിനായി കര്‍ശന നിര്‍ദേശം നല്‍കിയതോടൊപ്പം വില നിലവാരം ഏകീകരിക്കാനും വില വിവരപ്പട്ടിക പ്രസിദ്ധീകരിക്കുന്നതിനും നടപടിയെടുത്തിട്ടുണ്ട്.\nകുപ്പിവെള്ളത്തിന് 13 രൂപയിലധികം ഈടാക്കിയ കടകളോടും വില വിവരം വ്യക്തമാക്കുന്ന ബോര്‍ഡുകള് കടയില് സ്ഥാപിക്കാന് നിര്‍ദേശം നല്‍കിയിട്ടുണ്ട്. ഇത്തരത്തില് ക്രമപ്രകാരമല്ലാതെ പ്രവര്‍ത്തിക്കുന്ന സ്ഥാപനങ്ങള്‍ക്കെതിരെ വരും ദിവസങ്ങളില് നടപടിയെടുക്കാനാണ് തീരുമാനം.\nRead more topics: malappuram,ovid 19,Review meetting


ബ്രസീല് പ്രസിഡന്റ് ജെയിര് ബൊല്‍സൊണാരോയ്ക്ക് കോവിഡ്, എല്ലാവർക്കുമുള്ള സന്ദേശമാണിതെന്ന് ഡബ്ല്യുഎച്ച്ഒ\n8 July 2020 1:48 AM GMT\nകടുത്ത പനിയെ പനിയെ തുടര്‍ന്ന് കോവിഡ് പരിശോധന നടത്തിയ ബ്രസീല് പ്രസിഡന്റ് ജെയിര് ബൊല്‍സൊണാരോയ്ക്ക് കോവിഡ് സ്ഥിരീകരിച്ചു. നാലാമത്തെ കോവിഡ് പരിശോധനയിലാണ് ബൊല്‍സൊണാരോയ്ക്ക് പോസിറ്റീവ് ആയിരിക്കുന്നത്. ചെറിയ പനിയാണെന്നും തനിക്ക് ഉയര്‍ന്ന പ്രതിരോധശേഷിയുണ്ടെന്നും കൊറോണയെ എളുപ്പത്തില് തോല്‍പ്പിക്കാന് സാധിക്കുമെന്നും പറഞ്ഞിരുന്ന ബ്രസീല് പ്രസിഡന്റ് ശാരീരികം അകലമോ മറ്റ് അന്താരാഷ്ട്ര കോവിഡ് പ്രോട്ടോക്കോളുകളോ പാലിക്കാന് തയ്യാറായിരുന്നില്ല. പാര്‍ട്ടികളിലും മറ്റും പങ്കെടുക്കുകയും ചെയ്തു. പ്രസിഡന്റിന്റെ സമ്പര്‍ക്ക പട്ടിക തയ്യാറാക്കുകയാണ് ബ്രസീല് അധികൃതര്. ബൊല്‍സൊണാരോയ്ക്ക് എത്രയും പെട്ടെന്ന് സുഖം പ്രാപിക്കാന് കഴിയട്ടെ എന്ന് ആശംസിച്ച ഡബ്ല്യുഎച്ച്ഒ (ലോകാരോഗ്യ സംഘടന) എക്‌സിക്യൂട്ടീവ് ഡയറക്ടര് ഡോ.മൈക്ക് റയാന്, ഇത് എല്ലാവര്‍ക്കുമുള്ളൊരു സന്ദേശമാണെന്നും എല്ലാവരേയും ഇത് ബാധിക്കാമെന്നും പറഞ്ഞു.\nസമ്പദ് വ്യവസ്ഥയെ പ്രതികൂലമായി ബാധിക്കുന്നതായി പറഞ്ഞ് ലോക്ക് ഡൗണുകളെ ബൊല്‍സൊണാരോ എതിര്‍ത്തിരുന്നു. യുഎസ് കഴിഞ്ഞാല് ഏറ്റവും കൂടുതല് കോവിഡ് കേസുകളും മരണങ്ങളുമുണ്ടായിരിക്കുന്നത് ബ്രസീലിലാണ്. പ്രതിരോധ ശേഷി വര്‍ദ്ധിപ്പിക്കുന്ന മലേറിയ മരുന്നായ ഹൈഡ്രോക്‌സി ക്ലോറോക്വിന് ഉപയോഗിക്കുന്നുണ്ടെന്ന് ബൊല്‍സൊണാരോ പറഞ്ഞിരുന്നു. ഇത് കോവിഡിനെതിരായ പ്രതിരോധത്തില് വലിയ ഗുണം ചെയ്യുമെന്ന് തെളിയിക്കപ്പെട്ടിട്ടില്ല. യുഎസ് പ്രസിഡന്റ് ഡോണള്‍ഡ് ട്രംപ് ആണ് ഹൈഡ്രോക്‌സിക്ലോറോക്വിന്റെ ശക്തനായ വക്താവ്. ഇന്ത്യയില് നിന്ന് ഈ മരുന്ന് യുഎസ് ഇറക്കുമതി ചെയ്തിരുന്നു.\nബ്രസീലില് ഇപ്പോള് ചൂടായതിനാല് കാര്യമായ കൊറോണ വ്യാപനമുണ്ടാകില്ലെന്ന് ബൊല്‍സൊണാരോ മാര്‍ച്ച് 18ന് അഭിപ്രായപ്പെട്ടിരുന്നു. കുത്തുകൊണ്ടയാളാണ് ഞാന്. ചെറിയ പനിക്കൊന്നും വീഴില്ല എന്ന് മാര്‍ച്ച് 20ന് ബൊല്‍സൊണാരോ പറഞ്ഞു. മാസ്‌കുകള് വക്കാതെ പൊതുഇടങ്ങളില് പ്രത്യക്ഷപ്പെട്ടു. മാസ്‌കുകള് വയ്ക്കണമെന്ന നിയമത്തില് മാറ്റം വരുത്തി. ബ്രസീലിയയിലെ യുഎസ് എംബസിയില് പ്രസിഡന്റ് ബൊല്‍സൊണാരോയ്‌ക്കൊപ്പം സ്വാതന്ത്ര്യദിനാഘോഷത്തില് പങ്കെടുക്കുന്നതിന്റെ ഫോട്ടോ, വിദേശകാര്യ മന്ത്രി ഏണസ്‌റ്റോ അറോജോ പുറത്തുവിട്ടിരുന്നു. ഫോട്ടോയിലുള്ളവര്‍ക്കൊന്നും മാസ്‌കില്ല. ശാരീരിക അകലം പാലിക്കുന്നുമില്ല.\n16,74,655 പേർക്കാണ് ബ്രസീലിൽ ഇതുവരെ കോവിഡ് സ്ഥിരീകരിച്ചത്. 66,868 പേർ മരിച്ചു. 5,35,558 പേർ ചികിത്സയിൽ തുടരുന്നു.


മുത്തം നൂറുവിധത്തിന്റെ കിടിലന് കാസ്റ്റിംഗ് കോള്\nഗിരീഷ് മനോ സംവിധാനം ചെയ്യുന്ന പുതിയ ചിത്രമാണ് മുത്തം നൂറു വിധം. സംവിധായകന് തന്നെയാണ് ചിത്രത്തിന്റെ രചനയും നിര്‍വഹിക്കുന്നത്.\nഇപ്പോഴിത വ്യത്യസ്ത കാസ്റ്റിംഗ് കോളുമായി മുത്തം നൂറു വിധം ടീം എത്തിയിരിക്കുകയാണ്. സിനിമയുടെ കാസ്റ്റിംഗ് കോളിനു വേണ്ടി വ്യത്യസ്തമായ ടീസറാണ് ഗിരീഷ് തയ്യാറാക്കിയിരിക്കുന്നത്. വീഡിയോ സോഷ്യല് വൈറലായിട്ടുണ്ട്. നായികയുടെ അഭിനയ സാധ്യതയും സിനിമയുടെ സ്വഭാവത്തെയും വ്യക്തമാക്കുന്നതാണ് ടീസര്. 25 നും 30 നും ഇടയില് പ്രായമുള്ളവള്ള പെണ്‍കുട്ടികളെയാണ് തേടുന്നത്. സ്‌കൈ ഫിലിംസാണ് ചിത്രം നിര്‍മ്മിക്കുന്നത്.\nശ്രീനാഥ് ഭാസി നായകനാവുന്ന ഒരു പ്രണയകഥയാണ് പറയുന്ന ചിത്രമാണ് മുത്തം നൂറ് വിധം. മാസങ്ങള്‍ക്ക് മുന്‍പാണ് ചിത്രത്തിന്റെ ടൈറ്റില് ടീസര് പുറത്തു വന്നത്. പൃഥ്വിരാജ്, ആസിഫ് അലി, അജു വര്‍ഗ്ഗീസ്, മിഥുന് മാനുവല് തോമസ് എന്നിവര് ചേര്‍ന്നാണ് ടൈറ്റില് ടീസര് പുറത്തിറക്കിയത്. ഈ വീഡിയോയും സോഷ്യല് മീഡിയയില് ശ്രദ്ധിക്കപ്പെട്ടിരുന്നു.